
Lik Sluge Božjega na odru u zagrebačkoj katedrali, nekoliko trenutaka prije ukopa, s posljednjim 
riječima koje je umirući izgovorio: ”Oče, budi volja Tvoja!” i ”Bogu hvala!” 



U dubokoj su se pobožnosti i štovanju okupili oko svoga uzora biskupi i vjerni puk. 











N avršava se trideset i pet go¬ 
dina od slavnog, svetog i 
mučeničkog pre minuća 
Sluge Božjega Alojzija Stepinca. Bi¬ 
jaše on čovjek, kršćanin, svećenik i 
biskup Katoličke crkve koji se u tijeku 
zemaljskog života uvijek očitovao 
vjernošću u čovječnosti, koji je u raz¬ 
nim prigodama života, u mladosti, 
u svećeništvu, u biskupstvu uvijek bio 
vjeran načelima vjere i kršćanskog 
ćudoređa. Te je naravne odlike sus¬ 
tavno usavršavao. Na kušnjama pro¬ 
gonstva, u razdoblju života provede¬ 
nog u zatvoru ili sužanjstvu, pokazao 
se u njima dokraja vjeran i dosljedan. 

O njegovupreminuću reče kard. 
Paolo Bertoli: “Zbog gubitka ovog 
velikog Nadbiskupa, koga sam imao 
sreću poznavati i s kojim me vezalo 
duboko divljenje i bratsko prijatelj¬ 
stvo, duboko sam ožalošćen. Sutra 
ću služiti Misu za dušu preminulog 
pastira, ali jerje on već na nebesima, 
molim i molit ću, da nas iz neba po¬ 
maže i posreduje za nas, koji smo na 
zemlji, kao i za njegovu dragu do¬ 
movinu. Oh, da bi žrtva njegova 
života pridonijela tome, da dodu mir 
i pravednost!” 

Svjedoci smo suvremenosti ovih 
riječi. Vrijeme koje danas proživlju- 
jemo, dobrano naliči onomu iz da¬ 
na njegova usnuća u Gospodinu. 
Hod kojim je prolazila Crkva u Hr¬ 
vata kroz to razdoblje, nezaustavljivo 
se upirao o svjedočanstvo Alojzija 
Stepinca. Taj povijesni hod učvršći¬ 
van je u vjeri po kojem su svećenstvo 
i narod sačuvali svoje kršćansko po¬ 
stojanje i po njemu se prepoznavali 
i predstavljali. Tijekom tih desetljeća, 
vjernički je narod, osuvremenjujući 
duhovni lik kardinala Stepinca, bio 
čimbenik mira i pravde, za koje se 
on, za zemaljskog života, odvažno 
zauzimao i dragovoljnoprinio. Na¬ 
kon tih 35 godina, uistinu je vrijed¬ 
no uočiti do koje je mjere kršćanske 
savršenosti on oblikovao svoju dušu 
na istinama katoličke vjere. 

Ponajprije se odlikovao vrlinom 
kršćanske jakosti, strpljivosti i pre- 
danja u volju Božju. Riječi prije us¬ 
nuća: “Fiat voluntas tua!” - “Oče, 
budi volja Tvoja!” najbolje opeča- 
ćuju njegov životni hod sav usmje¬ 
ren prema Bogu i za slavu Božju. 

Njegov neoboriv ljudski značaj i 
odvažnost podržavani krepošćužive 




vjere zadivili su, osobito u tijeku 
montiranog političkog procesa 1946. 
godine, njegove suce istražitelje, 
njegove progonitelje i cijeli svijet. Te 
vrline i danas su poziv svim pro¬ 
gonjenima radi Krista, na ustrajnost 
u ispovijedanju vjere. Nikakva prijet¬ 
nja, laskava ponuda ili politička sila 
ne smiju nas pokolebati u istinama 
vjere. Kardinal Stepinac uči nas da 
ni prijetnja smrti ne može obes- 
krijepiti snagu biblijskih riječi: “U 
Tebe se, Gospodine, uzdam!” što ih 
je on uzeo za načelo navještanja E- 
vandenja u hrvatskom narodu: 

Stoga bolest, zatvor, klevete, tr¬ 
pljenje i raznovrsni oblici ucjena 
nisu mogli slomiti njegov duh prožet 
jakošću u Gospodinu. Nakon što je 
iskusio sve te neugodnosti, reče: “A- 
ko, dakle, ljudi nepravedno sude o 
tebi, a pogotovo ako bi se desilo ika¬ 
da, da budeš sudski osuđen radi svo¬ 
je vjernosti Kristu, raduj se i veseli 
se, jer Isus trpi u tebi... A kad se s 
Isusom Upi, onda sve biva lako. ” 

Ta značajka jakosti u osobi kar¬ 
dinala Stepinca, prokušana radi 
bilo kojeg razloga ili bilo kakvih po¬ 
buda, neka bude nadahnuće svim 
patnicima kušanima, ovih godina, 
u ratnim stradanjima ili svakodnev¬ 
nim kušnjama. On je trpio i umro 
zauzimajući se za ljudska prava, za 
etička načela i evanđeosku praved¬ 
nost. Stoga nas nikakva kušnja, 
prijetnja ili poteškoća ne smiju poko¬ 
lebati u našoj vjeri. 

Alojzije Stepinac odlikovao se i 
krepošću ljubavi, i to na način koji 
nadvisuje redoviti vjernički život. 
Iskazivao ju je prema svim ljudima, 
bez razlike na narodnost, rasu ili 
vjersku pripadnost. Za njega su svi 
ljudi bili braća, i zato ih je pomagao 
i branio u svakom trenutku, u svakoj 
potrebi i na svaki mogući način. 

Osobito je primjerena bila njego¬ 
va ljubav prema djeci, najmanjima. 
Djeca su za nj bila osobita radost. 
Naročito progonjena i nebranjena. 
Siromašnu i izbjeglu djecu iz oskud¬ 
nih hrvatskih krajeva zbrinjavao je 
hranom i odjećom i povjeravao ih 
na brigu redovnicama ili imućnijim 
obiteljima, dok ne prođu ratne stra¬ 
hote. Neke je smjestio u stakleniku 
podignutom u vrtu nadbiskupskog 
dvora, u dvorcu u Brezovici i drug¬ 
dje. Zavrijemesužanjstva u Krašiću 

djeca su u njemu otkrila “Isuseka”, 
jer je imao za njih vremena, i znao 
im se istinski približiti. A oni su se 
tiskali oko njega sigurni da će ih po¬ 
milovati, udijeliti im karamelu, 
osmjehnuti im se. 

Siromasi i potrebnici iz svih slo¬ 
jeva ljudi utjecali su se njemu sigur¬ 
ni da ih on neće otpraviti praznih 
ruku niti ojađene duše. Zauzeto je 
pomagao mnogobrojne pravoslavne 
vjernike, Židove, Poljake. Očinski je 
prihvatio svećenike koje je nacistički 
sustav protjerao iz Slovenije; obdario 
ih je hranom, odjećom, novcem, 
gostoljubivošću. Oko 200 svećenika 
iz Mariborske biskupije uvrstio je u 
dušobrižnički rad Zagrebačke nad¬ 
biskupije. Znakovite su riječi kojima 
je to posvjedočio, o njegovoj smrli, 
mons. M. Držečnik, biskup mari¬ 
borski: “Ime kardinala Alojzija Ste¬ 
pinca ostat će zlatnim slovima upi¬ 
sano u povijesti Mariborske bisku- 
pije. ” 

Mnogi katolički svećenici i vjer¬ 
nici, a osobito pravoslavci i Židovi, 
spasili su svoje živote zahvaljujući 
odvažnom svjedočanstvu ljubavi za¬ 
grebačkog nadbiskupa Stepinca. Za 
njega je svaki čovjek bio slika Božja 
i kao takav bijašepoštivan i ljubljen. 
Stoga je i vrlina ljubavi u Sluzi 
Božjemu proizlazila iz njegove bez¬ 
granične ljubavi prema Bogu. 

Značajku velike ljubavi očitovao 
je i prema onima koji su ga progonili 
i mučili. Očitovao ju je i prema onim 
osobama koje su ga u sudnici krivo 
optuživale. Nikada prema njima 
nije podigao glas ili odgovorio Ijutito. 
U svakom trenutku iznalazio je 
način opravdanja ipraštanjaprema 
njima. Osjećao je krive optužbe i od 
strane ljudi iz svoje svećeničke bli¬ 
zine, ali nije nikada za njih izgo¬ 
vorio riječi prijekora ili optužbe, već 
ih je velikodušno branio, pravdao i 
pomagao. 

Nadnaravna bijaše i dimenzija 
njegove ljubavi prema Crkvi i prema 
Papi. Nikada mu je nije pomanjkalo. 
“Gdje je Petar, tamo je Crkva!” go¬ 
vorio bi i nadodao: “Otcijepljeni od 
Rima, što smo? Suha grana, dakle 
izgubljeni!” Da se odrekao vjernosti 
Rimu, primao bi partijska i državna 
odlikovanja. Oni bi ga, prema 
riječima jednog partijskog moćnika, 
za to otcjepljenje, “uzdigli do zvijez- 

da”!No, kardinal Stepinac se radije, 
svjesno i radosno, podvrgao vjernosti 
Kristovu namjesniku na zemlji ne¬ 
goli primio prolazna odlikovanja po¬ 
litičkih vlasti, koje su mu ih nudile 
za izdaju Crkve i otcjepljenje od Ri¬ 
ma. U teškim trenucima komunis¬ 
tičkog progona ponavljao je često: 
( Bolje časno umrijeti, nego sramot¬ 
no živjeti izdajuči Crkvu Božju!” 

Primjereno upravljanje Zagre¬ 
bačkom nadbiskupijom, predsje¬ 
danje Crkvi u Hrvata, njegovu vjer¬ 


nost Svetoj Stolici, visoko su vrednovali 
rimski prvosvećenici. Kardinalski 
grimiz koji je trebao zaodjenuti 1946. 
zamijenila je robijaška stega, ali 
nepravedna osuda i zatvor nisu mogli 
spriječiti da za svoju neporočnost i 
svjedočanstvo ijere bude 1953, po istom 
Piju XII, promaknut u Kardinalski ko¬ 
legij. O vrednovanju njegove osobe i 
duhovne veličine posvjedočio je pred 
očima sviju naroda Ivan Pavao II, 
prošle godine, pohodivši njegov grob, 
moleći i navješćujući njegove kreposti. 


Ovaj broj Glasnika želi obilježiti 
35-tu obljetnicu uzdignuća k Gospo¬ 
dinu kardinala Stepinca. Svjedočan¬ 
stva i fotografije, nastale u danima 
njegove zemaljske pobjede, koje radi 
protivnosti totalitarnog sustava vlasti 
nisu smjele biti objavljivane, neka i 
nas potaknu na što vjerniji evanđe¬ 
oski život. Sluga Božji neka nam u tom 
bude primjer, ali i pomoćnik i zago¬ 
vornik. Molimo da u bliskoj budućnosti 
to bude posvjedočeno i njegovim uz- 
dignućem na čast oltara. ♦> 

Nevini moraju trpjeti 

Propovijed Mons. Ante Jurića, nadbiskupa splitsko- 
makarskoga na Misi za dobrotovre Kauze, u zagrebačkoj 
katedrali 10. listopada 1994 

8 Mons, Antejurić, nadbiskup 
2 Splitsko-makarski , rođenje 
17, svibnja 1922, u Vranjicu, 
ii Za svećenika je zaređen 18, 

1 svibnja 1947. Imenovan je § 
| nadbiskupom Splitsko-ma- 
karskim 10, rujna 1988, i po- 
sveden 16, listopada 1988. 

A braham imao je dva sina: jedan 
od ropkinje, drugi od slobodne. 
I onaj od ropkinje progonio je 
sina od slobodne. Slika, možemo reći, 
čovječanstva. Podijeljenost. Ljudi se ne 
dijele ni na rase, ni na klase, ni na istok, 
ni na zapad, kako to izgleda u prvi mah. 
Nije to bitna podjela. Bitna podjela u 
čovječanstvu jest između onih koji žive 
kao robovi tijela, grijeha i onih koji žive 
u slobodi djece Božje. Radi toga i sukobi, 
radi toga i progonstva, sve to skupa često 
se događa neprotumačivo. Jer, često baš, 
nevini moraju trpjeti. Pa se pitamo: čemu 
i zašto? Sv. Pavao reče da će oni koji 
hoće živjeti podložni Kristu, trpjeti pro¬ 
gonstvo. Isus je sam rekao: “Progonili 
su mene, progonit će i vas.” Izgleda da 
je to, dakle, nekakov zalog, ii’ određeno, 
da onaj koji želi živjeti pobožno bude 
proganjan. Sukob onog slobodnog i o- 
nog roba. 

Ne čudimo se onda da je sam Sin 
Božji u svom životu doživljavao pro¬ 
gonstvo, konačno i smrt. Ali je intere¬ 
santno to, da htjeli ili ne htjeli, oni koji 
gone nevinog, protjeruju nevinog, gnja¬ 
ve, muče, zlostavljaju, htjeli ili ne htjeli, 
konačno priznaju njegovu nevinost u 
onome zbog čega ga okrivljuju. Sina 
Božjeg su okrivljivali Židovi i sudili zato 
što je rekao da je Sin Božji. I tužili ga 
kao kralja: “Čini se kraljem.” A on je bio 


i jest i Sin Božji i Kralj, samo njegovo 
kraljevstvo nije odavde, reče on: sasvim 
drukčije je naravi. To nije kraljevstvo 
koje zarobljuje, koje potčinja, nasilje 
donosi. Kraljevstvo slobode djece Božje. 
“Jest, ja sam kralj”, potvrdio je i sam Pilat. 
A sudac Pilat došao je do spoznaje i 
izjavio je: “Nevin je!” A što iza toga? Priz¬ 
naje ga nevinim, a ipak ga sudi, pa ipak 
ga daje bičevati! Koja nedosljednost kad 
je u pitanju pravednik, nevin koji mora 
trpjeti zato što pokušava i nastoji živjeti 
kao slobodno dijete Božje. Evo danas 
molimo za dobročinitelje, i znane i ne¬ 
znane, i žive i mrtve koji mole i žrtvuju 



Mons. Ante Jarić, propovijeda u zagrebačkoj 
katedrali 10. X. 1994. 


se na ovu nakanu, da bi naš dragi kar¬ 
dinal blage uspomene Alojzije bio pro¬ 
glašen blaženim. Sutra jest godišnjica 
njegove osude. U ovom času se sjetimo 
da nama baš ne trebaju puno dokazi za 
njegovu nevinost, jer je stvar posve očita. 
Htjeli ili ne htjeli, doći će čas kad će svi 
priznati na sudu Božjemu nevinost ne¬ 
vinih i oni koji su ih progonili. “Pa gle, 
to su oni koje smo mi zlostavljali, sudili 
nepravedno, a gle ubrojeni su među si¬ 
nove Božje” Na svoju sramotu će morati 
priznati. A nastupit će tada svjedoci iz 
Ninive, obraćeni i svjedoci koji su puno 
morali žrtvovati da dođu do istine kao 


kraljica s Juga. Nastupit će toliki svjedoci 
da optuže one koji su istinu znali i nisu 
je htjeli priznati o nevinome. No Bog 
često ne čeka taj zadnji čas suda nego 
čini to već u ovome životu, i za ovog 
našeg kratkog vijeka takav je slučaj s 
našim blagopokojnim Kardinalom. Jest, 
već oni koji su ga sudili i progonili, mo¬ 
žemo reći, da su ga kanonizirali time 
što su naglašavali njegovu krivicu koja 
nije postojala, nego je zapravo bila kre¬ 
post. Vjernost Kristu, vjernost Crkvi, zau¬ 
zimanje za nevine, za slabe, čuvanje vje¬ 
re, vjernosti svetoj Crkvi, obrana svog 
naroda i njegove čestitosti. To je njegova 
krivica. A da li to može biti krivica u očima 
poštenog čovjeka? Tako da možemo reći 
da oni koji su ga sudili, već su ga ka¬ 
nonizirali. Eto, mi smo doživjeli, možemo 
reći barem tako, neslužbenu kanonizaciju 
njegovu iz ustiju Kristovog namjesnika. 
Toliko puta ga je spomenuo s pošto¬ 
vanjem, i u ovoj crkvi, i na Hipodromu i 
u Rimu. Tako da oni koji su ga uporno 
proglašavali zločincem, i to još i danas 
čine, Bogu će odgovarati radi svojih 
protivljenja istini poznatoj i priznatoj. I 
mi smo svjedoci kad se susretnemo i s 
inozemnim ljudima kako je ta kleveta i 
laž još prisutna u svijetu. Zato moramo 
moliti da to Bog dragi sve to stavi na 
pravo mjesto. Kleveta protiv njega, sve¬ 
ca, nevinog čovjeka, pravednika Božjeg. 
No mi, moleći za njega i za njegovu ka¬ 
nonizaciju, braćo moja, znate da molimo 
i za sebe. Možemo reći da je malo koji 
svetac, pravednik, toliko postao simbol 
svog naroda kao što je to Alojzije Ste- 
pinac. Jer postoji i priznanje Svetog Oca 
njemu, kao vjernom sinu Crkve, koji je 
radi te vjernosti podnio i osudu i zatvor, i 
sve to skupa. Možemo reći da je izražen 
kao simbol naroda iz kojega je nikao, jer 
taj narod podnosi klevete, nepravde, 
nasilja i bezakonja već decenijima radi 
svoje poslovične vjernosti svetoj Crkvi i 
Svetoj Stolici. Na sudu Božjem će se trebati, 
ali opravdati se neće moći, koji su tolika 
bezakonja i klevete bacili na ovaj narod 
radi njegove vjernosti Ckrvi, kao što su 
bacili na Alojzija Stepinca i proglasili ga 
zločincem. Uporno ponavljaju da je on 
zločinac, da bi mogli opravdati svoje teze 
kako je ovaj narod kao narod zločinac. 
Nismo sveci. Grešni smo ljudi. Da, to je 

istina. Ali reći da je čitav narod zločinac, 
to je zaista, zaista strašna kleveta. A ta se 
uporno ponavlja protiv ovog naroda i 
pozadina svega toga, braćo moja, mogu 
s uvjerenjem reći, jest, jest krivica tog 
naroda što je vjeran Kristu i njegovoj 
Crkvi. Zato velim, mi smo tako tjesno 
povezani s likom našega pokojnog kardi¬ 
nala Stepinca. On je zaista simbol ovoga 
naroda iz kojega je izišao. Simbol njegov 
baš u povijesnom ovom času. Zato nam 
je potrebna njegova službena kano¬ 
nizacija, da bi pred čitavim svijetom 
konačno kod ljudi dobre volje bile laži 
o njemu i o ovom narodu raskrinkane. 

Jedan pokojni franjevac jednom zgo¬ 
dom je rekao: “Nismo sveci, grešni smo 
ljudi, ali među nama ipak ima svetaca.” 


neki otišli pokisli zbog toga jer nisu 
doživjeli ono što su očekivali: kakav 
škandal, kakav atentat, i koješta toga. 
Pa su tražili prigodu da bi se nekako 
opet nabacili na ovaj narod, da bi mu 
pridjenuli neku krivicu. 

Jedan mi je naš svećenik u Rimu 
pripovijedao, da mu je jedan novinar re¬ 
kao: “O, papa je dao Hrvatima lekciju 
kad im je rekao da moraju oprostiti i 
moliti oproštenje.” A ovaj je na to smi¬ 
reno njemu rekao: “A jeste li vi zapazili 
da je na tu riječ čitav onaj narod pljeskao? 
I to vama ništa ne govori?” Da taj narod, 
komu se kaže da treba da oprosti i da 
moli oproštenje ako je što zla učinio, 
plješće u tom času na riječi Svetog Oca. 
Što to znači? Nismo kao narod zločinci, 



Euharistijsko slavlje za dobrotvore Kauze, 10. X. 1994. svojom su pjesmom popratili mladi 
pjevači zbora "Kefa“ iz Zagreba i " Navještenje " iz Velike Gorice 


Mislio je on na svete članove svoje pro¬ 
vincije. Možemo reći s pravom u ovom 
teškom povijesnom času za ovaj naš 
narod: “Jesmo grešni.” Pojedinac možda 
napravi i zlodjelo ili što ne dolikuje. Ali, 
braćo moja, u ovom času, možemo reći, 
između nas ima svetaca. Ima svetaca koji 
slijede svijetli lik svetog našeg blago¬ 
pokojnog kardinala, čovjeka koji je ostao 
vjeran Bogu i Crkvi, Evanđelju dokraja, 
i koji je opraštao svojim neprijateljima. 
Za vrijeme pohoda svetog Oca bilo je 
tu ljudi stranih i dobre volje, a i onih 
kojih nisu došli dobre volje. Očito su 

niti zločinački narod, nego narod koji 
iskreno želi živjeti u miru sa svakim, svim 
ljudima. I spremni smo opraštati i mo¬ 
žemo navesti, ne desetke, stotine sluča¬ 
jeva u ovom teškom ratu, divnih prim¬ 
jera, i u Hrvatskoj i Bosni i Hercegovini, 
našeg naroda, kako je nakon strašnih 
nasilja što ih je podnio i kad mu je sve 
uništeno bilo i možda njegovi poklani, 
sposoban bio oprostiti. Nismo sveci, gre¬ 
šni smo ljudi, ali među nama zaista ima 
svetaca. Zato neka je Bog proslavljen u 
tome, neka je Gospodin slavljen za tu 
veliku milost što je dao ovom narodu 


da je u ovoj teškoj kušnji ostao vjeran 
Bogu, svojoj Crkvi, i trudi se da ostane 
uza sve svoje slabosti vjeran Evanđelju. 
Evo, u tome nam je primjer, uzor i pot- 
krepa divni lik našeg blagopokojnog 
Kardinala. Zato nastavimo i dalje, i molit¬ 
vama svojim i žrtvama, podupirati to 
sveto djelo, da ga čim prije ugledamo i 
službeno na oltarima, da bi zasjao njegov 
lik konačno pred svim ljudima dobre volje, 
da shvate da se radilo o zagrebačkom 
nadbiskupu kardinalu Stepincu, nevino 
suđenome, da se radilo o liku sveca, čo¬ 
vjeka Crkve, Božjeg čovjeka, i da je on 
onaj koji je utjecao i na ovaj narod, da taj 
narod i dalje ostane Bogu svome vjeran, 
svetoj Crkvi i Kristovom namjesniku. 

U opereti što ju je skladao u Splitu 
1940. godine pokojni maestro Josip Ful- 
gozi, u prizoru kada se vraćaju poslanici 
od svetog oca Ivana VIII. iz Rima, a 
dočeka ih, to poslanstvo, i knez Branimir 
i narod, starac Višeslav hvali Boga, jer, 
kaže ovo je uzvišeni čas u kojemu imam 
osjećaj da je cijeli narod postao jedno 
srce i jedna duša, okupljena oko Svetog 
Oca i svoga kneza. 

Braćo i sestre, zaista smo se osjetili 
kao narod Božji, kao jedna duša, okup¬ 
ljena oko Svetog oca. Jest, bili su i pred¬ 
stavnici naše vlasti, tada i naše države. 
Jest, možemo reći i oko svoje vlasti, ali 
ima knez ovog naroda koji je bio nje¬ 
gov, duhovni možemo reći vođa, ne 
samo dok je živio, nego će ostati i 
unaprijed, a to je kardinal Stepinac koji 
je nadahnjivao ovaj narod u danima 
teških progonstava, ulijevao mu nadu, 
snagu, koji ga je bodrio svojim primjerom 
dok je i sam patio, koji ga sada svojim 
zagovorom štiti i zagovara kod Boga. 

I narod okupljen oko Svetog Oca, 
okupljen tu oko tog divnog lika, poka¬ 
zao je svoju jednodušnost da je jedno 
srce i jedna duša. Gospodine, daj nam 
milost po zagovoru Sluge tvoga našeg 
dragog nadbiskupa Alojzija da zaista ovaj 
narod ostane i unaprijed okupljen oko 
Svetog Oca, okupljen oko lika ovog na¬ 
šeg zagovornika, zaista jedno srce, jedna 
duša, da- ostane i postane zaista, Božji 
narod koji živi u slobodi djece Božje. 

❖ 

“Kako bih rado još jedanput 
posjetio grob Stepinčev!” 


MONS. PETAR ČULE, biskup mostarski - pismo kard. 
Franji Kuharicu 




■ Mons. Petar Čule rođenje 18. veljače 1898. u Kruševu nadomak 
Mostaru. Gimnaziju je završio u Travniku, a teologiju u Sarajevu. 
Za svećenika je zaređen 20. lipnja 1920. Postdiplomski studij dovršio 
je u Louvaineu i lnnsbrucku. Za biskupa mostarskog posvetio gaje 
4. listopada 1942. Dr. Alojzije Stepinac, zagrebački nadbiskup i 
hrvatski metropolit. U srpnju 1948. bijaše uhićen i osuđen nd11 
godina i 6 mjeseci strogog zatvora. Godine 1980, nakon 
umirovljenja, imenovan je počasnim naslovom nadbiskupa. 
Preminuo je u Gospodinu, u Mostaru, 28. srpnja 1989* 


Mostar, dne 22. veljače 1983- 

Dragi Uzoriti naš Gospodine Kardi¬ 
nale! 

Primio sam Vaše pismo iz Rima pisano 
prigodom Vašeg preuzimanja kardinal¬ 
skoga šešira. Hvala! - Sad sam iz Zagreba 
primio Vaš poziv, da u nedjelju 27. veljače 
1983. prisustvujem s ostalim našim bis¬ 
kupima prvom Vašem svečanom kardi¬ 
nalskom bogoslužju i akademiji tom zgo¬ 
dom u Vašoj prijestolnici u Zagrebu. 

Duhom ću biti prisutan. Tjelesnu pri¬ 
sutnost priječi gripa, koja me je shrvala. A 
da i nije gripe, u svojoj 86-godišnjici života 
teško bih se mogao odvažiti na put Mostar- 
Zagreb u ovo zimsko doba. 

Sa obitelju Kuharić mene vežu davne 
i prijateljske veze. Još od dana Mahnićeva 
đačkoga pokreta, kad sam se upoznao s 
Vašim pokojnim bratom pravnikom, s 
kojim sam održavao veze i kasnije kao 
biskup. 

Posebno su bile dugotrajne i važne 
moje veze sa Zagrebom. Kad sam se vra¬ 
ćao sa študija iz Innsbrucka u Domovinu 
1923. nadbiskup Bauer pozvao me je, da 
ostanem u Zagrebu. Zahvalio sam se na 
tom pozivu rekavši, da ipak volim ići u 
svoju kamenitu Hercegovinu i pomagati 
razvoj dijecezanskoga klera u ovoj najsi¬ 
romašnijoj hrvatskoj biskupiji. 

Za vrijeme bogoslovije u Sarajevu i kao 
predsjednik Zbora duhovne mladeži vrh¬ 
bosanske podržavao sam živu vezu s pred¬ 
sjedništvom duhovne mladeži zagrebačke. 

Moje veze sa zagrebačkom Crkvom 
postale su posebno žive i djelotvorne, 
kad sam u 1942. stupio na čelo mostarske 
Crkve. Bile su te veze brojne i bolne. Moje 
biskupsko posvećenje htjeli su omesti 
Talijani sa svojim četnicima na 4. X. 1942. 


Četnici su vođeni Talijanima u rujnu 1942. 
ubili u Prenju kod Stoca starinu 80-go- 
dišnjeg Don Vida Putiću, protjerali tisuće 
vjernika od Stoca preko Neretve, počinili 
strahoviti pokolj u Drežnici i Rami, za¬ 
priječili preko Bradine dolazak željezni¬ 
com iz Sarajeva u Mostar. Moji konsekra- 
tori morali su avionom stizati u Mostar. 

Tako su stigli iz Zagreba nadbiskup 
Stepinac i opat Ramiro Marcone s tajni¬ 
kom Massucijem. Nitko nije zastupao hr¬ 
vatske vlasti na mojoj konsekraciji. Novac, 
za banket predviđen, predat je za 
opskrbu i konačište izbjeglicama od 
Stoca, koje su četnici protjerali i masa- 
krirali. Stepinac je s opatom Marconeom 
nakon vrlo kratkog ručka sjeo u avion i 
odletio u Zagreb. Nije imao prilike, da 
na banketu drži bilo kakve govore. 

Stepinac više nikada nije dolazio u 
Hercegovinu. Sastao sam se s njime na 
dvjema biskupskim konferencijama. U 
rujnu 1943, kad je objavljeno famozno 
pastirsko pismo, zatim na konferenciji i 
slijedeće godine, poslije čega je uslijedio 
Stepinčev zatvor, pa smrt. 

Prigodom biskupske konferencije u 
rujnu 1946. počela je sistematska kam¬ 
panja protiv Stepinca, da se pripremi nje¬ 
govo stavljanje pod sud. Pokojni biskup- 
nadbiskup Smiljan Čekada i ja pošli smo, 
da se s njime oprostimo prilikom polaska 
kući. Zvali smo ga sa sjednice Kon- 
zistorija. Izrazili smo mu naše suosjećanje 
s njegovim patnjama u tolikoj hajci na 
njega i obećali mu svoju podršku i da ga 
nećemo ostaviti, ma što se dogodilo. I 
mislim, da smo održali naše obećanje. 
Domalo prigodom vršenja krizme po 
Duvnu saznao sam za hapšenje Stepin- 
čevo. Stepinca sam vidio još samo mr¬ 



Mons. Petar Čule 


tvoga. Došao sam na sprovod i našao 
Stepinca u katedrali u njegovu mrtvač¬ 
kom sanduku. Imao je mitru na glavi, 
koju sam ja skinuo, nakon čega je tajnik 
Pišonić zatvorio lijes. 

Nadbiskup Šeper opraštao se sa svo¬ 
jim predšasnikom u pogrebnom govoru. 
Imao sam veliku želju, da se priključim 
tom nadgrobnom slovu, posebno da iz¬ 
nesem, kako je blagopokojni Kardinal 
prigodom moje konsekracije u Mostaru 
dao lijepu svotu za one izbjeglice, koje 
su četnici protjerali iz stolačkih Dubrava 
i za žrtve masakra četničkog po Drežnici 
i Rami, ali nisam mogao, jer su mi suze 
navirale na oči, pa ne bih mogao dru¬ 
gačije govoriti nego s plačem, što ne bi 
dolikovalo sprovodu velikoga Kardinala. 

Dragi naš Kardinale! Kako bih rado 
još jedamput posjetio grob Stepinčev. Isto 
tako, kako bih rado - još jednom - susreo 
svu braću biskupe i s njima se oprostio, 
možda i za uvijek. Sve ih toplo poz¬ 
dravljam i svima sve najbolje želim, po¬ 
sebno ustrajnost u Božjoj službi, u ljubavi 
za svetu Crkvu, posebno za Crkvu u hr¬ 
vatskom Narodu. Molit ću se za sve vas, 
posebno za Vas, dragi Kardinale, da vjer¬ 
no surađujete za dobro Svete Crkve i na¬ 
šega hrvatskoga Naroda. 

Dragi Kardinale, čuvajte baštinu kar¬ 
dinala Stepinca. Borite se i molite, da naša 
draga Gospa, Kraljica i Majka našega 
hrvatskoga naroda, bude uvijek naša o- 
brana, pomoć i zaštita. Neka tradicionalnu 
pobožnost našega naroda prema Gospi 

vjerno čuvaju i šire svi hivatski biskupi. I 
svi oni, koji budu u našem narodu gojili i 
širili pobo/nost i kult Blažene Djevice, zaš¬ 
titnice Hrvata, neka čista srca i iskrene po- 
božnosti šire marijanski kult u našem hr¬ 
vatskom narodu. Uz kult Majke Marije širite 
u čitavom našem narodu i kult Apostol¬ 


skog Prvaka, ljubav i vjernost prema Apo¬ 
stolskom Prvaku i temelju Kristove Crkve! 

Kao kardinal Vi ste u neku ruku glava 
čitave Crkve kod Hrvata, morate o svima 
nama voditi brigu, bez obzira na biskupiju 
ili pokrajinu, pa činite to pod zaštitom i 
blagoslovom naše nebeske Majke! 


Molit ću se za Vas, a uz Vas i za sve na¬ 
še biskupe, da ih Bog blagoslovi, pomaže 
i čuva. - Uz tople pozdrave svima našim 
natpastirima, posebno Vama, dragi Kardi¬ 
nale. 

Vaš u Kristu 

Petar Čule, naslovni nadbiskup 


“Biti nepokolebljiva značaja” 

Propovijed kardinala Franje Kuharića, u Krašiću, 6. studenoga 1994. (32. nedjelja 
kroz godinu), u spomen Misi povodom 30-te obljetnice smrti preč. Josipa Vranekovića, 

krašićkog župnika (1950-1964) 


Draga braćo i sestre u Isusu Kristu! 

Mi stariji, koji pamtimo prošle događaje, dobro je da 
mladima kažemo što se događalo ovdje u Krašiću. Vi, kojima 
je 30, 33, pa i 40 godina, vi to ne znate, jer to niste iskusili, a 
mi to znamo, jer smo to živjeli. I dobro je, da u ovom susretu, 
vama, dragi Krašićanci dozovem u pamet vrijednost koju ste 
imali u svojoj sredini. Sv. Otac Ivan Pavao II, u Zagrebu, prije 
gotovo dva mjeseca, koja je mjesta spomenuo? Uz Zagreb i 
neka druga mjesta, spomenuo je i Krašić. Zašto je taj Krašić 
tako važan da ga i Papa spominje prigodom svoje prisutnosti 
među nama u Hrvatskoj za- vrijeme svog posjeta? O kome je 
on to govorio? U Katedrali u susretu sa svećenicima, redov¬ 
nicima, redovnicama i pripravnicima za Bogu posvećeni život, 
na Hipodromu u susretu s ovim cijelim Božjim narodom, u 
susretu s cijelim hrvatskim narodom i sa svim građanima 
Republike Hrvatske, jer su njegov posjet pratili svi ljudi dobre 
volje, a oni koji nisu bili ondje gledali su ga na televiziji i tako 
bili svi uživljeni u taj događaj. Koja je to osoba, koji je to 
čovjek dao sadržaj, a možemo reći, i čast Krašiću? Sigurno 
Sluga Božji, Alojzije kardinal Stepinac. 

Dana 11. listopada 1946, nakon jednog ponizujućeg 
montiranog procesa bila je izrečena osuda protiv zagrebačkog 
nadbiskupa. Osuđen je na 16 godina zatvora, a onda su još 
dodali pet godina gubitka građanskih prava. Ljudi su bili 
poniženi, Crkva je bila ponižena, hrvatski narod u velikoj 


većini bio je ponižen tom osudom. Možda se u nekim srcima 
pobudila sumnja ili klonuće, pa su mislili: sve je gotovo, kao 
da nema izlaza. Nasilje je uzelo maha i htjelo uzeti zadnju 
riječ! Činilo se kao da tom “pobjedničkom” nasilju neće biti 
svršetka. 

Kadgod smo dolazili u Krašić, za vrijeme Nadbiskupova 
boravka ovdje od 1951. do 1960. dolazili smo da umnoži 
našu vjeru, jer je Sluga Božji zaista bio čovjek vjere. 

U 1. čitanju, danas, čuli smo kako prorok Ilija dolazi u 
Sareptu, u vrijeme velike gladi u Izraelu, i ugleda tamo jednu 
udovicu koja sabire suho granje da bi pripremila nešto za jelo 
sebi i svome sinu. Ilija joj kaže neka mu donese vode. Kad je 
pošla donijeti vode proroku, Ilija joj reče: “Donesi mi malo 
kruha!” A ona odgovri: “Nemam kruha. Imam još nešto malo 
brašna u ćupu i malo ulja u vrču, pa ću to spremiti sebi i 
svome sinu da pojedemo i onda umremo od gladi.” Prorok 
joj reče: “Ništa se ne boj! Idi i uradi kako si rekla, ali najprije 
umijesi meni kolačić, a onda pripremi za sebe i za svoga sina, 
jer ovako veli Gospodin Bog Izraelov: “U ćupu neće brašna 
nestati, niti će se vrč s uljem isprazniti, dok Gospodin ne 
dade da kiša padne na zemlju.” Prorok govori udovici u Božje 
ime. Kako odgovara udovica? Ona vjeruje! 

Bogu se vjeruje ili se ne vjeruje! Bog je apsolutna istina i 
vjera je povjerenje u Boga. I Bog je nagradio vjeru udovice. Nije 
ponestalo ni brašnami ulja, a hranila je i čovjeka Božjega Iliju. 


Krepost kojom je Sluga Božji Alojzije Stepinac bii> prožet; Alojzijem Stepincem. 

možemo reći, u svakoj žilici njegova biča, bili je vjera. Bila Dana 11. listopada 1946. ga osudiše, a on nije gubio 
je to vjera Crkve koju je on usvojio svim svojini srcem, nadu. Govorio je: “Ovo će proći! Bezboštvo će proći! Bog 

svom snagom. Ta je vjera bila njegova snaga, njegova nada, je onaj koji pobjeđuje!" Oni koji ga osudiše mislili su: To je 

njegova ljubav, njegova uspravnost i nepobjedivost. I s tom gotovo, naša je presuda neopoziva, naš je sud neopoziv i 

vjerom on je podržavao nas; tada mlade svećenike, koji tkogod kaže da ćemo proći zaslužuje progon i tamnicu. A 

smo dolazili k njemu. Vjera! Bog! Kad je on izgovarao ime 10. rujna 1994., na grobu Sluge Božjega Alojzija Stepinca u 

Bog, činio je to s i^većim poštovanjem! Vidjelo se dat je Zagrebačkoj katedrali, kleči Papa! Tko je onda pobjednik? 

njemu Bog najv.'Ša ljubav i pouzdanje: “U Tebe se Gospo- Onaj tko u Boga vjeruje, tko se Bogu predaje, koji ljubav 

dine, uzdam!” Kada na to mislim, kako je Sluga Božji Božju živi - on je pobjednik, takav je uvijek pobjednik! 

izgovarao ime Božje s poštovanjem, ljubavlju, vjerom, onda AH providnost je ovdje uprisutmla još jednu osobu da 
ostajem žalostan, kada toliki naši Hrvati, koji kažu da su bude uz toga čovjeka Božjega. Kardinal Alojzije Stepinac 

vjernici, Boga psuju! Sveto ime Bog im je neka poštapalića. doživljavao je tolika poniženja u tisku, na radiju, u vojsci. 

Boga vrijeđaju! Tko u Boga vjeruje, taj Boga ljubi: Tim smo u školama fJu vijek su ga oslovljavali kao zločinca. Čovjeka 

se mi mislima. nadahnjivali u razgovorima koji su trajali Božjeg su nazivali zločincem! Ali on je imao veliku utjehu 

satima, ovdje, u vašem župnom stanu, sa Slugom Božjim i ovdje u Krašiću Imao je utjehu u vama, koji ste punili 

_ 

crkvu, koji ste stajali s njim i bili podrška njemu, a on 
podrška vama. On vaiTia svojom vjerom, a vi njemu svojim 
povjerenjem. Bili ste mu podrška kada ste se svaku večer 
okupljali na molitvu krunice u ovoj crkvi, bili ste mu 
podrška kada ste dolazili u ispovjedaonicu da dobijete 
oproštenje svojih grijeha, bili ste mu podrška svojom 
pjesmom i svojom pobožnošću. On je hranio tu vašu pobož- 
nost, tu vašu vjeru, vašu privrženost svojom vjerom. 

Providnost je ovdje stavila i ondašnjeg vašeg župnika 
vlč. Josipa Vranekovića. On je po školi bio godinu dana 
mlađi od mene, ali zajedno smo ređeni 1945. godine. To 
su bila dva tečaja bogoslovije - peti i šesti: On je bio u 
petom, a ja u šestom tečaju. Naš nadbiskup Alojzije odlučio 
je rediti za svećenike oba tečaja zajedno, jer se nije znalo 
kakva će biti budućnost. 

Nasrnulo se na Crkvu, progonilo se i ubijalo svećenike, 
pa je Nadbiskup odlučio zarediti s nama koji smo završili 
cijeli studij i one kojima je preostala još jedna godina, pa 
da nas kao svećenike pošalje u narod Božji. Tako smo 
zajedno ređeni 15. srpnja 1945. Bilo nas je 15 redenika za 
Zagrebačku nadbiskupiju: 11 iz petog i 4 iz šestog tečaja. 
Vraneković se i u sjemeništu i u bogosloviji isticao kao 
čestit mladić koji je ozbiljno shvatio poziv i koji se za taj 
poziv ozbiljno pripremao. Mi smo pošli u pastvu, a on je 
već nakon početnog pastoralnog iskustva morao u vojsku. 
U vojsci je također prošao kroz kušnju. Krivo je optužen, 
iskusio je nekoliko mjeseci samice, a nakon što je 
oslobođen, dolazi ovamo u Krašić za župnika. Došli smo 
on i ja biciklima u Krašić, da vidi gdje će biti župnik. Tog 
svećenika, također jake vjere i potpune privrženosti Crkvi, 
svećenika dubokog poštovanja prema zagrebačkom 
nadbiskupu Alojziju Stepincu, Bog je pripremao da bude 
tu župnik, uz njega i s njim. Tu se u to vrijeme tražio 
svećenik koji će biti istovjetne vjere s Nadbiskupom, gojiti 
istu jaku ljubav prema Crkvi i biti nepokolebljiva značaja. 


Trebalo je ovdje župnika koji neće imati straha. Strašilo se 
svećenike, plašilo se svećenike, ucjenjivalo se svećenike! 
Tu je trebao svećenik koji se neće dati ustrašiti niti ucijeniti 
i koji će ostati uspravan. Takav je Josip Vraneković bio uz 
Slugu Božjega Alojzija Stepinca. 

Nadbiskupu je bio utjeha, bio mu je podrška, on je u 
župnika imao potpuno povjerenje! On je Nadbiskupu služio 
s potpunim predanjem, pripravan na sve, ali nikada ne 
izdati, nikada ne iznevjeriti svoju službu. Tako je, eto, 
Providnost povezala ta dva čovjeka, jerdnog Nadbiskupa i 
jednog svećenika ovdje u vašem Krašiću, u župnom stanu. 

Svjedok blažene smrti nadbiskupa Stepinca, župnik 
Vraneković zajedno s časnim sestrama, slijedio je Nadbi¬ 
skupa i na putu smrti četiri godine kasnije. Za nas je to 
bilo također iznenađenje. Mlad svećenik, tek 19 godina 
svećenik - otišao je s ovoga svijeta. Ali i u svojoj je smrti 
on svjedočio svoju vjeru. Kazali su mi, kad je bio u zagre¬ 
bačkoj bolnici, da se približava njegov svršetak, te da bi 
bilo dobro da ipak ode iz bolnice, da se vrati kući, da 
umre na svom radnom mjestu, u župnom stanu, kao župnik 
krašićki. Tko će mu to kazati? Rekli su meni, koji sam tek 
pred koji mjesec bio posvećen za biskupa, da njemu, kao 
svom kolegi, priopćim da je stanje kritično. Došao sam k 
njemu u bolnicu i rekao mu: “Josipe, stanje je kritično, 
idemo kući!” Zašutio je, a onda je kazao odlučno: “Deo 
gratias! Idemo!” - “Bogu hvala! Idemo!” Nije to bio samo 
polazak kući. To je bio polazak u vječnost. Te njegove 
riječi shvatio sam u smislu da je spreman za konačni odla¬ 
zak iz ovog našeg jadnog i kratkotrajnog vremena i često 
tako bijednog. Njegova smrt, koja je uslijedila dan - dva 
nakon toga, događaj je meditacije. Mi uopće ne meditiramo 
o susretu sa smrću. Previše smo prožeti materijalističkim 
pojmom čovjeka, života i smrti. Čak i vjernici često ne 
doživljavaju pravo otajstvo smrti. To se najviše vidi po 
nemarnosti, na žalost, kojom se odlazi s ovoga svijeta. 


U našoj nadbiskupiji ima iz nekih 
župa, napose gradskih, katastrofalnih 
statistika. Velika većina tih naših ljudi, 
koji ne moraju biti bezbošci, koji kažu 
čak da su i vjernici, umire bez svetih 
sakramenata. Ne trbaju Isusa u sv. 
Pričesti da bi ih on pratio u vječnost. Ne 
trebaju ni odrješenje grijeha, a Isus je 
umro za oproštenje naših grijeha na 
križu, ali ne trebaju oni toga! Bolesničko 
pomazanje nije samo za smrt, nego i za 
ozdravljenje, također, ali ni toga mnogi 
ne trebaju. Evo, tu se vidi materijalističko 
poimanje i života i smrti i čovjeka. U 
mjesecu studenom, za blagdan Svih 
Svetih i za Dušni dan, smrt nam je 
nekako zadana kao događaj, apsolutno 
sigurni događaj našeg života i kao tajna. 

U smrti 7 Božjih pravednika pipamo 
Božju prisutnost. Nije to nešto strašno, 
prokleto, nego je smrt sveti prijelaz u 
susret s Bogom. Mi samo gledamo u 

Sluga Božji s poglavarima Bogoslovskog sjemeništa i redenicima, 15. srpnja 1945; sjede u prvom 
redu s lijeva na desno: Franjo Kuharić (kasnije kardinal i nadbiskup zagrebački), Josip Kovač, Josip 
Salač (kasnije pomoćni biskup zagrebački), Franjo Šeper (kasnije kardinal i nadbiskup zagrebački), 
Dragutin Nežić (kasnije biskup porečko-pulski), Ivan Šalić, Augustin Holi, Ivan Šimunović; stoje u 
drugom redu s lijeva na desno: Petar Folivarski, Josip Dumić, Ivan Tilšer, Faustin Čubranić, Hrvoje 
Lisac, Marijan Radanović, Josip Dumnečić, Miro Jovanović, Mirko Cigrovski, Dragutin Denačić, Josip 
Vraneković, Matej Duduković, Petar Kaličanec 

smrti grob i tijelo koje se raspada, ali 
čovjek nije samo raspadljivo tijelo, nego 
je čovjek i duh, duh koji živi, duh koji 
ne može umrijeti, a vjerujemo da će tijelo 
uskrsnuti! Kad bismo mi duboko 
vjerovali u otajstvo smrti, koja je prijelaz 
u sveti susret, sveti prijelaz u pravi život, 
onda bismo i drugačije živjeli. Sveto se 
živi za svetu smrt! Zato Sluga Božji 
Alojzije Stepinac smrt nije smatrao 
tragikom, nego kao susret sa samim 
Bogom, ne da u njega vjeruje kao 
nevidljivoga, nego da Ga gleda u svoj 
njegovoj božanskoj neizrecivoj ljepoti, 
ljubavi i radosti. 

Vaš župnik Vraneković također je s 
tom vjerom doživio svoju smrt. Zato je 
rekao: “Deo gratias! Idemo!” Vi stariji ga 
pamtite. Pamtite njegovu zauzetost za 
vjeronauk, za odgoj vaše djece, vaših 
mladih, pamtite njegove propovijedi, 
pamtite njegov život. Nije to bio život s 
nekim interesom, nego život žrtve, život 
založen za župu, za male i odrasle, za 
mlade i stare, život založen u ime Isusa 
Krista, da bi poslužio spasenju braće. 
Zato je sigurno u Vašem pamćenju živ, 
dragi moji Krašićanci, i nakon 30 godina 


Braćo i sestre! Sjećajući se te nedavne 
prošlosti, koja se u ove dane tako pro¬ 
mijenila, te se očituje kako su oni koji su 
nekad bili poraženi sada pobjednici, 
želimo da i Alojzije Stepinac i Josip Vra¬ 
neković ohrabre našu vjeru, neka učvrste 
našu pobožnost, našu pobožnost prema 
Majci Božjoj, neka vrate mir u naše 
obitelji. A katoličkih obitelji nema bez 
zajedničke molitve! I vjera se izražava baš 
molitvom. Onaj koji vjeruje, taj i moli.' 

Amen. 

* 


njegove smrti, uz kardinala Stepinca, kao 
svjedok života, svjedok vjere i nade. 
Zapamtili ste ga kao svjedoka otpora 
bezboštvu, materijalizmu, nevjeri ovoga 
svijeta. 

Čuli smo danas u poslanici Hebre- 
jima: “Kao što je ljudima jednom umrijeti, 
a potom na sud, tako i Krist. Jednom se 
prinese.” Kada? Prinio se na drvu križa 
kao žrtva ljubavi da grijehe mnogih po¬ 
nese, da mi možemo umirati u svetosti, 
da mi možemo umirati u milosti, u svjet¬ 
losti duše za svjetlost vječnu. To je pla¬ 
ćeno cijenom križa, cijenom ljubavi Bo- 
gočovjeka Isusa Krista. 

Poslanica naviješta dolazak Isusa Kri¬ 
sta na svršetku svijeta kao Suca povijesti, 
da se konačno ukaže onima koji ga 
iščekuju kao Spasitelja. On će biti onaj 
koji će završiti tu povijest, izreći posljed¬ 
nji sud nad životom svakog čovjeka, nad 
životom cijele povijesti, da bi konačno 
bila vječnost. Kakva? Kakvu tko izabere. 
Mi cijeli život biramo, naš je cijeli život 
biralište u kojem odlučujemo, biramo. 
Što? S jedne nam je strane ponuđen Bog, 
sva njegova ljubav, njegova sreća i vječni 
mir. To Bog nudi, ali ne nameće. Ljubav 


Poklonik 


Sluga Božji - čovjek Euharistije 

Sluga Božji shvatio je od svoje mladosti 
da je Euharistija kruh života; ona daje 
život svijetu i zalog je vječnog života. 
Poklonik Euharistije 

Ljubav prema Oltarskom sakramentu 
Alojzije Stepinac je poprimio i obogatio 


nije nametanje, ljubav ne pozna nasilja, 
ljubav je ponuda, a izbor je prihvaćanje. 
Vjerom se prihvaća Bog. Vjerom se pri¬ 
hvaća vječnost, vjerom se prihvaća Kri¬ 
stova ljubav i njegovo otkupljenje. Vje¬ 
ra se svjedoči i sakramentima i molit¬ 
vom i misom i životom. Izabravši Boga 
u konačnici znači da smo izabrali nebo. 
Ali ima i jedan drugi mogući izbor. Jedan 
švicarski pisac kazao je, kako on zna da 
je u paklu strašno, on zna da to nije 
sretan život, ali kaže: “Ja biram pakao, 
jer tamo Boga nema!” Koliko se može 
izobličiti čovjekova duša! On bira pakao, 
jer Boga u paklu nema. 

Neki sam dan čuo da u Zagrebu ima 
mračnih kultova u čast sotone. Neki se 
mladi okupljaju da bi se klanjali sotoni. 
Čujem također da nastoje doći do 
posvećenih hostija, do Pričesti, da bi 
divljali pogrđujući, obeščašćujući 
Euharistiju. Čak sam čuo da neki idu na 
pričest da bi uzeli posvećenu hostiju, 
kako bi je kasnije prodali takvim sata- 
nistima za 300 maraka. Čovjek može 
svjesno birati sotonu. A što bira sa so¬ 
tonom? Bira grijeh, pakao, bira svoju 
apsolutnu i vječnu nesreću. 


gledajući svoju majku u zanosnom po¬ 
klonu prema euharistijskom Spasitelju. 
Od djetinjstva je kao ministrant poslu¬ 
živao kod svete Mise, zavlačio se u 
unutrašnjost crkve u Krašiću i tu, potiho 
moleći, razgovarao s Isusom, svojim Spa¬ 
siteljem, u svetohraništu. 


Zato je dobro razmišljati o primjerima koji su 
svjedočanstvo onog boljeg tzbora. Eto, Sluga Božji Alojzije 
Stepinac, zatim njegov ovdašnji župnik Josip Vraneković, 
kojemu je Nadbiskup služio kao kapelan, ispovijedao, 
propovijedao kao kapelan. Zato smo znali reći vlč. 
Vranekoviću da on ima najslavnijeg kapelana na svijetu. 
To su bili ljudi koji bijahu dar ovoj župi. Na taj dar vi 
morate biti ponosni, za taj dar Bogu zahvalni, ali i prihvatiti 
poruku toga dara! Da se u svekolikom Vašem životu 
odražava prisutnost one poruke, koju su Vam pružili i 
kardinal Stepinac i župnik Vraneković. Treba se opredijeliti. 
Mladi, ne možemo ići na dva kolosjeka! Ne možemo biti 
na dvije stolice! Isus je to rekao; “Vi ne možete služiti Bogu 
i bogatstvu!” t..X Predanje Bogu, vjera u Boga raspolaže 
dušu za velikodušnost, za dobrotu prema drugome, prema 


Bogu i prema čovjeku. Velikodušnost je odraz vjere. 

Isus je promatrao kako ljudi bacaju svoje darove u 
hramsku riznicu za održavanje hrama. Bogataši su dublje 
posegnuli u džep jer su imali puno, dali su od svog suviška, 
pa to nisu ni osjetili. A ona starica imala je u rupcu 
zamotana dva novčića i to joj je bila sva gotovina. Odvezala 
je rupčić i bacila ta dva novčića u riznicu. Isus promatra 
tu staricu i kaže: “Ona je najviše dala, jer je sve dala!” 
Onaj koji je Božji, on sve daje! Samog sebe daje Bogu, a 
ne đavlu. Onda i Bog prihvaća s ljubavlju i s velikoduš¬ 
nošću takav dar. I u daru humanitarne i karitativne pomoći 
koja dolazi k nama ima najmanje bogataša. U tom daru 
sudjeluju jednostavni ljudi koji jedva spajaju kraj s krajem, 
ali vjeruju, ljube, odriču se da bi drugom pomogli. To je 
plod vjere! 


euharistijskog Isusa 

Za boravka u Rimu, u Germanicumu 
(1924-1931), njegovi kolege svjedoče da 
se on dugo zadržavao u kapelici u 
razgovoru sa svojim dragim Spasiteljem. 
Ako nije bio u svojoj sobi, njegovi su 
kolege znali da će ga naći u kapelici. 

Kad je postao svećenik (26.X.1930.), 
ta pobožnost doseže svoj svijetli 
vrhunac. Njegovo euharistijsko slavlje 
poticalo je mlade bogoslove i svećenike 
na pobožnost i vjeru u euharistijsko otaj¬ 
stvo. 

Kao biskupijski ceremonijar i biljež¬ 
nik Nadbiskupskog duhovnog stola sa¬ 
vjesno je i mirno obavljao svoj posao. 
Ako nije bio za pisaćim strojem, na svom 
radnom mjestu, znali su gdje će ga 
sigurno naći: u kapelici pred Presvetim. 

Kao mladi svećenik upisao se u 
Zajednicu svećenika klanjalaca presve¬ 
tom Oltarskom sakramentu, i svaki je 
tjedan redovito obavljao svoj sat klanja¬ 
nja. Toj obvezi ostao je vjeran sve do 
svoje smrti. 

Župnikjosip Vraneković piše 14. lis¬ 
topada 1938. u svoj dnevnik: “Već mjesec 
dana svaki dan obavlja adoraciju u cr¬ 
kvi...Obavlja adoraciju dnevno za sve 
one dane, u koje je bio spriječen, pa i 
unaprijed kad bude spriječen.” A bio je 
tada teško bolestan. 

U svojoj upisnici u Društvo klanja¬ 
laca pomno bilježi svoje adoracije. Po¬ 
sljednji sat je obavio 1. veljače 1960. 
Dana 7. veljače više nije mogao, ali je 
tada služio posljednju svetu Misu za 
Božji narod. 

Kao nadbiskup koadjutor (1934- 
1937) izgrađivao je i zanosio narod svo¬ 
jom pobožnošću i sabranošću noseći 
Presveto na Tijelovo. Neka žena iz mnoš¬ 
tva uzdahne u jednoj takvoj prigodi pro¬ 
matrajući njegovu duboku vjeru: “Ovo 
je naš i naše domovine spasitelj.” 
Euharistijski kongresi 

Sluga Božji je u zagrebačkoj nadbi¬ 
skupiji našao živ euharistijski pokret, koji 
se očitovao posebno na euharistijskim 
kongresima. Kao nadbiskup koadjutor i 
kasnije, kao nadbiskup ordinarij, redo¬ 
vito je osobno nazočan na svim euha¬ 
ristijskim kongresima, koji su se održali 
od 1933. do 1940. u Zagrebačkoj nadbi¬ 
skupiji, a bilo ih je 14. Na svima njima 
je Sluga Božji bio djelatno prisutan, osim 
na jednom, u Kloštru Podravskom, koji 
je bio u isto vrijeme kad i onaj u Čakov¬ 
cu. Kod otvaranja i zaključka pojedinog 




kongresa njegova topla riječ pokretala 
je vjernička mnoštva na obnovljeni krš¬ 
ćanski život. On obavlja glavne litur¬ 
gijske službe. Prema potrebi znade sate 
i sate ispovijedati vjernike, kadšto i pre¬ 
ko pola noći. 

U svojim govorima naglašava bitnu 
značajku euharistijskog kongresa. Upo¬ 
zorava vjernike da ne nasjedaju izazi¬ 
vačima, koji bi htjeli euharistijski kongres 
pretvoriti u svoje političke, stranačke, 
ideološke ciljeve. 

Što mora biti euharistijski kongres, 
iznio je u okružnici od 10. siječnja 1938, 
povodom Međunarodnog euharistijskog 
kongresa, koji se imao održati u svibnju 
u Budimpešti, na kojem će on osobno 
biti nazočan. Iznosi tri dužnosti, koje iz¬ 
viru iz vjerske istine o stvarnoj i bitnoj 
Isusovoj nazočnosti u euharistiji: 

“Prvo, davati zadovoljštinu i 
naknadu Spasitelju u Euharistiji, jer 
su bezbožnici u porušenim i za¬ 
paljenim crkvama, osramoćenim 
redovnicama i poubijanim sveće¬ 
nicima obeščastili samoga Krista.” 
(Misli na progonstva Crkve u 
Meksiku, u Njemačkoj, u Španjol¬ 
skoj i u Rusiji.) 

Druga nam je dužnost, da pro¬ 
svjedujemo svetim gnjevom protiv 
svih nepravda i uvreda, koje bez- 
boštvo nanosi Kristu... 

Treća nam je dužnost, da preko 
Euharistije radimo za mir u svijetu.” 


U svojim govorima na euharistijskim 
kongresima, Sluga Božji je vrlo konkre¬ 
tan. Upozorava na opasnosti koje prijete 
kršćanskom narodu od nacizma i komu¬ 
nizma, od masonerije i liberalizma, od 
raznih sekta i lažnih ideologija. U kraje¬ 
vima gdje vlada bijela kuga, govori o 
težini tog grijeha te o njegovim zlim 
posljedicama za opstanak naroda. U kra¬ 
jevima gdje se psuje, govori o kletvi kao 
zlu i narodnoj sramoti. 

Sa svih strana prijeti nam propast, 
prijeti osveta pravde Božje, postavljene 
su paklenske zasjede. Gdje naći sigurno 
sklonište? Daje nam ga Euharistija. Pri 
tom se on služi smionom slikom: kad 
dijete nešto skrivi, skriva se pod krilo 
majke od gnjeva očeva, tako i mi pod 
Euharistijom. 

Na Euharistijskom kongresu u Samo¬ 
boru (12. VI. 1938), završava svoju 


propovijed riječima psalmista u prog- 
nanstvu, primjenjujući ih na Euharistiju: 
“Ako zaboravimo kada tebe, Kriste Go¬ 
spode, neka se preda zaboravi i uspo¬ 
mena na nas!” 

Svećenik i Euharistija 

Posebno je na srcu Sluzi Božjemu 
bilo da njegovi svećenici žive istinskim 
euharistijskim životom. I u tome je sam 
prednjačio svojim primjerom. 

Kad je započeo Drugi svjetski rat u 
Europi, odlazio je svake subote u hr¬ 
vatski karmel u Brezovicu i tu pred izlo¬ 
ženim Presvetim, na kamenom podu, 
klečeći molio sva tri dijela svete krunice. 
A kada je ratni vihor zahvatio i Hrvatsku, 
posebno u listopadu, svake ratne godine 
išao je u drugu zagrebačku crkvu i tu s 
narodom, pred izloženim Presvetim, na 
kamenoj stepenici, molio sva tri dijela 
svete krunice. 

Nastojao je da sve što je u vezi s 
Euharistijom bude u najljepšem redu i 
sjaju: liturgijsko ruho, svetohranište, 
kaleži i ciboriji. Sam je na svoj trošak za 
vrijeme svog zatočeništva u Krašiću dao 
pozlatiti ključ od svetohraništa i naručio 
srebrni ciborij u vatri pozlaćen za ču¬ 
vanje posvećenih čestica. 

Na svojim kanonskim pohodima 
najprije se kroz neko vrijeme zadržao u 
crkvi pred svetohraništem, nakon toga 
je počeo svoju kanonsku vizitaciju. Svaki 
svećenički sastanak, a ti su bili brojni 
otkako je postao Ordinarij, i na kojima 
je on redovito osobno prisustvovao, 
započinjao bi adoracijom pred Presvetim 
barem od pola sata i zatim se počinjalo 
s redovitim radom. 

Sluga Božji pripravljao se za svetu 
misnu žrtvu razmatranjem, a poslije svete 
Mise obavljao je dugu zahvalu. To je 
preporučivao toplo svojim svećenicima. 

U pismu jednom svećeniku 
(2.VI. 1957) govori: 

“Lice zemlje se obnovilo do¬ 
laskom Kristovim na svijet i dovr¬ 
šenjem njegove krvave žrtve na 
drvetu križa. 'Znajte, veli sv. Petar, 
da niste otkupljeni nečim raspad- 
ljivjm - srebrom ili zlatom - od 
ovoga bezvrijednog, od otaca bašti¬ 
njenog života, nego skupocjenom 
krvi Krista kao nevina i bez mane 
Janjeta’ (1 Pet. 1*18) Ako je pak tako, 
a tako sigurno jest, onda moramo i 
mi svećenici ‘ernst machen’* s naj- 

svetijim činom na zemlji, A sigurno 
se ne može 'ernst machen', ako se 
svećenik brižno ne pripravlja na sv. 
Misu i dolično ne zahvaljuje,” 


I nastavlja kako dolikuje svakom 
svećeniku dolična priprava za svetu 
Misu, makar ne znam kako bio zaposlen, 
a tako i zahvala. Sve to potvrđuje 
navodima Svetog pisma. I zaključuje: 
“Ako se budemo Krista držali, onda i 
samo onda bit ćemo u stanju ‘obnoviti 
lice zemlje’, jer je samo on put, istina i 
život.” 

U istom pismu izlaže misao kako se 
svećenik mora sjediniti s božanskom 
žrtvom ljubavi u svetoj Misi: “Mi se 
moramo danas svaki dan zajedno sa 
svojim stadom žrtvovati, često puta 
krvavo, kako dokazuje nedavna prošlost 


i još bi se moglo ponoviti, pa gdje ćemo 
naći više snage i pouke u tu svrhu negoli 
u sv. Misi?” 

Euharistija - najvažnije i 
najmoćnije sredstvo posvećenja 

Jednoj redovnici piše iz Kra^iča 
C17.TV.I954): “Žrtve su najsigurniji 
znak ljubavi prema - dragom Bogu, 
i dok taj znak nosite u sebi, to jest 
Živite Životom Žrtve, bit ćete na 
dobrom putu. Ali za žrtvu treba 
snage! Naći je pak nigdje nećete 
koliko u svetoj Euharistiji, koja je 
proizašla iz najveće žrtve na svijetu, 

žrtve Isusa na drvetu križa." 

: •! !■ ' !; 

Sluga Božji govori iz vlastitog is¬ 
kustva. U jednom pismu iz Krašića 
(7. VII. 1954), piše: iz svete Mise “izvire 
sva naša snaga u ovoj borbi za čast 
imena Božjega i prava njegove Crkve.” 

To potvrđuje i drugim pismom 
C19.III. 1957): “Hvala Bogu na svemu. 
Radostan sam da mogu služiti svetu 
Misu, posebno za narod (gotovo 90 Misa 
godišnje), za sve svoje ovce: da ostanu 
Božje, a zalutale da se vrate na pravi 
put.” 

Sluga Božji, zatočeniku Krašiću, piše 
jednom svećeniku (2.VI. 1957), s 
obzirom na zajedničko pastirsko pismo 
biskupa o sv. Misi za godinu 1957. “Do¬ 
bro su učinili. Jer mi, dok su nam sku¬ 
čene ruke u djelovanju, tako reći, na 
svim stranama, bez štampe, bez radija, 
bez kina i toliko drugih pomagala u 
modernom životu Crkve u slobodnom 


svijetu, vrlo lako zaboravljamo, da naj¬ 
važnije i najmoćnije sredstvo za osvaja¬ 
nje svijeta, za posvećenje duša, za pro¬ 
cvat naših obitelji, za spas mladeži itd. 
još uvijek ostaje u našim rukama, a to je 
sv. Misa.” 

I zaključuje: “Iskoristite, dakle, 
ovogodišnju skupnu korizmenu posla¬ 
nicu Episkopata o sv. Misi, te je puku 
dobro protumačite i stavite na srce, da 
još revnije, još pobožnije i s još većim 
razumijevanjem polazi na svetu Misu, ako 
želi osigurati Božji blagoslov sebi i skratiti 
dane kušnje u ovom obliku, u kakvu ih 
proživljavamo već drugi decenij.” 

Sluga Božji vjeruje u euharistijsko 
otajstvo, živi iz euharistijske žrtve, crpi 


snagu i jakost, mudrost i silu Božju. 
Sretan je ako može svaki dan slaviti 
Euharistiju, ako se može i kroz više sati 
zadržati pred Presvetim u tišini razma¬ 
tranja i zrenja. Žalostan je ako zbog 
bolesti ne može služiti svetu Misu, a 
pogotovo ako je bolest takve naravi, da 
ne može primiti ni svetu pričest. 

Za svetu Misu nije primao nagradu 
(stipendij). Svete je mise prikazivao za 
narod, za potrebe Crkve, misija, za svoju 
rodbinu i znance, za prijatelje i za svoje 
progonitelje. Posebno se žarko molio i 
satima pred Presvetim, ako je čuo da je 
netko od njegovih svećenika u opasnosti 
i da mu prijeti sud i zatvor. 

Najdublju glad za Bogom, za Božjom 
ljubavlju, vjernik doživljuje u razmatranju 
utjelovljenja Sina Božejga. Euharistija je 
vrhunac utjelovljenja. U Euharistiji vjer¬ 
nik doživljava dioništvo na utjelovljenju 
Sina Božjega i euharistijska 
slavlja su nastavak utjelo¬ 
vljenja u nama i u svijetu. Po¬ 
trebno je blagovati tijelo i piti 
krv Sina čovječjega da imamo 
život, život vječni i jamstvo 
uskrsnuća u posljednji dan. 

A “koji se udubi u misterij 
utjelovljenja Sina Božjega i koji 
samo malo shvati svu dubinu 
Božje ljubavi prema čovjeku, 
taj će na ljubav odgovoriti 
ljubavlju i život svoj udesiti 
prema načelima evanđelja Sina 
Božjega.. .i može ići kroz život 
s najvećim optimizmom i 
apsolutnom vjerom u konačnu 
pobjedu dobra” (Iz pisma iz 
Krašića, 17. XII. 1953). 

Shvaćanje otajstva dara tijela Kristova 
i krvi Kristove omogućuje nam spoznati 
i prihvatiti ispovijest vjere Petrove: 
“Gospodine, kome da idemo? Ti imaš 
riječi života vječnoga! I mi vjerujemo i 
znamo: Ti si Svetac Božji” (Iv. 6, 68-69). 

Za Slugu Božjega Alojzija Stepinca 
otajstvo Euharistije je najvažnije i naj¬ 
moćnije sredstvo za osobno posvećenje 
i za “život svijeta”: ono znači i sadrži 
“duh i život”. Slavio je vjerno to otajstvo, 
klanjao mu se, blagovao ga i njime okri¬ 
jepljen prešao u slavu Uskrsnuća. Osta¬ 
vio nam je u svemu primjer kako slaviti 
Isusa euharistijskog Kralja i ostati mu 
vjeran do kraja zemaljskog života. 

Celestin TOMIĆ, OFM Conv. 

Pred 35 godina u Gospodinu je 
preminuo Alojzije kard. Stepinac 
Nadbiskup zagrebački 


“BUDI VOLJA 
TVOJA!” 


POSLJEDNJI DANI I POSMRTNA 
SLAVA NJEGOVE UZORITOSTI 
DR. ALOJZIJA KARDINALA STE- 
PINCA zagrebačkog nadbiskupa 
(prema bilješkama vlč. Josipa 
Vranekovića i nepoznatog suvre¬ 
menika) 


“Evo, kako umire pravednik...” 

U srijedu 10. II. oko sedam sati po¬ 
hodio ga je njegov šogor. No, kad je 
starac vidio kako je Uzoriti slabo, nije 
smogao ni riječi, samo je zaplakao. Na 
to mu je Uzoriti rekao: “Sve bu dobro, 
samo se ne bojati, nego moliti.” To je 
prvi posjet nakon ova tri teška dana. 
Zatim je dopustio da uđe njegovo kum- 
če, mali četirigodišnji Josip. Dječak se 
približio krevetu sa cvijetom u ručici te 
zapitao djetinjom jednostavnošću svoga 
velikog kuma, koga je jako volio: “Kaj 
te boli?” - Uzoriti ga je milo pogledao i 
rekao: “Dobro je, Joža, dobro.” 

Djeca su bila Uzoritom najdraži po¬ 
sjetitelji. Ona su mu donosila, uz kitice 
poljskog cvijeća, sjaj vedrine i ljepote 
svoje nevine duše. Pogotovo ona naj¬ 
manja. Bila su mu radost i utjeha. On 
im je zauzvrat dijelio slatke bombone i 
molio se za njih. Mali Josip bio je zadnji 
koji ga je još živa vidio. 

Taj dan ujutro htjeli su župnik i sestra 
da Uzoriti izmjeri temperaturu, no jedva 
je držao toplomjer 5 minuta; više nije 
mogao. Također im nije uspjelo ni puls 
izmjeriti. Bilo je vrlo nepravilno kucalo 
ili se uopće nije moglo naći. U pone¬ 
djeljak i utorak temperatura se kretala 
od 36,6 do 38,3 C. 

Sestre, u brizi kakovu bi mu okrepu 
pružile, ponudile su mu šato od vina, 
da uzme s lijekom što ga svakako mora 
s nečim popiti. To je vrlo rado primio, 


no prije je pitao župnika da li smije. Radi 
lakšeg disanja namjestili su mu uzglavlje 
povisoko i pustili ga da se malo odmori. 
Uzoriti je stalno upirao pogled na sliku 
u zidu i molio. Časovi njegove česte 
šutnje bili su časovi molitve. A ta molitva 
bila je veoma dragocjena u očima 
Božjim! 

U 10 sati ušao je u sobu župnik i 
najavio da će sestra donijeti odmah isku- 
hane šprice, te će mu dati injekcije. Još 
je nešto htio reći, ali ga Uzoriti prekide 
riječima: “Znate što, župniče? Pustite vi 
sada injekcije. Idemo najprije ono što je 
najvažnije. Uzmite štolu, sjednite ovdje, 
pa idemo od početka (mislio je tu na 
generalnu ispovijed cijelog života). Če¬ 
mu se zavaravati. Osigurati se, pa što 
Bog da. Dajte mi onda i sv. Pomast. Ne 
zaboravite ni “Benedictionem papalem”. 
Malo prije sam uzeo vinski šato, pa ne 
znam kako bih sa sv. Pričesti, ali - kad 
sam bolesnik mislim da mogu odmah 
sada i to primiti. Dajte mi onda sve, što 
Crkva daje kršćaninu u ovakvim časo¬ 
vima. Pozovite i sve sestre ovamo neka 
se mole. Pozovite preč. Šimečkog. Obi¬ 


čaj je, da kod podjeljivanja Sakramenata 
Ordinariju prisustvuje i Kaptol. Prečasni 
je začasni kanonik i na neki način pri¬ 
pada Kaptolu, pa je red da bude tu. A 
onda u ruke Božje.” 

Župnik je učinio po želji Uzoritom. 
Kad su sestre pripremile u sobi sve što 
je potrebno za posljednju Pomast, pošao 
je Župnik po sv. Popudbinu, a usput je 
dao pozvati sestru Uzoritoga, Josipu Mr- 
zljak, koja nedaleko stanuje, te preč. Ši¬ 
mečkog. Oboje su odmah došli. Prisutne 
su bile i sve časne sestre (pet). Uzoriti 
je mirno ležao, gotovo sjedio na krevetu. 
Jedna od prisutnih sestara izjavila je da 
je Uzoriti taj čas izgledao lijep kao anđeo. 
Nitko od prisutnih nije pravo slutio, da 
je on još samo par sati živ među njima. 
Jedini je Uzoriti to dobro osjećao i znao, 
kako se kasnije vidjelo iz svih okolnosti. 

Kroz cijelo vrijeme, dok je primao 
sv. Sakramente, mogao je Uzoriti biti po¬ 
sve miran. Sve nevolje i smetnje u orga¬ 
nizmu posve su nestale. Pozorno je 
promatrao svaku kretnju župnika, te pra¬ 
tio pobožno, da, upravo dirljivo i odgo¬ 
varao jasnim i povišenim glasom na sve 

molitve. Kod podjeljivanja sv. Pomasti, kad mu je župnik po- 
mazivao dlanove, povišenim je glasom i malo otežući, kako to 
inače nije nikada činio, izgovarao svaki “Amen”. 

Svi prisutni primijetili su kod Papinskog blagoslova, kako je 
u zanosu, polagano, načinio znak križa ispruživši ruku koliko je 
više mogao. 

Primivši sv. sakramente bio je neobično vedar. Počeo je glasno 
i veselo govoriti, kako to nije mogao još od nedjelje. Tješio je 



Bogoslovi unose lijes sa zemnim ostacima kardinala A. Stepinca u 
zagrebačku prvostolnicu 


svoju sestru Josipu, koja je sjela uz njegov krevet i samo plakala: 
“Što plačeš? Zar se ne sjećaš, kako sam ja tebi doveo Šimečkoga 
prije 40 godina pa si još tu. Čemu sada plačeš? Za kršćanina 
nema veće sreće, nego li su ovi sv. sakramenti. U ruke Božje, i 
čega se onda imamo bojati?” Zatim ju je poslao da ide kući. 

Nakon toga mu je župnik dao dvije injekcije, a oko 11 sati 
pošao je u Kupčinu, da obavi jedno vjenčanje. No već u 12 sati 
opet je bio uz krevet Uzoritog i zajedno su molili Angelus. 
Bolesnika je i opet obuzela prijašnja slaboća. Kad su mu ponudili 
da nešto pojede za objed odgovorio je: “Ne mogu, pa ne mogu. 
Slab sam. Nemojte me ostaviti sama.” To je nadodao, makar od 
ponedjeljka nije bio ni trenutka sam. Drago mu je bilo da više 
ukućana bude uz njega. Čim župnik nekuda iziđe, odmah pita 
gdje je. Osjećao je dobro, da su mu to posljednji časovi, premda 
to još nisu slutili oni oko njega, koji su ga gledali već 1958. još u 
većim mukama. Bio je pri potpunoj svijesti. Patio je i molio. 

U 1 sat uzeo je šalicu kompota, zapravo časna sestra mu ga 
je davala žličicom, jer se sam više nije mogao poslužiti. Još se i 
našalio. Kad je bilo pri kraju upitao je: “Koliko još ima?” Još tri, 
odgovorili su i sestra i župnik, te su se svi smijali, a Uzoriti će: 
“Dajte onda do kraja, pa što Bog da.” Tada mu je župnik pružio 
toplomjer, no na licu dragog bolesnika odrazila se bol, te ga 
nisu htjeli mučiti i s mjerenjem. Ni puls nisu mogli izmjeriti. 

U 13.30 sati župnik mu je svakako htio dati injekciju za jačanje 
srca. “Nemoćan sam - uzdahnuo je - i ne mogu se više okretati. 

Ako me vi možete samo okrenuti, dajte, ali ja tu ne mogu više 
ništa pomoći. Radite kako znate.” 

I dali su mu injekciju. Tada je župnik primijetio, da mu je 
pogled postao umoran i da oči ne izgledaju onako svježe kao 
do sada. Uzoriti je ponovio pet puta “Deo gratias!” Zatim se 
pridigao na rukama, pogled upravio prema Gospinoj slici na 
zidu uz krevet i glasno izgovorio: “Blagoslovljeno Božje Ime! 
Fiat voluntas Tua!” 

Tada je prisutnima postalo jasno, da je svršetak vrlo blizu. - 
Svaki čas su trebali stići liječnici iz Zagreba, koje su pozvali 
nakon podjeljivanja sv. Pomasti. Rekli su to i Uzoritom, no on je 
odvratio: “Lijepo mi ih pozdravite, ali mi se više vidjeti nećemo!” 

U susjednoj sobi molile su ostale četiri časne sestre krunicu 
i plakale. - Uzoriti je disao sve teže i teže. Izgovarao je sad tiše, 
sad glasnije: “Deo gratias! - Fiat voluntas Tua! Budi blagoslovljeno 
Božje Ime!” - Grčevi su ga hvatali, velika bol mu se odražavala 
na licu. Upire se o krevet, nema daha. Odjednom veliki naš 
patnik uzdahnu i s bolom izusti: “Ah, teško je! Blagoslovljeno 
Ime Božje! Fiat voluntas tua!” Časna sestra ga tješi da će mu biti 
bolje, jer sestre mole krunicu. - “Samo neka mole, veli on 
isprekidano, neka samo mole krunicu.” 

Uzoriti je disao sve teže i teže. Da mu olakšaju disanje, podigli 
su mu malo ruke. Odmaknuli su krevet od zida, koji mu je bio s 
desne strane, te je župnik podržavao desnu a časna predstojnica 
lijevu ruku.” “Da li vam je ovako lakše?” - “Malo je lakše”, od¬ 
govorio je. Zatim ga časna predstojnica upita bi li sestre smjele 
ući da mole krunicu? Uzoriti pogleda u Gospinu sliku te ponovi 
ona svoja tri zaziva. Sluša “Zdravo Marijo”, lagano miče usnama 
i moli. O, tko bi zagledao u ljepotu, dubinu i svetost ove molitve? 
Tko bi shvatio što se toga časa događalo u divnoj i svetoj duši 
toga velikog Božjeg pravednika, koji je bio spreman da se pojavi 
pred licem Božjim? Samo i jedino je to znao Gospodin Bog. 
On je za se pridržao vrijednost i ljepotu ovih časova, nad kojima 
mi stojimo nijemi od bola radi skorog rastanka. 

Točno u 2 sata po podne Uzoriti glasno reče. “Dajte mi 
onu moju svijeću!" - Ta je svijeća po njegovoj želji bila bla¬ 
goslovljena te godine na Svijećnicu, jer je sam rekao da će 
mu još ove godine trebati. Kad su mu je pružili, pogledao 
ju je, a zatim čvrsto stisnuo ruku. Župnik je jednom rukom 
pomogao držati upaljenu svijeću, dok je drugu imao pod 
jastučićem i pridržavao glavu koja je nemoćno klonula, Sestre 
mole. Uzoriti pri potpunoj svijesti gleda u sliku Majke Božje. 
Moli: "Deo gratias! Fiat voluntas tua!” To su bile zadnje riječi i 
koje su prisutni čuli. Zatim još tri ili četiri bolna uzdisaja. 
Župnik ga zovne tri puta. “Eminencijo, Eminencijo, Emi¬ 
nencijo!" Um isteći da još nije svršetak. Tišina. Tek je pogled 
umirućega zaostao na Gospinoj slici, dok se duša oslobođena 
ovih zemaljskih okova vinula u naručje velikoga Boga. 

Kroz puni sat sestre su redom pridržavale svijeću u posve¬ 
ćenoj mrtvoj ruci i molile, a duša je našeg predragog Nad- 
pastira, čvrsto smo uvjereni, već uživala svijetlo nebeske slave. 

Župnik je odmah telefonski javio smrt Uzoritoga u Nad¬ 
biskupski dvor i naredio da se zvoni, a zatim je postao po 
spremljeno odijelo za pokojnika. Začas je cijeli Krašić bio 
na ulici Kad su doznali da je Uzoriti umro, svi su zaplakati 
I malena djeca, koja su ga tako iskreno i srdačno ljubila, 
kao i on njih, padala su u plaču na cesti, U to su stigli i 
liječnici iz Zagreba, ali - bilo je kasno. Vratili su se natrag, 
nakon Što im je župnik ukratko sve ispripov jedio. *+* 

U šest sati navečer došao je u Krašić 
Preuz. nadbiskup koadjutor dr. Franjo 
Šeper. Ušao je u sobu gdje je ležao Uzo¬ 
riti. Oh, kakav susret. Priopćio je zatim 
župniku da se sprovod mora obaviti na 
području Krašića i to gdje god žele. Pošli 
su u crkvu i odabrali mjesto u svetištu pred 
glavnim oltarom. 

# * • 

Zbog nagle smrti policija je tražila da 
se obavi obdukcija. Mrtvo tijelo bilo je 
navečer preveženo u Zagreb. Obdukci¬ 
jom je ustanovljeno da je smrt nastupila 
uslijed začepljenih većih i manjih ogra¬ 
naka plućne arterije u oba plućna krila. 
Stoga je i srce zatajilo. /Kako je naknadno 
kod ekshumacije ustanovljeno, mrtvo tijelo 
nije balzamirano; iz mrtvog su tijela uklo¬ 
njeni, pod strogim nadzorom predstavnika 
tajne policije, svi unutarnji organi, op. 
Urednika/. Nakon toga Uzoriti je ponovno 
od vezen u Krašić. Obukli su ga u biskup¬ 
sko misno ruho ljubičaste boje, što su ga 
načinile njemu tako drage sestre Bosonoge 
Karmelićanke iz Brezovice. Uzoriti je sam 
o svom trošku nabavio to ruho, propisano 
za biskupov ukop, kad je bio jednom zgo¬ 
dom u Rimu. Župniku je rekao kad je 
došao u Krašić: “Pobrinuo sam se za sve 
(ruho, lanac, križ i prsten). Očekivao sam 
unaprijed da ću na smrtnom času biti bez 
ičega. Mislim bez novaca i drugih vrijed¬ 
nosti. Čemu onda da Nadbiskupija troši 
za me.” Na glavu mu je postavljena mitra, 
dar vjernika župe Krašić za njegov po¬ 
sljednji biskupski jubilej. 

Uzoriti Kardinal bio je izložen u lađi 
župne crkve. Danju i noću dolazili su 
vjernici, da još jednom vide svog Natpa- 
stira i da se pomole kod njegovog odra. I 
najmanja djeca su ga htjela vidjeti. Zato 
su ih stariji i časne sestre dizali na ruke, a 
ona su tepala. “Spava, spava,” i milovala 
ga po rukama i licu. 

Za to vrijeme zidali su u svetištu crkve 
grobnicu. Dječja ljubav i opet je progovo¬ 
rila. Njih oko dvadesetak, među njima je 
bilo i mališana od tri godine, nosili su svo¬ 
jim ručicama cigle i dodavali majstorima. 

Došli su u Krašić u petak po podne 
strani novinari (talijanski, engleski i ame¬ 
rički), snimatelji za kino i televiziju, te su 
snimali blagog pokojnika i narod koji je 
plakao. “Nikada u svom životu nisam ta¬ 
kvo nešto vidio”, rekao je jedan Amerika¬ 
nac, duboko potresen. 

Oko četiri sata pronijela se Krašićem 
vijest, da će Uzoriti biti odvežen u Zagreb 
i pokopan u Katedrali. Sav se narod 
zgrnuo u crkvu na ispraćaj. Pred odlazak 
došao je u crkvu preuzv. nadbiskup-ko- 


adjutor, koji je skupljenom narodu pro¬ 
govorio označivši ukratko veličinu i svetost 
velikog sina krašićke župe. 

Ujedno se zahvalio karšićkim župlja- 
nima za sve što su učinili Uzoritom Kar¬ 
dinalu, koji se njima uvijek ponosio. Kad 
je rekao da je došao čas rastanka i pozva- 
o ih da se oproste od svog ljubljenog Nat- 
pastira, sav je narod glasno zaplakao. Bol 
je provalila u potresnim jecajima. U 19-30 
sati iznijeli su lijes blagog pokojnika njego¬ 
va četiri nećaka pred crkvu, odakle je 
prevezen u Zagreb. Mrtvo tijelo pokojnika 
pratio je preuzv. nadbiskup-koadjutor, 
zatim Dr. Bogičević, liječnik Njegove Uzo- 
ritosti, vlč. Mijo Pišonić, nadbiskupski taj¬ 
nik, te krašićki župnik preč. Josip Vrane- 
ković. 

• • • 

U Zagrebu je veliko mnoštvo naroda u 
katedrali i pred njom čekalo svog ljubljenog 
Natpastira, makar nije bio objavljen čas 
dolaska. U 9-13 sati za jecalo je veliko zvono 
katedrale. Stigao je jako željno čekani Nat- 
pastir! Bogoslovi su na svojim ramenima 
unijeli lijes u katedralu i položili ga na odar 
sav obasut cvijećem i vijencima. Čim se 
lijes pojavio, na vratima katedrale nastao 
je sveopći plač, a pogotovo kada je lijes 
bio otvoren. Čuli su se zazivi: “Ti si Svetac! 
Moli za nas!” Kraj odra su bogoslovi otpje¬ 
vali “Miserere” i “Libera me” s pripadnim 
molitvama. Dočeku su prisustvovali svi bis¬ 
kupi, koji su došli na pokop. 

Katedrala je ostala otvorena cijelu noć. 
Vjernici su neprestano dolazili, odavali 
zadnju počast, molili i pobožnim se 
predmetima doticali tijela vjernog Sluge 
Božjega. Ispred lijesa prošle su tisuće i 
tisuće njegova vjernog stada. 

Već rano ujutro u subotu 13. II. kate¬ 
drala je bila puna vjernika, a u 9 sati bilo 
je ispunjeno i zadnje mjesto. Veliko je 
mnoštvo naroda moralo ostati prek kate¬ 
dralom na trgu ili u dvorištu oko katedrale. 
Svećenici i bogoslovi neprestano su glasno 
molili Gospinu krunicu, a franjevački su 
bogoslovi otpjevali nekoliko moteta. U 
9-30 sati bio je zatvoren lijes s tijelom uzo¬ 
ritog Kardinala. Bio je to bolan i potresan 
momenat. 

Čekalo se samo na dolazak bečkog 
Kardinala, Dr. Franju Koniga, koji je imao 
služiti requiem i obaviti pokop. 

U deset sati stigla je vijest, da je uzoriti 
bečki kardinal, zajedno sa svojim prati¬ 
ocem, doživio tešku prometnu nesreću 
nedaleko Novog Marofa. Nešto poslije 10 
sati počeo je svečani requiem u katedrali, 
a služio ga je preuz. Dr. Franjo Šeper, nad¬ 
biskup-koadjutor uz asistenciju članova 


Prvostolnog Kaptola. Na koru je pjevao 
Katedralni zbor pod ravnanjem maestra 
Albe Vidakovića. 

Nakon svršenog requiema održao je 
preuz. Nadbiskup-koadjutor posmrtno 
slovo i oprostio se od pokojnog Uzoritog 
Kardinala. 

Nakon završenog govora podijelila su 
apsoluciju petorica biskupa. Nakon toga 
su zagrebački bogoslovi podigli lijes i uz 
pjevanje Katedralnog zbora “U raj poveli 
te anđeli” ponijeli ga prema otvoru kripte 
iza glavnog oltara. Franjevački bogoslovi 
primili su lijes i položili ga u kripti, na 
strani Evanđelja glavnog oltara, pokraj 
lijesa biskupa Vrhovca. Na kraju je Kate¬ 
dralni zbor otpjevao “Ecce quomodo mori- 
tur justus”, odj. Gallusa, i time je završen 
svečani obred pokopa. 

• • • 

“Prošlo je otada već trideset dana. Vjer¬ 
nici dnevno dolaze na dragi grob, mole 
se, donose svježe cvijeće i nove vijence. 
Navečer zajednički mole krunicu. I djeca 
dolaze na grob. Gledaju sliku Njegove 
Uzoritosti i sklapaju pobožno djetinje 
ručice. “Djeco, molite se za me i ja ću za 
vas dok je svijeta i vijeka!” bilo je napisano 
na jednoj traki na grobu. Poruka je to 
Uzoritoga djeci. 

Eto, kako umire Pravednik! Grob nje¬ 
gov bit će slavan uvijeke! 

Odano i ožalošćeno njegovo stado 
ovjenčalo je njegov grob ljubavlju i vijen¬ 
cima svježeg proljetnog cvijeća. Gospodin 
ga je ovjenčao, čvrsto vjerujemo, vijencem 
nebeske slave, koji mu je pripravio od¬ 
vi jeka. Molimo se, da i sveta Majka Crkva 
ovjenča svetačkom aureolom našeg veli¬ 
kog i divnog Natpastira, Njegovu Uzoritost 
Dr. Alojzija kardinala Stepinca! Slava 
Velikom Kardinalu! 

• • • 

Trideseti dan nakon smrti, 10. ožujka, 
navečer u 7 sati, odslužio je nadbiskup- 
koadjutor Dr. Franjo Šeper u katedrali sve¬ 
čani requiem za pokojnog Uzoritog 
Kardinala i nad kriptom podijelio odtje- 
šenje. Katedrala je bila dupkom puna 
vjernika, a mnogo je naroda ostalo i vani 
pred katedralom. 

Nakon toga uklonjena je s groba velika 
slika Njegove Uzoritosti, vijenci i šest 
svijećnjaka na kojima su dnevno gorjele 
svijeće. 

Narod i dalje dolazi u velikom broju 
na grob. 

Vjernici sami donose i pale svijeće. 
Također donose i svježe cvijeće. Mnogi 
mu se utječu u svojim potrebama i mole 
Njegov zagovor.” *5* 

POVIJESNA SADAŠNJOST 


PROPOVIJED MONS. FRANJE ŠEPERA 


Nakon što je nadbiskup Šeper spo¬ 
menuo da će pročitati nekoliko odlomaka 
iz duhovne oporuke kardinala Stepinca, 
ponovno se čuo poklik: “Slava kardinalu 
Stepincu!” Nadbiskup Šeper na to je po¬ 
novno zamolio vjernike da ne uzvikuju, 
jer to ne dolikuje hramu Božjemu i nije u 


njegovi poglavari postavljali za nad¬ 
glednika nižih razreda. U tijeku školovanja 
vježbao se osobito u propovjedničkoj služ¬ 
bi, i među svojim kolegama često je 
nastupao. Jedan stari svećenik, koji ga je 
dobro poznavao, rekao je tada za Alojzija 
Stepinca: “Pustite ga neka govori. Mnogo 
dobra će napraviti za Rimokatoličku cr¬ 
kvu.” /Kad je ovo izgovorio, u katedrali 
su se čuli glasovi: “Slava kardinalu!” i si. - 
na što je mnoštvo odgovorilo: “Slava mu!” 
mumljanjem. Nadbiskup Šeper je na povik 
prisutnoga mnoštva zamolio vjernike neka 
u crkvi vlada potpuni mir i tišina, jer je to 
najbolji način iskazivanja poštovanja po¬ 
kojnome nadbiskupu./ 

Nakon završetka školovanja na Gre- 
gorijani on je svoju Mladu misu proslavio 
u dragoj mu crkvi Santa Maria Maggiore u 
Rimu, a kad se vratio u domovinu, prvu 
Misu rekao je u svom rodnom mjestu. 

Kao mlad svećenik postavljen je, go¬ 
dine 1931., za ceremonijara nadbiskupu 
Antunu Baueru. Tu je imao priliku bolje 
se upoznati s vođenjem administracije 
Nadbiskupije. U svojoj 36. godini, godine 
1934., imenovan je nadbiskupom koadju- 
torom, i tada bio najmlađi biskup Kato¬ 
ličke crkve. Od tog vremena nastupa drugi 
dio njegova života. 

Govoreći o drugom razdoblju Kardi¬ 
nalova života, nadbiskup Šeper je istak¬ 
nuo da se nadbiskup Stepinac osobito is¬ 
ticao ljubavlju prema vjernicima i ljudima 
uopće. Pomagao je sva¬ 
komu, bez obzira kojoj 
vjeri tko pripadao, ni¬ 
kada on nije gledao na 
vjeroispovijest, narod¬ 
nost i rasu. Prema svim 
ljudima bio je dobro¬ 
stiv. Nadbiskup Šeper je 
to ilustrirao govoreći 
kako je jednom prili¬ 
kom dobio veću svotu 
novaca te je odmah po¬ 
šao u kartoteku pogle¬ 
dati koji su najsiro¬ 
mašniji, te naredio da 
se istima odmah pošalje 
novac. Spomenuo je i 
to kako se Stepinac o- 
sobito zalagao za pomaganje i zbrinjavanje 
progonjenih Židova, koji su godine 1938. 
i 1939. bježali iz Njemačke i Austrije. 

Kao dokaz da je pomagao svakomu, 
nadbiskup je Šeper naveo primjer kako 
ga je, odmah nakon smrti kardinala Ste¬ 
pinca, u Nadbiskupskom dvoru posjetio 


jedan čovjek. Iz razgovora s tim nepozna¬ 
tim on je izveo zaključak, da se radi o 
jednom intelektualcu. Nepoznati se pred¬ 
stavio kao Srbin i rekao mu da dolazi kao 
Srbin. Nepoznati je ispričao nadbiskupu 
Šeperu, kako je on vrlo dobro poznavao 
pokojnoga Kardinala, jer da je za vrijeme 
rata surađivao s njim oko zbrinjavanja 
srpske siročadi. “Na odlasku iz Nadbis¬ 
kupskoga dvora, nepoznati mi je, nastavio 
je nadbiskup Šeper, izrazio svoju sućut 
zbog smrti kardinala Stepinca.” 

Kao treće razdoblje Stepinčeva živo¬ 
ta, nadbiskup je Šeper, navodeći primjere 
iz Svetoga pisma govorio o tamnovanju 
kardinala Stepinca. Govoreći o dozrijeva¬ 
nju njegove osobe, nadbiskup Šeper je 
kazao da je ovaj mnogo patio. Psihički, 
jer je bio odvojen od svog stada, i fizički, 
zbog teške bolesti koja ga mučila osam 
godina, te drugih teškoća kojima je bio 
izložen. Nadbiskup Šeper, opisujući pos¬ 
ljednje dane nadbiskupa Stepinca, rekao 
je da je on, dajući blagosloviti svijeću, 
predosjećao smrt, što se uskoro obistinilo. 
U tom dijelu propovijedi nadbiskup Šeper, 
ističući trpljenje kardinala Stepinca, citira 
jednog filozofa koji je rekao: “Pojedini ljudi 
svojim patnjama doprinose mnogo za 
svoja djela”. 

U srijedu 10. veljače Kardinal je zatra¬ 
žio od župnika posljednju pomast. Svete 
je sakramente primio pri punoj svijesti, i 
pri punoj svijesti je izgovorio svoj pos¬ 
ljednji uzdah: “Fiat voluntas tua - Oče, budi 
volja tvoja!” 


Mons. Franjo Šeper, apostolski administrator zagrebačke nadbis¬ 
kupije, predvodi misnu Žrtvu, prije ukopa Sluge Božjega, uz asistenciju 
zagrebačkih kanonika (s lijeva na desno: Janko Oberški, Nikola Kola- 
rek, Dragutin Hren, Josip Mikrović i Franjo Cvetan 


“Preuzvišena gospodo nadbiskupi i 
biskupi, braćo svećenici, dragi vjernici! 

Prije nego ćemo se oprostiti od volje¬ 
nog natpastira, dragog kardinala Alojzija 
Stepinca, potrebno je osvrnuti se na nje¬ 
gov kratki život. Svoj govor podijelit ću u 
tri dijela. U prvom dijelu obuhvatit ću nje¬ 
govo sazrijevanje, u drugom dijelu njegov 
uspon i rad, a u trećem dijelu patnju.” 

Nadbiskup Šeper najprije je iznio 
nekoliko misli o najranijem djetinjstvu i 
školovanju nadbiskupa Stepinca, ukoliko 
se posebno isticao među svojim vršnja¬ 
cima. Zatim je govorio kako je konkretno 
u svom vlastitom životu mladi Alojzije 
Stepinac iskušao sve patnje rata u kojima 
je sam, u I. svjetskom ratu, aktivno 
sudjelovao. 

Izričito je spomenuo kako je mladi Ste¬ 
pinac u tom razdoblju svoga života iskusio 
sve tegobe zarobljeništva jer je za vrijeme 
rata bio i zarobljenik. Nakon povratka iz 
I. svjetskog rata upisao je Agronomski fa¬ 
kultet u Zagrebu, te je tako iskušao i tego¬ 
be studentskog života, sve dok u njemu 
nije sazrela odluka da postane svećenik. 

U 27. godini života otišao je studirati 
teologiju i filozofiju u Rim, na Gregorijanu. 
Odmah u početku studija bila je zapažena 
njegova ozbiljnost i pobožnost, te su ga 


Mons. Franjo Šeperukratkoje iznio životni put 
i duhovno usavršavanje Sluge Božjega 


Prigodom sproi 
Jega Alojzija kardinala Ste¬ 
pinca, tadanji administrator 
Zagrebačke nadbiskupije i 
nadbiskup koadjutor ; mons. 
Franjo Šeper održao je pri¬ 
godnu propovijed, iz koje do¬ 
nosimo nekoliko misli: 

skladu sa svetim obredima. Ovu Nadbis¬ 
kupovu napomenu vjernici su prihvatili. 

Nadbiskup Šeper pročitao je iz Kardi¬ 
nalove duhovne oporuke odlomke u koji¬ 
ma se ističe svijest poniznosti i siromaštva 


Papa Ivan XXIII, u zadušnicama za 
preminulog Slugu Božjega Alojzija kar¬ 
dinala Stepinca, u bazilici Sv. Petra, 17. 
veljače 1960, tronutim je glasom prije za¬ 
ključnog odrješenja izrekao, ovu besjedu: 

Gospodo kardinali, časna braćo, dragi 
sinovi! 

Razlozi izvanrednog poštovanja i lju¬ 
bavi ponukali su naše srce, da održimo 
ovaj posmrtni obred u bazilici Sv. Petra 
za ispokoj duše kardinala Alojzija Ste¬ 
pinca, premda nije običaj da se to čini za 
kardinala, koji nije pripadao rimskoj ku¬ 
riji. Jednostavni i odlični lik ovoga oca i 
pastira Crkve Božje bio je našoj duši veo¬ 
ma mio. Njegova dugotrajna patnja 15- 
godišnjega izgona u vlastitoj domovini 
kao i vedro dostojanstvo, kojim je on pun 
pouzdanja nastavio trpljenje, izazvalo je 
sveopće divljenje i poštovanje. 

Kao tužni i žalobni zvuk zvona proši¬ 
rila se vijest o okolnostima njegove smrti 
i svratila pozornost njegovih najbližih 
sinova na odličan primjer nesavladive 
ustrpljivosti, što ga je pružao za vrijeme 
tolikih godina odvojenosti i tako maloj 
udaljenosti svog obitavališta od njihova. 
Ove nam okolnosti dozivlju u pamet riječi 
liturgije Velike subote nad Spasiteljevim 
grobom: “Ostavio nas je naš pastir, izvor 
žive vode, za čijeg je umiranja sunce po- 
mrčalo.” I doista, sunce je pri njegovu 
prijelazu u vječnu domovinu potamnilo 
na kišnom i oblačnom obzorju ovih zim¬ 
skih dana. 

Kardinal Stepinac, koji je svojoj čuve¬ 
noj nadbiskupiji darovao 26 godina bisku- 
povanja, bio je doista vjerna i pobudna 
slika Dobrog Pastira. Ponajprije u neu¬ 
mornu i gorljivu apostolskom radu. U 
posljednjim pak odveć dugim godinama 
bolne odijeljenosti zgrnuo je toliko bo¬ 
gatstvo zasluga, da ih je za uzvrat nebeski 
Otac sigurno upisao kao glavnicu milosti 
i blagoslova za sve obitelji i sve vjernike 
gorljive i bogoljubne Hrvatske. 

Ovih posljednjih tjedana ponizni je 
nasljednik sv. Petra kao rimski biskup do¬ 
živio veliku utjehu u dijecezanskoj sinodi. 
Često i ugodno su se na njoj pastir i stado 
- kler i puk - povezani crkvenom intim- 


Sluge Božjega, poticaj vjernicima da ostanu 
vjerni Katoličkoj crkvi i Petrovom nasljed¬ 
niku. U njima ih potiče na čašćenje Majke 
Božje, oprašta svojim progoniteljima i svo¬ 
ju dušu prepoaiča u molitve svojih vjernika. 


nošću pozabavili sjajnim i ljubeznim Isuso¬ 
vim likom promatrajući ga u slici Božan¬ 
skoga Pastira, koji je dao svoj život za svoje. 

Duša kardinala nadbiskupa Alojzija 
Stepinca, odlazeći na nebo, ponavlja nam 
onu veliku pouku i onaj božanski primjer 
iz desetog poglavlja sv. Ivana. Molimo 
se, da bi sretno došlo do proslave njegova 
izabranog duha. A on 
će nam zato odozgor 
isprositi žar u pastir¬ 
skoj službi i odvažnost 
da spremno snosimo 
žrtve vezane s vrše¬ 
njem naših dužnosti. 

Draga braćo i se¬ 
stre! Nemojmo zabo¬ 
raviti ozbiljni poziv u 
njegovoj oporuci, ko¬ 
jom nas potiče, da 
postojano opraštamo 
i promičemo mir. Ka¬ 
ko je nježna, kako je 
ganutljiva njegova 
prošnja, kojom moli 
oproštenje, ako je 
možda bilo koga - us¬ 
prkos čistoj i do¬ 
bronamjernoj nakani 
- za života pa i samo 
malo uvrijedio! Kako 
je uzvišeno, što je po¬ 
novio riječi umirućeg 
Isusa: “Oprosti im, jer 
ne znaju što čine”, u 
prilog onima koji su 
mu nanijeli tako ne¬ 
pravedne patnje! 

Plemenita je to 
tvrdnja: “Ne znaju što čine!” Ona je znak 
velike sućuti, koja tragičnim bljeskom 
prodire u tajnu čovječje izopačenosti i 
shvaćanja smisla pojedinačnog kao i za¬ 
jedničkog života, čemu smo svi mi 
svjedoci. 

U velikoj našoj tuzi nas tješi to, što se 
tu i tamo zapaža pokoja iskra ljudskog 
suosjećanja. 

Sva četiri evanđelista spominju Pilatov 
postupak prema mrtvom Kristu, koji je 
visio na križu. Tijelo je naime na smrt 


osuđenoga ustupljeno samilosti Josipa iz 
Arimateje, koji je zatražio smrtne ostatke, 
i samilosnu Nikodemu, koji je donio obi¬ 
latu smjesu mire i aloje za ukop. U teškoj 
boli, koja ne prestaje probadati našu 
dušu, viša je vlast dopustila - po primjeru 
nekadašnjega rimskog upravitelja - da 
puk uzmogne iskazati poštovanje smrt¬ 
nim ostacima pastira i oca. To će ostati 
kao sveta uspomena u svim skromnim 
domovima za cijeli jedan naraštaj. Bit će 
poticaj za duhovnu plemenitost, na ljud¬ 
sko i kršćansko suosjećanje. 

Oh! Zašto se ne bi sada, kad je veliki 
svećenik dovršio svoju žrtvu, dopustilo 
svim vrijednim i dobrim dušama, da ba¬ 
rem izdaleka pozdrave povratak gra¬ 
đanskog i vjerskog mira? To bi značilo 


poštivanje plemenite i snažne tradicije. 
Osiguralo bi i obnovilo zajednički uspon 
prema visokim idealima, koji dosežu 
vrhunac u Kristovu duhu. Ujedinilo bi lo¬ 
jalnu i složnu suradnju u promicanju pra¬ 
vog blagostanja, što bi ljudski zajednički 
život učinilo manje žalosnim a većma 
ugodnim. 

Liturgijska molitva, koja se diže iz na¬ 
ših usta i srdaca ovijena blagoslovljenim 
kolutima tamjana, neka isprosi još jednoć 
mir i nebesku slavu oplakivanom po- 


“ODLIČAN PRIMJER 
NESAVLADIVE USTRPUIVOSTI” 



Prigodom smrti kardinala Stepinca, po prvi je put jedan Papa, 
Ivan XXIII, pribivao rekvijemu za jednog kardinala koji nije bio član 
Rimske kurije 


Sluga Božji Alojzije Stepinac 1-2 


15 










POVIJESNA SADAŠNJOST mmmmmmmmmm 


kojnom kardinalu Stepincu. Ugodno se 
osjećamo u toj molitvi okruženi ovdje 
prisutnim članovima kardinalskog zbora, 
kao i onima koji su se sa sviju strana svi¬ 
jeta htjeli sjediniti u žalosti zajedničkog 
oca, s izrazima ganutljiva bratstva, želeći 
time izraziti suosjećanje cijele Crkve. 

Kardinal Stepinac nije mogao 
nijedanput izvan svoga rodnog 
mjesta i prisilnog zatočeništva razviti 
svoj i te kako zasluženi grimiz. No, 
uvjereni smo i nadamo se, da će u 
milosti i svjetlu Gospodnjem razviti 
svoju zaštitu nad cijelim kardinalskim 
zborom, kojem služi na osobitu čast, 
kao i nad cijelom sv. Crkvom i 
cijelom Jugoslavijom 

Još jednu posebnu milost molimo s 
njime zajedno, da bi naime Gospodin o- 
čuvao i ozdravio drugog odličnog i tako 
dragog subrata, kardinala Franza Koniga, 
bečkog nadbiskupa. Izvanredni izraz 


bratske ljubavi koja ga je potaknula, da 
pogrebnu počast zagrebačkog kardinala 
učini svečanijom, bila mu je prigoda pro¬ 
metne nezgode, zbog koje strepimo za 
njegov dragocjeni život. 

Oh! Kolike li boli! Draga braćo i 
sinovi! Kolike li boli zbog tih čudnovatih 
nezgoda svagdašnjega opasnog života! 
One nas sile, da se bacimo u Isusove 
ruke kao što su učinili njegovi učenici 
na Galilejskom jezeru: “Gospodine, spasi 
nas, izgibosmo!” 

Da će Gospodin spasiti svoju Crkvu, 
nema sumnje. I u času žalosti spremni 


smo poslušati njegove riječi, premda nam 
ih upravlja s naglaskom ukora: “Malo- 
vjerni, zašto si posumnjao?” Isus voli, da 
ga zazivamo. I mi se pridružujemo ovom 
zazivu sinova uvijek drage “Austriae fi- 
delis”, da se uspostavi krepko zdravlje 
njihova zaslužnog i revnog pastira, koji 
se u svojoj odluci nadahnutoj od bratske 
ljubavi osjećao združen s gg. kardinalima 
i cijelim episkopatom katoličke Crkve kao 
i njihovim zastupnikom. 

Dosta, Gospodine! Dosta! Blagosliv¬ 
ljamo te svaki dan, pa i u dan žalosti. 
Gospodine, bilo milosrđe tvoje nad nama, 
kao što smo se ufali u tebe! Amen, i 
uvijeke: Amen! 

“NIJE HTIO POSTATI 
SLIJEPO POSLUŠNIM 
SLUGOM MARKSIZMA” 

Kardinal i nadbiskup milanski Gio- 
vanni Battista Montini, kasnije izabran za 
Papu, koji si uze ime 
Pavao VI, povodom 
smrti kardinala Aloj- 
zija Stepinca, govoreći 
12. veljače 1960. čla¬ 
novima Katoličke ak¬ 
cije, prozborio je ova¬ 
ko: 

Stojeći pod doj¬ 
mom vijesti o smrti 
kardinala Alojzija Ste¬ 
pinca, zagrebačkog 
nadbiskupa, ova je 
naša večerašnja po- 
božnost prožeta veli¬ 
kim mislima, koje mo¬ 
žemo tek natuknuti, 
da bismo svojoj molit¬ 
vi dali što dublju po¬ 
budu. 

Prva od misli od¬ 
nosi se na samu činje¬ 
nicu: jedan kardinal 
sv. rimske Crkve, nadbiskup jedne od 
najuglednijih i najvećih biskupija svijeta, 
natpastir i duhovni predstavnik katoličkog 
naroda, koji je kao manjina uklopljen u 
okvir države različitih narodnosti i vjerskih 
zajednica, umire zatočen u jednom selu. 
Predveden na sud, bio je osuđen na 16 
godina kao urotnik protiv svoje zemlje! 

Stojimo pred izvanredno teškom i 
jedinstvenom činjenicom. Ona nas sili, 
bili prijatelji ili protivnici, da se upitamo: 
Je li uopće moguća takva osuda? Jest, ona 
je moguća. Tako nam odgovara ova nada¬ 
sve žalosna činjenica. 



Mons. Smiljan Čekada, biskup skopski, mons. Dragutin Nežić, biskup 
porečko-puljski (pazinski), mons. Celestin Bezmalinović, pom. biskup 
hvarski i mons. Gabrijel Bukatko, vladika križevački sudjeluju u obredu 
sprovoda kardinala A. Stepinca 

Počiva li ova činjenica na pravednosti? 
Je li on bio zločinac ili mučenik? Možemo 
li pripisati normalnom i kulturnom obav¬ 
ljanju sudačkog pravorijeka ovu činjenicu, 
koja će odjekivati kroz stoljeća? Ili se 
možda ona ima pripisati onoj dramatičnoj 
sudskoj presudi, koja osuđenom služi na 
čast, a onome, koji se tu osudu usudio 
izreći, donosi osudu cjelokupnog čovje¬ 
čanstva? 



Vozač kard. Koniga stradao na licu mjesta 


I sudski postupak protiv Sokrata i 
Krista bio je zaogrnut plaštem zakonitosti. 
Kakva je razlika između zakonitosti i 
pravednosti? Što vele na to branitelji mo¬ 
dernog heroja, koji se suprotstavi ugnje¬ 
tavanom patriotizmu, ili progonjenim 
ideologijama? Može li država odstraniti 
onoga, koji ne slijedi ideologiju režima? 
Kako daleko seže pravo državnih interesa 
- te maglovite izlike - pod kojim se može 
proganjati i politički osvećivati? 

Može ti se uopće pretpostaviti, da 
ne bi ljubio svoju zemlju ili lojalno 
obdržavao pravedne zakone jedan 
kardinal nadbiskup, komu nitko, tko 
ne niječe sunčano svjetlo, ne bi mo¬ 
gao to poricati? Je li uopće moguće, 
da bi on jednoj državi, koja zaslužuje 
ovo ime, dao povod, đa ga ovako ne¬ 
smiljeno sudi? Ili, možda sila stvara 
pravo? Kakvo pravo? 

Ova činjenica postaje simbol, i kao 
takva ulazi u povijest. Problematika, 
koja je uslijed te činjenice nastala, već 
je u civiliziranoj savjesti našla svoje 
rješenje. Da je Stepinac htio od sto- 
bodna i ponosna Čovjeka postati sli¬ 
jepo poslušnim slugom marksizma, 
mogao je postati “velik” predstavnik 
svoga naroda. On to nije htio, i zato 
je morao pasti. 


To je tražio sistem. Ništa nije bilo u 
stanju da zadrži tešku ruku onoga, koji 
se sam postavio za suca nad slobodom 
drugih: niti dostojanstvo povijesne tra- 

dicije, niti posvećeni auktoritet onoga, 
koga je cijeli svijet poštivao, niti neu¬ 
strašiva obrana naroda kao ni hrabra 
zaštita, koju je Stepinac pružao potla¬ 
čenima od prijašnje nasilne vlasti, pa čak 
ni sebični interes, koji je računao s lozin¬ 
kom: “ne stvarati mučenike”, da ne bi 
nasilno nametnuta šutnja tragično odje¬ 
kivala u savjestima. Sucu je bio svet jedino 
vlastiti neobuzdani egoizam. 

Ali Stepinac nije osamljen. S njim 
dijele istu sudbinu kardinal Mindszenty, 
mađarski primas, praški nadbiskup mons. 
Beran, rumunjski, bugarski, litvanski, 
letonski i estonski biskupi, jer to zahtijeva 
sistem. Opozicija nema pravo da postoji. 

Marksistički humanizam, koji se na 
taj način predstavlja, otkriva u svojim ka¬ 
rakterističnim eksperimentima, kakvo je 
čovještvo on kadar proizvesti. Gledajući 
ovo nasilje u okviru koji nas zanima, ono 
je bilo usmjereno protiv onoga, koji 
posjeduje samo jednu silu, silu duha, i to 
duha istine, ljubavi, vjernosti, blagosti i 
opraštanja - duha evanđelja. 

Time drama doseže vrhunac izvan¬ 
redne osjetljivosti: zašto duh Kristov, koji 
dalje živi u njegovoj Crkvi, mora izazvati 
bijes i takvu osvetu? 


“Vlast tmina”, koja posjeduje užasnu 
snagu, njezina je tajna. Ona ne nalazi veće 
i neslomljive zapreke od nenaoružane ne¬ 
moći duha. I tmina nadvladava. Da, ona 
nadvladava. Povijest između ostalog bi¬ 
lježi takav zlosretni obrat. Crkvena povi¬ 
jest je sva protkana takvim zgodama. Kri¬ 
stovo trpljenje se nastavlja. 

Odatle izvodimo zakon, koji nas iz¬ 
nenađuje, koji nam ne prija, ali koji je 
nuždan i spasonosan: “Bilo je potrebno 
da Krist trpi” (Lk 24, 26). I danas je tako: 
nužno je, da Crkva trpi, da trpi zbog svoje 
vjernosti Kristu, zbog svoje nepatvo- 
renosti, zbog svoje sposobnosti da potiče 
svijet, da ga pridigne i spasi. Mučeništvo 
je, dakle, jedan od njezinih darova Duha 
Svetoga. 

Dok ovo govorimo, dršćemo. No, 
premda dršćemo, ne smijemo se bojati, 
ako smo kršćani. 

Evo nove misli: Nakon izdržanog rata 
za slobodu, nakon pobjede demokracije, 
nakon proglašenog ideala mira, slobode 
misli i vjeroispovijedanja, kojoj je sve 
oduševljeno kliktalo, mislili smo da su 
progonstva u XX. stoljeću nemoguća. A 
kad tamo, pred našim se očima događaju 
progonstva, ona traju i sve dalje se šire 


tako da skoro stvaraju uvjerenje, da su 
ona nešto normalno. 

Braćo moja, moji sinci i kćeri! Da se 
ne bi i ovdje što takvo zbilo! No, ovo je 
zakon Kristov: Hoćemo li biti pravi nje¬ 
govi učenici, treba da budemo spremni, 
da za svoju vjeru trpimo. Dandanas bismo 
htjeli, da zbog ispovijedanja vjere i života 
nemamo nikakvih neugodnosti. Vjera, 
koja traži žrtve, izgleda nije suvremena. 
A ipak, naša je vjera takva. Ona traži sljed¬ 
benike, spremne da izgube, a ne ljude 
koji hlepe za dobitkom; ona traži junake, 
ne kukavice; ona traži svjedoke, ne sla- 
biće; ona traži sinove, vjerne i dosljedne 
apostole, a ne tek pristalice i propagatore 
oportunizma i kompromisa, koji su više 
skloni da se sporazume s protivnikom, 
negoli da očuvaju jedinstvo s prijateljima. 

Stepinac neka nas uči! Neka nas nauči 
pouzdanju i dobroti! On je umro obavijen 
šutnjom, koja je svojstvo njegove Crkve, 
kojoj preostaje jedino glas molitve i 
praštanja. Iz njegovih usta nije izašla ni¬ 
kakva oštra riječ, nikakva psovka. Svoju 
zemlju nije htio napustiti iz ljubavi prema 
njoj. 

Braćo moja, sinci i kćeri, praštajmo i 
mi i molimo. *> 


IZBOR MISLI 

Izbor misli iz nekoliko sažalnica upućenih Mons. Franji Šeperu, 
apostolskom administratoru zagrebačke nadbiskupije 


Dr. Hermann Schaufele, freiburški nad¬ 
biskup piše Mons. F. Šeperu, 13. II. 1960: 
“Nema više među nama našega dragoga 
subrata. Gospodin ga je uzeo k sebi, po¬ 
zvao ga je u domovinu. Naša je Crkva 


osiromašila za jednoga vjernog svjedoka, 
a svijet za jednog velikog plemenitog 
muža. Premda nije mogao nastupiti i 
govoriti, kardinal Stepinac je postao za 
svoju zemlju budna savjest. Njegov će 


grob nakon smrti dalje naviještati, opo- 
minjati i jačati. Time što je Natpastir 
otišao k Ocu, približio se još više svom 
stadu i njegovim pastirima, postao je 
njihovim zagovornikom kod Boga.” 




Ni najznatiželjniji nisu mogli prebrojiti nazočno mnoštvo u katedrali 


Božji narod je u sabranosti, ganuću i pobož- 
nosti sudjelovao u sprovodnim svečanostima 

Talijanski vicekonzul u Zagrebu 

piše msgr. Šeperu, 13. II. 1960: “Preuz- 
višeni! S osjećajima dubokog poštovanja 
prema vjeroispovijesti, koja podržava u 
hrvatskom kleru vjeru, koja zadivljuje, 
izrazujem živu sućut prigodom smrti 
uzoritog kardinala Stepinca. Pridružujem 
se Vašoj boli i dijelim s Vama utjehu, što 
sam mogao iskazati pogrebnu počast 
svetom Kardinalu, kako dolikuje nje¬ 
govu dostojanstvu i moralnoj veličini. 

Ne mogu zaboraviti strahovito proro¬ 
čanstvo, koje je mons. Stepinac u listo¬ 
padu 1946. izrekao: “Učinili ste sudbonos¬ 
nu pogrešku, što ste ubili 230 svećenika. 
Narod vam to neće zaboraviti, jer ste mu 
time pokazali, kakvu mu slobodu do¬ 
nosite.” Danas ujutro je narod dao odgovor 
na to proročanstvo s onim izvanrednim 
dostojanstvom, kakvim Hrvati svjedoče 
pred poviješću, da znadu trpjeti. 

Kardinal je za nas Talijane visoki krš¬ 
ćanski simbol mučeništva, koga on 


predstavlja. Ono što nas više približava 
vama u težnji za idealom kršćanskog 
mira, jest onaj mir, koga nazivljem pra¬ 
vim mirom, ne ukoliko je oprečan ratu, 
nego ukoliko je vedrina duha pra¬ 
vednika, koju sam jučer mogao čitati na 
Kardinalovu licu. 

U jednom uglađenom pismu, koje 
je g. 1943- upravio opunomoćenom mi¬ 
nistru kraljevine Italije, podsjeća on na 
duh kršćanskog bratstva, koji je kroz 13. 
stoljeća spajao Talijane i Hrvate na obim 
obalama Jadranskog mora. Ovaj duh je 
bio teško povrijeđen uskim i histeričnim 
nacionalizmom dvaju štetnih režima u 
našim obim zemljama u jednakoj mjeri. 


Kardinal Alojzije Stepinac trpio je i od 
jednoga i drugoga, a je ne znam, na koji 
se od dvaju imamo većma žaliti. 

Ganuće, koje sam danas vidio na 
licima Hrvata, osjećaji, koji su me uzbu¬ 
đivali, dokazuju, da nepravednosti des¬ 
pota nisu posvema uništili onaj duh, koji 
ja ljubim. Je li nužno, da to tvrdim, kad 
Talijani izrazuju toliko udivljenje prema 
Vašem kleru? S osjećajem prijateljstva 
spreman na uslugu, najodaniji 

Vašoj Preuzvišenosti - P. A. Udoni. 

• • • 

S. Marija od sv. Križa - Samostan sv. 
Klare, Samobor, 13. veljače 1960: “Gospa 
Lurdska ga uzela da učini kraj njegovom 
mučeništvu i uvede u rajsku slavu. Nje¬ 
mu se molimo, da svojim zagovorom 
prati i pomaže sve nas, koji smo za njim 
ostali u ovoj suznoj dolini.” 

• • • 

S. Marija Pia Beata, Samostan sv. Kri¬ 
ža, Zagreb, 13. veljače 1960: “U uvjerenju, 


da ga je Gospodin primio u svjetlo svoga 
blaženstva, molimo se njemu, da ostane 
pokroviteljem naše Družbe i da nam izmoli 
milost, da budemo uistinu onakve 
redovnice, kakvima nas je želio imati.” 

• • • 

Dr. Urbani Krizomali, opat-župnik u 
Trogiru, 14. veljače 1960: “Neka se ispune 
želje vjernika, da još veću nagradu primi 
i ovdje na zemlji, gdje da ga budemo i 
na oltarima štovali. Fiat! Fiat!”. 

• • • 

S. Marija Ignacija Galijan, O S.U. 

(Uršulinka): “Čvrsto vjerujemo da imamo 
u njemu kod Boga i Presvete Djevice 


zagovornika i molimo ga, da proslavi 
svoga vjernog i dostojnog slugu!” 

• • • 

Miroslav Ćorković, Zagreb, Kozar- 
čeva 4, 19. veljače 1960: “Mogu s pravom 
reći, da nam je bio snaga, putokaz i 
ufanje!” 

• • • 

Dr„ I van Pavić, Poreč, 11. veljače 1960: 
“Neka nas ipak tješi uvjerenje, da imamo 
gore na nebu još jednoga zagovornika!” 

• • • 

Sr. M. Katarina od 5 rana Isusovih, 

Karniel D.C.J., Prišlin - Hum na Sutli, 13. 
veljače 1960: “Pišem ove retke tintom 
pomiješanom sa suzama žalosnicama, a 
još više radosnim, jer smrt pravednika 
nama je dobitak, a ne gubitak. Njegov 
sveti i mučenički život bit će plod mno¬ 
gih obraćenika na slavu sv. Majke Crkve”. 
• • • 

Vlč. Marijan Radanović, župnik- 
Karlovac, 14. veljače 1960: “Primite moje 
sažaljenje radi smrti dragog nam našeg 
Kardinala Nadbiskupa. Zapravo ova smrt 
i nije izazvala žalost, nego veliku utjehu 
i radost, jer to je bila svetačka smrt i 
kako rekoste: “Ecce quomodo moritur 
justus!” - “Eto kako umire pravednik!”. 
Ovdje zbilja vrijede riječi prefacije, da 
se život ne oduzima, nego samo mijenja, 
i to u bolji. Svetački primjer obljubljenog 
nam pokojnika bit će nama svećenicima 
uvijek jedan veliki memento za sve do¬ 
bro, kreposno i sveto.” 

• • • 

Obitelj Sambolec iz Zagreba, 22. 

veljače 1960: “Preuzvišeni gospodine 
Nadbiskupe, da biste nam što prije pro¬ 
veli proces za proglašenje blaženim na¬ 
šega velikog pokojnika i učitelja sv. Ri¬ 
mokatoličke Crkve, uzoritog gosp. Dr. 
Alojzija Stepinca, rodom iz Krašića. Moja 
obitelj se moli Kralju Kraljeva, Sve¬ 
višnjemu Gospodinu Bogu, da naš uzo¬ 
riti gosp. Kardinal dođe što prije na oltar!” 
• • • 

Don Jakov Rendić, župnik katedrale 
Stari Bar, 14. veljače 1960: “Njegova uspo¬ 
mena je neizbrisiva, njegovo svjetlo je sjajno, 
njegov uzvišeni lik anđela mira. i sveca ostat 
će svima, osobito nama svećenicima, kroz 
sva pokoljenja divan svjetionik u burama i 
olujama ovozemnoga života. Njegove 
kreposti bile nam poticaj u duhovnoj 
savršenosti. Bio je sličan, i nutrinom i 
vanjštinom, znamenitom Papi (Piju XII).” 

* * ■ 

P. Pijo Polonijo, provincijal konven¬ 
tualaca, 14. veljače 1960: “Kad je prije 

26 godina postao zagrebačkim nadbis¬ 
kupom koadjutorom, nismo ni slutili, ka¬ 
ko će duboke tragove ostaviti u našim 
srcima i našim dušama i kako će nas 
ozbiljno i djelotvorno obvezati na ljubav 
i zahvalnost. 

Ne može se i ne smije se zaboraviti 
Njega, koji je tako duboko zaorao ne sa¬ 
mo u osjećaje i srca sviju nas, već u našu 
prošlost, sadašnjost, a vjerujem i u buduć¬ 
nost. Svi smo osjećali i osjećamo, da smo 
od njegovih molitava i žrtava živjeli i da 
još živimo. Zato ga jednako osjećamo svo¬ 
jim svi mi bez razlike: mi redovnici jed¬ 
nako kao i svi svjetovni svećenici, mi koji 
nismo bili njegovi podanici, kao i Vi, koji 
ste mu bili podređeni. Svima nam se na¬ 
metnuo, makar ne snagom jurisdikcije, 
nego snagom svoje ljubavi i svojih djela. 

Stoga smo i mi svi s Vama, Preuzvi- 
šeni gospodine, i s Vašim duhovnim sta¬ 
dom zajedno združeni u bolima i suza¬ 
ma. Tješi nas isto što i Vas, da smo ga 
izgubili. No, ne zauvijek. Da smo ga iz¬ 
gubili slabog, da bismo ga dobili jakog, 
izgubili poniženog, da bismo ga dobili 
uzvišenog, a ja osobno vjerujem u to, 
jednoga dana na oltaru.” 

• • • 

Mgr. JohnJ. Oman, župnik i zač. ka¬ 
nonik ljubljanski biskupije Cleveland 
(U.S.A.), 22. veljače 1960: “Ameriški Slo¬ 
venci, duhovniki in vsi drugi verniki Vam 
ob težki izgubi, ki je zadela s smrtjo Kar¬ 
dinala dr. A. Stepinca bratski hrvatski 
narod, izražamo globoko sožalje, poseb¬ 
no še tuđi ob zavesti, da so zelo mnogi 
med nami v času sovražne okupacije bili 
deležni njegovega toplega sprejema in 
očetovskega varstva.” 

• • • 

O. Ivo Samardžija, O.F.M, Sinj, veljače 
1960: “Preuzvišeni! Vjerni narod staro¬ 
drevne i slavne župe naše Čudotvorne 
Gospe Sinjske i ja lično, duboko smo po¬ 
treseni radi smrti Uzoritoga Kardinala Dr. 
Alojzija Stepinca, zagrebačkog nadbis¬ 
kupa i našeg hrvatskog metropolite. Za¬ 
grebačka nadbiskupija, Hrvatski narod i 
cijela Katolička crkva ima sada na nebu 
svoga zagovornika, a nadamo se jednom 
i kanoniziranog sveca.” 

• • • 

Prof. Ivan Meštrović, brzo javio je slje¬ 
deće: “Njegov će grob vjernici Kristova 
nauka i cijeli svijet čuvati kao amanet 
njegova i svojeg vjerovanja. Uvjeren sam, 
da će naše svećenstvo slijediti primjer 
svog neustrašivog prvoborca za Krista i 
Hrvatski Narod.” 


Kardinal Franz Konig o Sluzi 
Božjemu 

Na sprovod Sluge Božjega pohrlio 
je i Kardinal Franz Konig. Svojom 
nazočnošću želio je počastiti kardinala 
Stepinca i pokazati ljubav cijele Crkve 
prema katoličkim vjernicima iza "že¬ 
ljeznog zastora”. Nažalost; umjesto u 
katedrali, završio je u varaždiaskoj bol¬ 
nici. Pokraj Novoga Marofa, u promet¬ 
noj nesreći nad čijom su zbiljom ostale 
nerazjašnjene mnoge okolnosti, smrtno 
je stradao Kardinalov vozač gosp. Mar¬ 
tin Stadler, i teško ranjen njegpv osobni 
tajnik mons, Dr. H. KratzeL 

Došavši 1984, u Hrvatsku kao 
izaslanik Pape Ivana Pavla II, na Na¬ 
cionalni Euhanstijskj kongres u Mariji 
Bistrici, kardinal Konig u svojem je 
govoru posvjedočio; lf Bi]a je za mene 
velika radost kad sam jučer u zagre¬ 
bačkoj katedrali mogao kao izaslanik 
Svetoga Oca prisustvovati otvaranju 
Euharistijskog kongresa u blizini groba 
kardinala Stepinca, uvijek ukrašena 
cvijećem, a s kojim me povezuju go¬ 
dine zajedničkog studija u Rimu kao i 
godine zajedništva preko groba.” 


Mons. Mate Garković, biskup i apo¬ 
stolski administrator Zadarske nadbis¬ 
kupije, piše 11. II. 1960: “Nadamo se i 
molimo, da će on kod prijestolja Sveviš¬ 
njega biti zagovornik Vaše nadbiskupije, 
kao i svih ostalih biskupija Jugoslavije, 



Brojni su vijenci i svijeće u katedrali dugo go¬ 
dina podsjećali na slavno uzdignuće Sluge 
Božjega u slavu neba 


koje su mu sve bile toliko na srcu, kao i 
svog hrvatskog naroda. 

Veliki pokojnik ostavio nam je svima 
blistavi primjer uzornog pastira, kre¬ 
posnog nadsvećenika i milosrdnog 
samaritanca.” 



Premda je radnicima bilo zabranjeno udaljiti 
se s radnih mjesta u vrijeme ukopa kardinala 
Stepinca, tisuće su vjernika ispunile prostor 
oko katedrale i trg pred njom 


Mons. Frane Franić, apostolski ad¬ 
ministrator Splitske biskupije pisao je 12. 
11.1960., iz zagrebačke klinike s 
bolničkog kreveta: “Njegova smrt znači 
neprocijenjiv gubitak za Zagrebačku 
nadbiskupiju, pa stoga s bolesničkog 
kreveta vama, kao predstavniku Nad¬ 
biskupije izražavam u ime svoje i u ime 
splitske nadbiskupije duboko saučešće. 

Uvjeren sam da ovih dana smrt Kar¬ 
dinala Stepinca duboko potresa srcima 
svećenika i vjernika splitske biskupije, 
jer je veliki pokojnik duboko prirastao 
srcima našega naroda i u našim južnim 
hrvatskim krajevima”. 

Preuzvišeni gospodine Nadbiskupe! 
Vijest o smrti Kardinala Stepinca duboko 
potresa ovih dana srcima vjernika širom 
svijeta. 

Mislim da je Katolička Crkva u XX. 
stoljeću dala dva velika moralna genija: 
pok. Papu Pija XII i Kardinala Stepinca. 
To nam može služiti na utjehu i ponos. 

Sa moje strane smatram još da je naš 
pokojni Kardinal bio ne samo velika duša, 
nego i sveta duša, za koju se nadam, da 
će biti uzdignuta na čast oltara”. 

II. OPORUKA SLUGE BOŽJEGA 


“Nema sreće jednog naroda bez Boga” 


Mojim dragim dijecezanima 

Nedokučiva providnost Božja postavila me je bila prije mnogo 
godina za pastira. Znam, da je u ono doba bilo u našoj dijecezi 
mnogo učenijih svećenika od mene. Znam, da ih je bilo i mnogo 
kt'eposnijh od mene. Znam, da ih je bilo mnogo zaslužnijih od 
mene, jer ja sam tada bio svećenik tek tri i pol godine, nepoznat 
svemu svijetu. I kad se sada nakon svega toga pitam, zašto je Bog 
upravo mene odabrao za tu zadaću, onda moram odgovoriti ono, 
što veli sveti Pavao apostol u poslanici Korinčanima: “Što je ludo 
pred svijetom izabra Bog, da posrami mudre; i što je slabo pred 
svijetom izabra Bog da posrami jake; i što je neplemenito pred 
svijetom i prezreno, izabra Bog, i ono, što nije, da uništi ono što jest, 
da se ne hvali nijedan čovjek pred Bogom ”(l. Kor. 1, 27-29). 

Prošlo je od dana moga izbora mnogo godina. Sve su one bile 
burne i teške , i konačno slomile moju životnu snagu. Osjećam, da 
dugo neću boraviti medu vama. Ja sam si duboko svijestan da 
nisam bio bez pogtjeŠaka. Tim manje, kad apostol sveti Ivan piše: 
“Ako kažemo da grijeha nemamo, sami sebe varamo, i istine nema 
u nama. ” (Iv. 1,8) Ako sam dakle kome što krivo učinio, iskreno ga 
molim za oproštenje. Inače ne bi bio dostojan stupiti pred Krista 
Spasitelja, koji je i na križu molio za svoje ubojice: “Oče oprosti im, 
jer ne znaju što čine!” (Lk. 23,34) 

Na rastanku pak s vama moji dragi dijecezani, smatram 
potrebnim, da vam stavim na srce nekoliko riječi, koje neka budu 


moja duhovna oporuka. Želim naime i nakon smrti učiniti što 
mogu, da odvratim od vas pogibelji, koje vam prijete, i umnožim 
vašu sreću, koliko je to moguće u ovoj dolini suza. Smatram to tim 
više potrebnim, što vi, dragi moji dijecezani, sačinjavate dobar dio 
hrvatskog naroda, u koji me je Božja providnost postavila da radim, 
pa što kažem vama, koristiti će i svima ostalima. 

1. U našu su se sredinu uvukli bezbožni ljudi, koji i ako su bili 
nišatavna manjina (kad ovo pišem, niti dva postotka), dočepavši 
se vlasti, sve su poduzeli, da istrijebe ime Božje iz vaših duša, i da 
vas učine, vele, blaženim i bez Boga. A ja vam, dragi moji dije¬ 
cezani, u času kada odlazim s ovoga svijeta, moram reći na sve te 
pokušaje ono, što je o takvim vodama rekao Izaija prorok: “Narode 
moj, zavodnici su tvoje vode. Oni kvare tijek tvopj stazi. ” (Iz. 3- 
12.) Zar niste nikada čuli, što kaže Bogom nadahnuti pjesnik? 
“Ako Gospod ne gradi kuće, uzalud se muče, koji grade. Ako Gospod 
ne čuva grada, uzalud bdije, koji ga čuva.” (Ps. 126. 1) Htjeti biti 


sretan bez Boga, znači graditi babilonski toranj, čija je gradnja 
svršila za graditelj a pometnjom jezika i rasapom širom svijeta. Tako 
će sasvim sigurno biti i u buduće! Svaki pokušaj, izgraditi 
kulturu, civilizaciju, sreću Jednog naroda bez Boga, znači 
zapečatiti njegovu vremenitu i vječnu propast. Zato, dragi moji 
dijecezani, ono štoje sveti Pavao dotnknuo Filipljanima to i ja dovikujem 
vama na rastanku: “Stojte čvrsto u Gospodinu!” (Flp. 4.1.) Samo u 
Bogu Je vaša sreća i vremenita i vječna. Izvan Boga ne ostaje 
ništa nego propast. 

Zar nije i izgubljeni sin iz Evanđelja mislio, da će biti sretan, kad 
napusti oca? Otišao je pun blaga iz očinske kuće. A onda? “Rado bi 
bio utišao glad svoju mahunama, štosu jele svinje; ali mu ih ih nitko 
nije davao. ” (Lk. 15, 16) Ljudi dakle, koji preziru Boga i vas hoće 
udaljiti od Boga i učiniti sretnim bez Boga, degradirat će vas konačno 
na nivo ispod životinja. Rad je njihov proklet od Boga, kao što je i 
razumljivo, jer “se Bog ne da ismjehivati!” (Gal, 6,7) i na koncu mjesto 
blaženstva, koje obećavaju, ne će moći pružiti ni onaj minimum, koji 
je potreban za egzistenciju nijemih životinja. Da ovo nisu prazne riječi, 
sjetite se samo poratnih godina onamo od 1945. dalje, kad je jedna, po 
prirodi bogata zemlja, morala godinu za godinom prosjačiti žito, da 
ne izumre od gladi. Vidite li obećani raj na tome svijetu bez Boga, i 
rutu stvarnost? Tako će biti uvijek, jer je riječ Božja neprevarljiva. A 
kaže prorok: “Nado Izraelova: Gospode! Sin, koji Te ostave, posramit će 
se; koji odstupe od tebe, zapisat će se u prah.Jer ostaviše izvor vode žive, 
Gospoda. ” (Jer. 17, 13) 

2. Taj veliki i dobri Bog nije napustio 
čovjeka nakon pada u raiju zemaljskom, ma¬ 
kar je čovjek to zaslužio. Nego je tako ljubio 
svijet, daje poslao Sina svojega, da spasi svijet, 
kao što veli apostol: “Koji nas izbavi od vlasti 
tame i premjesti u kraljestvo Sina ljubavi 
svoje.” (Kol.1,13) To kraljestvo je Crkva 
Kristova, Crkva Katolička, stara toliko, koliko 
i kršćanska vjera. Ona nije mijenjala svoje 
nauke ni za dlaku, nego naučava i da-nas 
ono, što je primila od svetih apostola. Ona 
ima, kao što znadete, svoje sjedište u Rimu i 
imat će ga do konca svijeta. Tu je sjedio prvi 
Namjesnik Isusa Krist u upravi Crk-ve, sveti 
Petar Tu sjede i njegovi na-sljednici, Pape. A 
vi znadete, što je Isus rekao Petru: “Ti si Petar, 
i na tojstijeni sagradit ću Crkvu svoju, i vrata 
je paklena neće nadvladati. ” (Mt. 16, 18) Pravilo je dakle: “Gdje je 
Petar, tamo je i Crkva Kristova. ” 

Ostanite dakle, dragi moji dijecezani, pod svaku cijenu, 
pa ako treba i uz cijenu života, vjerni Crkvi Kristovoj, koja 
ima na čelu Petra, Papu za poglavara. Viznadate, da su očevi 
i djedovi naši prolili kroz stoljeća potoke i rijeke krvi, da si sačuvaju 
blago svete vjere katoličke i da ostanu vjerni Crkvi Kristovoj. Vi ne 
biste bili dostojni imena svojih otaca, kad bi se dali otrgnuti od 
pećine, na kopj je Krist sagradio Crkvu. Godine 1941. mi smo 
spremali, da svečano proslavimo 1.300godišnjicu svojih prvih veza 
sa Svetom Stolicom. Rat je omeo našu nakanu za tu proslavu. Ali 
niti rat, niti mir, niti sreća, niti nesreća, ne smije nas pokolebati u 
našoj odlučnosti, da ostanemo vjerni do smrti Crkvi Kristovoj. 
Moramo biti kao Izraelci na vodama Babilona: “Ako zaboravimo 
tebejeruzaleme, neka se preda zaboravi desnica naša!” (Ps. 136,5) 
Kad bi se dakle ikada našao u našoj sredini netko, bio on laik ili 

svećenik, koji bi ma samo i na čas kolebao u toj stvari, neka mu je 
daleko kuća od vas! Možda ćete reći, da prestrogo sudim?Ja bih bio 
vaš najveći neprijateljkad bih vam sakrivao istinu. Kad ovako 
govorim, govorim radi vašega najvećeg dobra. Zar nije sam Isus 
upozorio: “ Gledajte, da vas tko ne prevari. ” (Mt.24,4) Biti naime 
odrezan od Crkve, znači biti odrezan od Krista, koji jeglava Crkve. 
Biti odrezan od Krista znači biti odsječen od čokota kao loza. Što 
mu je onda sudbina takvom čovjeku, nego ono, što veli Isus na 
Posljednjoj Večeri: “Tko u Meni ne ostane, izbacit će se napolje kao 
loza i osušit će se, i skupit ćeje i u oganj baciti, i gorjet će. ” (Iv. 15,6) 
Vjernost dakle do groba Crkvi Katoličkoj! 

3. Život bi u obitelji bio težak, kad ne bi bilo majke. 

Crkva je jedna velika Božja obitelj. Bog se je pobrinuo za Majku 
te obitelji, a to je Blažena Djevica Marija, Majka Božja i Majka naša. 

Dragi moji dijecezani! Naši su očevi i djedovi upravo posijali 
Marijinim crkvama čitavu našu domovinu. Njezin sveti lik stajao 
je na bojnim zastavama naših pređa, kad su polazili u boj “za krst 
časni i slobodu zlatnu”. Pred Njezinim su svetim likom klečali 
raskajani, moleći od Boga oproštenje grijeha po zagovoru One, koja 
je “utočište griješnika ”. U Nju su stavljali svoje nade u svim teškim 
časovima i osobnoga i narodnoga života. Nastavite tradiciju 
svojih otaca, na Što vas uostalom bez prekida opominju i vrhovni 
poglavari Crkve, kao vrhovni učitelji vjere. Ako budete uvijek iskreno 
Štovali i ljubili Bogorodicu, onda će se i na vama ispuniti ono, što 
veli Mudrac: “Tko časti mater svoju, sabire blago”. (Sir. 3, 4) Samo 


komunističko bezboštvo, koje je odbacilo svaki stid, bilo je u stanju, 
kad se je dočepalo vlasti u našoj domovini, da čak u školske 
udžbenike uvrsti besramnu bulu protiv Bogorodice, koju sam im 
uostalom spočitnuo već 1946. na poznatom nazovisudu, kad su 
se ponadali, da će jednim potezom pera izbrisati Katoličku Crkvu 
iz naše domovine. Ne dao Bog, da ikada itko od vas pođe tragom 
tih nesretnika u buljenju Bogorodice!Za takvoga će vrijediti riječ 
istoga Mudraca: “Tko ogorčava život materi svopj, proklet je od 
Gospoda. ” (Sir. 3, 16). 

4. Konačno, jer je Bog ljubav, kao što veli apostol, ljubite se 
među sobom! Pomažite se uvijek bratski među sobom! Budite jedno 
srce i jedna duša! Ali ljubite i neprijatelje svoje, jer je zapovijed 
Gospodnja. ‘Tada ćete biti djeca Oca svojega nebeskoga, koji pušta 
da sunce Njegom izlazi nad dobre i zle i daje da daždi na pravedne 
i nagriješne. ”Neka vas od te ljubavi prema neprijatelju ne odvrate 
opačine njegove. Drugoje čovjek, drugo je opačina njegova. Čovjek 
je, veli sveti Augustin, djelo Božje, opačina je djelo ljudsko. Ljubi 
ono, Što je Bog načinio, a ne m ono Što je čovjek načinio. 

5. Sjetite se kadkada u molitvama i mene, svoga pastira u teškim 
vremenima, da mi Gospodin bude milostiv. Ja se nadam, da će mi 
milosrdni Isus dati milost, da mogu uvijek u nebu moliti za sve vas, 
dok bude svijeta i trajala naša dijeceza, da svi prispijete k cilju, za 
ko ji vas je Bog stvorio. 

U Krašiću, 28. svibnja 1957. 

+ Alojzije kard. Stepinac nadbiskup zagrebački 


III. OPORUKA SLUGE BOŽJEGA 

Ja ne ostavljam nikakve imovine...od srca opraštam 
svima svojim neprijateljima i progoniteljima” 


U ime Presvetog Trojstva, Oca, Sina i Duha Svetoga - Amen! 

Ja niže potpisani Alojzije Kardinal Stepinac, nadbiskup zagre¬ 
bački, odlučio sam pri potpunoj svijesti i promišljeno odrediti svoju 
posljednju volju ovako: 

Zagrebačkoj nadbiskupiji ostavljam: 

1. jedan dragocjeni prsni križ (crujc pectoralis) od zlata sa četiri 
draga kamena ljubičaste boje (ametist). Sa prednje strane urezan 
je u kosti na kamenu lik Majke Božje. S obratne strane nalaze se 
svete moći i to prema autentikumu: komadić križa, na kojemu je 
bio razapet Sv. Petar Apostol, komadić kosti Sv. Pavla Apostola, 
komadić kosti Sv. Jakova Mlad<ega Apostola, te konačno komadić 
kosti sv. Bartolomeja Apostola. 

Ovaj sam prsni križ primio u svopj teškoj bolesti g. 1958. na 
dar od blagopokojnoga Sv. Oca Pape Pija XII, koji je i sam nosio 
ovaj križ. Neka ga moji nasljednici na stolici biskupa zagrebačkih 
pobožno i zahvalno nose, dok ih bude. Ja mislim, da je veliki Papa 
Pijo XII. htio ovim svojim darom simbolički pokazati meni i mojim 
nasljednicima, da moramo neprestano imati na pameti pregorku 
Muku i Smrt našega raspetog Otkupitelja i biti spremni sve pretrpjeti 
ža Njega, za Njegovu svetu Crkvu i za prava Božja.• ako treba ići i 
na križ, poput Svetog Petra; ako treba staviti glavu pod mač, poput 
Svetog Pavla; ako treba biti strovaljen s visine, poput Svetogjakova; 
ako treba sebi dati i kožu oderati, poput Svetog Bartolomeja. Dao 
Bog tu jakost meni i mojim nasljednicima do vijeka. 

2. jedan dragocjeni prsten od zlata s dragim kamenom od 
smaragda, obloženim naokolo s briljantima, s dva križića sa strane, 
ispunjene s briljantima. Prsten ima zlatni umetak, s datumom 
21.6.1914., pomoću kojega čvršće stoji na ruci, a može se i rast¬ 
egnuti, kad se nose rukavice prigodom svečanog pontifikala. 

Ovaj sam prsten dobio na dar g. 1959. od Svetog Oca Pape 
Ivana XXIII. Neka bude draga uspomena mojim nasljednicima i 
poticaj na vjernost Svetom Ocu i Apostolskoj Stolici. 


Jedan veći zlatni prsten s ovećim dragim kamenom od rubina, 
koji je okružen naokolo s briljantima. S jedne je strane urezan u 
zlato znak križa, a s druge strane znak kaleža s hostijom. Ovaj 



Božji narod je svojom nazočnošću svjedočio svoje poštovanje prema 
Sluzi Božjemu 



Mnoštvo je vjernika u dubokoj sabranosti sudjelovalo u obredima ukopa 
Sluge Božjega 

prsten ima svoju kutiju od kosti ružičaste boje. Dobio sam ga na 
dar god. 1959. od talijanskih katoličkih žena. 

Neka oba ova prstena uvijek sjećaju moje nasljednike na stolici 
zagrebačkih biskupa na strašna vremena koja smo proživljavali, 
kada su ovi prsteni došli u našposjed i uvijek ih potiču na vjernost do 
smrti Svetom Ocu i Svetoj Apostolskoj Stolici, a potiču i na katoličku 
solidarnost, kakvu su nam pokazale i talijanske katoličke žene u 
najtežim vremenima. 

Osim navedenih dragocjenosti, koje sam dobio na dar, ja ne 
ostavljam nikakve imovine, ni pokretne ni nepokretne. Štogod sam 
primao kao zagrebački nadbiskup, a nije mi bilo nužno za osobne 
potrebe, to sam odmah upotrebljavao prema propisima Crkvenog 
Zakonika pro pauperibus et piis causis. Prema tomu nemam iza 
smrti što ostaviti. 

Za stvari koje se budu našle kod mene u času smrti, moram 
izjaviti slijedeće: 

1. Jedan srebrni kalež, u vatri pozlaćen, koji sam dobio na dar 
prije 20 godina, sada je vlasništvo Samostana Bosonogih Karme- 
lićanki u Brezovici, kojemu sam ga još za svoga života darovao, a 
sebi pridržao pravo, daše njime služim do svoje smrti. Poslije moje 
smrti ovaj se kalež ima odmah izručiti vlasniku, navedenom Sa¬ 
mostanu u Brezovici. 

2. Biskupski križ i prsten što sam ga nosio prije nego sam dobio 
na dar gore označeni od Svetog Oca, bili su vlasništvo zagrebačke 
nadbiskupije, te sam ih već za života vratio upravitelju nadbiskupije, 
nadbiskupu koadjutoru Dr. Franji Šeperu. 

3. Crkveno ruho za sveto bogoslužje, kop se kod mene nade, a 
pripada nadbiskupskoj kapelici u Zagrebu, ima se odmah vratiti toj 
kapeli, ukoliko nije već vraćeno. 

4. Knji&, koje se kod mene nadu, imadu sepredati nadbiskupskoj 
knjižnici u nadbiskupskom dvoru u Zagrebu, kao njezino vlasništvo 
odmah iza moje smrti. 

5. Nešto pokućstva, kojim sam se služio u zatočenju imaše vratiti 
nadbiskupskom dvoru u Zagrebu, jer je vlasništvo nadbiskupije 
zagrebačke. 


6. S ono nešto odijela i rublja, što ostane iza smrti, neka moj 
nasljednik na biskupskoj stolici raspoloži, kako bude želio. 

Još jednom izjavljujem, da nemam nikakvog privatnog vlasništva, 
pa što bi se našlo kod mene, vlasništvo je zagrebačke Nadbiskupije i 
npjseima tratiti nakon moje smrti. 

Izvršiteljem ove moje oporuke imenujem krašićkoga župnika, 
preč. g. Josipa Vranekovića. Njemu sam dao i potrebne upute za 
izvršenje ove moje oporuke. 

Vjernicima Zagrebačke Nadbiskupije namijenio sam posebnu 
duhovnu oporuku, kojajepohranjena na drugom mjestu; ipublicirat 
će je oni, koji su za to odredjeni. 

Ipak smatram uputnim, da i ovdje zamolim za oproštenje, ako 
sam koga uvrijedio ili mu što na žao učinio. Sa svoje pak strane od 
srca opraštam svima svojim neprijateljima i progoniteljima, kako 
nas je učio Krist Gospodin. 

Dragom Bogu neizmjerna hvala za milost svete vjere, u kojoj 
nikada nisam kolebao, kao i za sve nebrojene milosti, kojima me je 
obasipao u životu! Hvala Majci Božjoj za više nego Majčinsku zaštitu 
kroz cijeli život! Hvala Svecima, Sveticama i Anđelima Božjim za 
njihov zagovor i pomoć u životu! 

Svetom Ocu, Namjesniku Kristovom, nastojao sam biti tjeran do 
smrti, a ako sam u svojoj teškoj službi po ljudskoj slabosti što skrivio, 
neka mi oprosti! 

Hrvatskom narodu, iz kojega sam nikao, nastojao sam ko¬ 
ristiti, koliko sam mogao, a sada u času smrti, kad se stvari gle¬ 
daju drugim okom nego inače, stavljam mu ponovno na srce, da 
ostane uvijek Čvrst u svetoj vjeri katoličkoj i vjeran Svetoj Apostolskoj 
Stolici Petrovoj! 

Moje biskupsko geslo glasilo je: “In Te, Domine, speravi!” A sada 
se ufam u beskrajno milosrđe Božje, da ću iskusiti istinitost onoga 
drugoga dijela: “Non confundar in aetemum!” 

U KraŠiću, dana prve godišnjice smrti Svetoga Oca Pape Pija 
XII., mojega velikodušnog dobročinitelja, devetog listo pada godine 
1959. 

+ Alojzije kard. Stepinac, nadbiskup zagrebački 

Radi donošenja objektivnog suda o nekim događajima koji su se zbili 
u Drugom svjetskom ratu , nastavljamo s objavljivanjem dokumenata, 
koji će svim čitateljima i svim tražiteljima istine omogućiti istinito 
prikazivanje i tumačenje osobe Sluge Božjega. Tako ćemo iz broja u 
broj upoznavati desetke , stotine i tisuće osoba različitih narodnosti , 
vjeroispovijesti i svjetonazora, koji svoj životni iskoračaj iz bunkera smrti 
ili sablasti tamnice duguju ili zahvaljaju zagrebačkom nadbiskupu 
Alojziju Stepincu. 


E | Molba kojom se nadbiskup Dr. 

»i Alojzije Stepinac, kao pokrovitelj 
akcije “Za pripomoć izbjeglicama”, 
obratio pojedinim vjernicima, 11. siječnja 
1939, za mjesečni doprinos u novcu za 
židovske izbjeglice. Radi ovog pisma 
pojavili su se u javnosti letci i tisku jetki, 
sramotni i uvredljivi napadi na nadbis¬ 
kupa Stepinca. To se pismo prikazivalo 
kao “nečuveni izazov!” i radi njega se 
pozivalo građanstvo da se u “opravda¬ 
nom gnjevu okomi na ovakav postupak 
zagrebačkog Nadbiskupa, odnosno 
katoličke Crkve”. U neutemeljenim tvrd¬ 
njama išlo se tako daleko da se nadbis¬ 
kupa Stepinca prikazivalo kao “nenacio¬ 


nalni i nečisti element”, “farizeja koji na 
grudima potajno nosi Davidovu Zvijezdu 
a javno svećenički kolar”, koji će biti 
istjeran iz svoje sredine. Evo cjelovitog 
teksta pisma, s napomenom, da su se 
sredstva za Židove, protjerane uslijed 
nacističkih progona, sakupljala preko 
Kancelarije: Kaptol 3 prizemno, Telefon 
23-973 - Čekovni račun br. 33348 (Dr. M. 
Beluhan, Zagreb): 

Zagreb, 11. januara 1939. 
Poštovani Gospodine! 

Uslijed žestokih i nečovječnih progo¬ 
na morao je veliki broj ljudi ostaviti svoju 
domovinu. Ti su jadnici ostali ne samo 
bez domovine nego i bez sredstava za 


život. Lutaju po svijetu da nadu zemlju 
koja će im dati mogućnosti da stvore sebi 
i svojima novu egzistenciju. Velik broj 
takovih boravi privremeno u Jugoslaviji. 
Mnogi su od njih sa ženom i djecom. Nji¬ 
hova je tragika teška, a bijeda neopisiva. 

Svaki se dan obraća na nas veliki broj 
takovih emigranata tražeći savjeta, inter¬ 
vencije, preporuku, pripomoć u novcu ili 
u naravi. Ima medju njima i intelektua¬ 
laca, i takovih koji su negda dobro stajali. 

Naša je kršćanska dužnost da im 
pomognemo. Stoga držim za potrebno o- 
bratiti se na ljude dobra srca i plemenitih 
osjećaja s molbom za pripomoć spome¬ 
nutim bijednicima. Slobodan sam obratiti 
se i na Vas, Poštovani Gospodine, kao čla¬ 
na naše Crkve, koji ćete na jbolje shvatiti 
tragiku ovih ljudi bez doma, bez sredstava, 
bez pravoga cilja, da dadete svoju poporu 
fondu koji će biti upotrebljen u korist 
emigranata. 

Molim dana priloženom listu označi¬ 
te svoj dobrovoljni mjesečni doprinos kojim 
ćete podupirati ovu tako potrebnu akciju. 

Uz odlično poštovanje 

Dr. Alojzije Stepinac 
nadbiskup zagrebački 

Pismo nadbiskupa Dr. Alojzija 
Stepinca, godine 1940, Dr. Josipu 
Rasuhinu, odjelnom predstojniku za 
socijalnu politiku Banovine Hrvatske, u 
kojem moli pomoć za zbrinjavanje naj- 
bjednije djece u Domu Majke Božje Do¬ 
broga Savjeta, u Poredju - Hum na Sutli, 
župa Prišlin: 

Gospodine predstojniče! 

Molim Vas da izađete ususret čč. 
sestrama Karmelićankama u Humu na 
Sutli da mogu primiti odmah najbjed - 
ni ju djecu. 

Primum vivere deinde philosophare. 
Djeca gotovo umiru od gladi i za njih je 
važnija hrana nego sve drugo. Potanje 
će moći izvjestiti i Vaš g Tajnik Perinić. 

S odličnim poštovanjem 

+ Alojzije Stepinac, 
nadbiskup zagrebački 

Ps. U spomenutom domu, nekoć 
dvorcu Josipa i Emilija Šrimph, boravilo 
je od god. 1940. do 1945. oko 100 siro¬ 
mašne djece i 30 djevojaka-učenica na 
šivaćem tečaju; Sestre su k tome hranile 
svu školsku djecu, te djecu i siromahe iz 
šire okolice. 

Pomoć i zaštitu pružao je nad¬ 
biskup Alojzije Stepinac i ljudima 
odvedenim iz hrvatskog područja u lo¬ 
gore u Italiji, osobito nakon obaranja fa¬ 
šističkog Mussolinijeva režima. Tim lju¬ 
dima, različitih narodnosti i vjeroispovijesti, 
Nadbiskup je priskočio u pomoć u hrani, 
odjeći i novcu, te im pomogao u izbav¬ 
ljenju iz logora putem ogranka “Karitasa 
zagrebačke nadbiskupije” u Rimu, na čelo 
kojeg je imenovao gosp. Ivicu Elijaša, ili 
putem međunarodne ustanove “Crvenog 
križa”, u čiju su delegaciju za obilazak 
zasužnjenih imenovani vlč. Dr. Stjepan 


Lacković, njegov osobni tajnik, i Dr. Luka 
Perinić. Evo imena zasužnjenih u logoru 
Chiesanuova kod Padove. Pomoć i zaštita 
pruženi su im 1943. 

POPIS hrvatskih žitelja koji su dne 18. 
lipnja 1943. došli iz konfinacije na 
otoku Ustica u “Campo di Concentra- 
mento Internati Civili Chiesanuova- 
Padova”, Kapelanov ured. 

A. ČASNICI 

1) Pravoslavci 

1. BOGOJEVIĆ Stanko pok. Ilije i Šimić Ana¬ 
stazije, rođen u Kraljevčanima, 27. 8. 1893, 
sa stanom u Ljubljani, ul. Jegličeva 13, br. 
matr. 599 

2. BOGUNOVIĆ Slobodan pok. Tome i 
Vučković Jelene,rođen u Jesencu, 1. 10. 
1914, sa stanom u Ljubljani, Ilirska ul. br. 
matr. 3954 

3. BRANKOVIĆ Branko Ilije i Kukić Cvete, 
rođen u Virovitici, 19. 3. 1913, sa stanom u 
Ljubljani, Šusteršičeva ul. 13-1 br. matr. 
3953 

4. DREAKALOVIĆ Dušan pok. Jovana i Mil- 
jković Savete, rod. u Skocjanu, 13. 4. 1897, 
sa stanom u Sv. Petru kod Novog Mesta, 
br. matr. 633 

5. KOSTIĆ Dušan Jovana i Palavestra Mare, 
rod. u Dubrovniku, 6. 4. 1908, sa stanom u 
Splitu, Ul. 2. divizije 4-2, br. matr. 

6. MIŠKOVIĆ Branko Valislava i Popović 
Julijane, rod. u Sremskim Karlovcima, 7.4. 
1908, sa stanom u Ljubljani, Kongresni trg 
3-1, br. matr. 3958 

7. MIHALAČKI Branislav pok. Jovana i Sta- 
nišić Drage, rod. u Kraljevu, 10. 10. 1902, 
sa stanom u Kraljevu, Ul. Knez Mihajlova 
11, br. matr. 3943 

8. NEĆAK Svetozar pok. Dušana i Kusić 
Sofije, rod. u Prnjavoru, 15.6.1909. sa stanom 
u Ljubljani, Zaloška ul. 18, br. matr. 4328 

9. ORLOVIĆ Svetozar pok. Ilije i Šubanović 
Ane, rod. u Sušaku, 13.11.1895. sa stanom 
u Ljubljani, Bleiweisova ul. 15, br. matr, 801 

10. PETRIČIĆ Petar Luke i Grubić Eve, rod. 


u Korenici, 28.5.1894, sa stanom u Tivtu 
354, br. matr, 3915 

11. RADAKOVIĆ Ste van pok. Steve i Mao- 
duš Ane, rod. u Zagrebu, 6.11.1901. sa sta¬ 
nom u Ljubljani, Ul. 3. maja 4, br. matr, 855 

12. RELIĆ Dušan pok. Mihajla i Mitić Pavlije, 
rod. u Glini, 14.5.1910., sa stanom u Ljub¬ 
ljani, Vodovodna ul. 36, br. matr. 3956 

13. VUJNOVIĆ Milan Ilije i Matić Marije, rod. 
u Mašiću, 3.10.1911. sa stanom u Ljubljani, 
Tolstojeva ul. 4, br. matr. 3957 

14. BUĆIN Branko Jovana i Vlastelinović 
Anastazije, rod. u Kotoru, 3.12.1895. sa sta¬ 
nom u Ljubljani, Kotnikova ul. 13, br. matr, 
600 4 

15. CRNJAJEV Boris pok. Pave i Krelenberg 
Marije, rod. u Kazanu (Rusija), 9. 3. 1895. 
sa stanom u Šibeniku, Ul. Težačka Kula, 
br. matr, 3876 

16. BRAJIĆ Dobrosav Živana i Milovanović 
Leposave, rod. u Šapcu, 1911. sa stanom u 
Ljubljani, br. matr. 4767 

17. MILAČIĆ Milorad pok. Stanka i Milu- 
tinović Jovane, rod. u Podgorici, 1914, sa 
stanom u Ljubljani, br. matr. 4411 

18. MEŠKOVIĆ Živojin Vidoja i Žežić Lepo¬ 
save, rod. u Obrenovcu, 1914, sa stanom u 
Ljubljani, br. matr. 4763 

19. VUKDRAGOVIĆ Milić Petra i Srdić 
Milice, rod. u Gor. Skradu, 1916. sa stanom 
u Ljubljani, br. matr. 4764 

20. NIKOLIĆ Dragovan pok. Stevana i Đ 
urić Lindije, rod. u Maloj Vrbici, 1913. sa 
stanom u Ljubljani, br. matr, 4330 

21. KOSIR Teodor Ludvika i Ševcov Dome- 
niče, rod. u Novom Mestu, 1921. sa stanom 
u Novom Mestu,br. matr. 4586 

22. MILEUSNIĆ Petar Vasilija i Batinić Pere, 
rod. u Brloškoj dubrovci, 1914. sa stanom 
u Ljubljani, br. 6556 

23. MALIKOVIĆ Lazar Damijana i Bašarić 
Milice, rod. u Medaku, 1914, sa stanom u 
Šibeniku, br. 4741 

24. STRUNA Andrej Andreja i Dular Marije, 
rod. u Kočevju, 1908. sa stanom u Kočevju, 
br. 4638 

25. MAREK Jovan pok. Filipa i Saler Kosa- 




Dana 15. rujna 1940. Sluga Božji blagoslovio je *Dom Majke 
Božje dobroga Savjeta” na Poređu 


Vjernici su pozorno pratili tijek obreda ukopa 
kardinala A. Stepinca 

re, rod u Saraorci, 1910. sa stanom u Lju¬ 
bljani, br. 4413 

26. VUKOTIĆ Lazar Jakova i Pejović Đurđe, 
rođ. u Kotoru, 1903. sa stanom u Budvi, br. 
4366 

27. ŽIVKOVIĆ Vladimir Sime i Popivoda 
Milice, rod. u Cetinju, 1915. sa stanom u 
Ribnici, br. 4406 

28. VLAISAVLJEVIĆ Lazar Milana i Proda- 
nović Sofije, rod. u Gagovu, 1915. sa stanom 
u Ribnici, br. 4747 

29. ĐURKOVIĆ Petar Save i Viković Zagor¬ 
ke, rođ. u Staroj Banji, 1916. sa stanom u 
Ljubljani, br. 4765 

30. MARTINOVIĆ Ljubo Jovana i Martinović 
Gorde, rod. u Bajicama, 1919. sa stanom u 
Cetinju (Crna Gora), br. 4407 

31. KRIVOKAPIĆ Stevo Blaža i Zvicer Zor- 
ke, rođ. u Zaljudu, 1920. sa stanom u Koto¬ 
ru, br. 4410 

32. BJELOPETROVIĆ Branko Mile i Pjevač 


Ljubice, rod. u Primislju, 1915. sa stanom u 
Donjem Logatecu, br. 4745 
33- KLAIĆ Vlado pok. Stanka i Barzetović 
Jovanke, rođ. u Gorici-Ljubuški, 1918. sa 
stanom u Ljubljani, br. 4746 

34. AĆIMOVIĆ Drago pok. Ilije i Mihajlović 
Stanojke, rođ. u Kninu, 21.4.1910. sa stanom 
u Ljubljani, br. 3931 

35. ANTIĆ Nikola Nikole i Spasić Bogdane, 
rođ. u Kumanovu, 18.12.1910. sa stanom u 
Ljubljani br. 3878 

36. BULATOVIĆ Vuk pok. Milana i Jojić 
Mirjane, rođ. u Kolašinu, 28.7.1905. sa sta¬ 
nom u Ljubljani, br. 3901 

37. BATALIĆ Mihajlo Dimitrija i Milić Petra- 
ne, rođ. u Kotoru, 19.9.1912. sa stanom u 
Kotoru, br. 4309 

38. CEROVINA Jovo pok. Riste i Sukovec 
Anđe, rođ. u Metkoviću, 27.8.1902. sa 
stanom u Ljubljani, br. 3990 

39. ĐURKIN Jovo pok. Milana i Acanski 
Katice, rođ. u Sv. Sivcu, 7.4. 1909. sa stanom 


u Sticanu, br. 3928 

40. ĐURKOVIĆ Borislav pok. Pane i Jova- 
nović Marije, rođ. u Štipu, 25.12.1910. sa 
stanom u Ljubljani, br. 3838 

41. DUDUKOVIĆ Mihajlo pok. Simeona i 
Krneta Sofije, rođ. u Karlovcu, 13. 10. 1903. 
sa stanom u Ljubljani, br. 4086 

42. DIKLIĆ Ilija Dane i Mašić Marije, rođ. u 
Otočcu, 27.8.1902, sa stanom u Zagrebu, 
br. 3927 

43. DIMITRIJEVIĆ Rista pok. Dimitrija i 
Paraskava Mete, rođ. u Lapovu, 25. 8. 1911. 
sa stanom u Šibeniku, br. 3943 

44. DEGORIZIA Josip pok. Mane i Nikšić 
Marije, rođ. u Kompolju, 6.6.1888. sa stanom 
u Šibeniku, br. 3907 

45. GERIĆ Lazar Radivoja i Ipić Milice, rođ. 
u Benkovcu, 8.9.1906. sa stanom u Žablju 
(Bačka), br. 3886 

46. INJAC Branko pok. Nikole i Milić Ljubi¬ 
ce, rođ. u Nevesinju, 14.10.1915. sa stanom 


u Beogradu (Srbija), br. 3911 

47. IGNJATOVIĆ Emilijan pok. Svetozara i 
Kontić Živane, rođen u Sibcu (Hrvatska), 
4.10.1902. sa stanom u Šibeniku, br. 3906 

48. JOKIĆ Jovan pok. Lazara i Vuksanović 
Stanice, rođ. u Kotoru, 16.3.1913. sa stanom 
u Kotoru, br. 4305 

49. JOVANOVIĆ Vitomir pok. Dušana i Stajić 
Marije, rođ. u Vrscu (Srbija), 28.8.1908. sa 
stanom u Murteru, br. 3942 

50. KNEŽEVIĆ Mane pok. Petra i Diklić Mil- 
ke, rođ. u Glavacima (Otočac), 14. 2. 1900. 
sa stanom u Donjem Logatecu, br. 3959 

51. KOVAČEVIĆ Dejan pok. Marka i Ca- 
tović Ane, rođ. u Risnu, 10.10.1905. sa sta¬ 
nom u Risnu, br. 4320 

52. KACAMAKOVIĆ Ivan pok. Dušana i 
Dimitrijević Kosare, rođ. u Aleksincu 
(Srbija), 2.7.1910. 

53- KULAŠ Ljubomir pok. Luke i Kostić Slav- 
ke, rođ. u Mostaru, 18.8.1889. sa stanom u 
Šibeniku, br. 3904 


54. LAKIĆ Ivan pok. Bogdana i Filipović 
Velike, rođ. u Kuli, 19.7.1909. sa stanom u 
Kuli, br. 3889 

55. LUKIĆ Dušan Nikole i Blagojević Živane, 
rođ. u Miloševcu (Srbija), 8. 2. 1905. sa sta¬ 
nom u Hercegnovom, br. 3940 

56. MENIČANIN Dušan Pavla i Dupalo 
Milice, rođ. u Rujevcu, 10.5.1904. sa sta¬ 
nom u Ljubljani, br. 3929 

57. MARKOVIĆ Velimir pok. Ilije i Raden- 
ković Stane, rođ. u Knjaževcu (Srbija), 6. 10. 
1891. sa stanom u Splitu, br. 3939 

58. MIRKOVIĆ Veljko pok. Mišura i Popović 
pok. Marice, rođ. u Nikšiću, 24.3.1907. sa 
stanom u Šibeniku, br. 3897 

59. MILOSAVLJEVIĆ Svetozar pok. Žarka i 
Andrić Zorice, rođ. u Bežaniji, 18. 4. 1910. 
sa stanom u Šibeniku, br. 3902 

60. MILINOVIĆ Emanuelo pok. Konstan- 
tina i Popović pok. Božice, rođ. u Kotoru, 
29.1.1909. sa stanom u Kotoru, br. 4310 

61. MASANOVIĆ Mihailo pok. Todora i 
Mijac Stane, rođ. u Virpazaru, 3.11.1909. sa 
stanom u Ljubljani, br. 3891 

62. NIKOLIĆ Vuk Staniše i Nikolić Stefanije, 
rođ. u Ozrinici, 12.3.1905. sa stanom u Šibe¬ 
niku, br. 3888 

63. NOTAROS Milivoj pok. Mite i Vuković 
Elene, rođ. u Petrovgradu (Srbija), 17.2.1919. 
sa stanom u Petrovgradu, br. 3937 

64. NENEZIĆ Slobodan pok. Mila i Milino- 
vić Anđelije, rođ. u Podgorici, 4 8. 1919. sa 
stanom u Kotoru, br. 3898 

65. NIKOVIĆ Dušan Milana i Berberović 
Sofije, rod u Risnu, 28.3.1912. sa stanom u 
Risnu, br. 4311 

66. POPOVIĆ Branislav pok. Lazara i Krste- 
ković Katarine, rođ. u Somboru, 19.3.1906. 
sa stanom u Šibeniku, br. 3887 

67. POPOVIĆ Slobodan pok. Lazara i Krste- 
ković Katarine, rođ. u Segedinu, 17. 8.1919. 
sa stanom u Šibeniku, br. 3884 

68. RAKOČEVIĆ Milovan pok. Boška i Grgić 
Stojane, rođ. u Trebaljevu Kolašin, 23. 4. 
1902. sa stanom u Ljubljani, br. 3895 

69. RAĐENOVIĆ Radomir Save i Zabelić 
Milice, rođ. u Tudorovici, 29.7.1914. sa sta¬ 
nom u Hercegnovom, br. 4319 

70. RADOSAVLJEVIĆ Bogdan Milivoja i Di¬ 
mitrijević Darinke, rođ. u Beloj Crkvi, 7.9. 
1908. sa stanom u Beloj Crkvi (Srbija), br. 
3934 

71. RAJKOVIĆ Milan pok. Nikole i Marković 
pok. Marije, rođ. u Sisku, 21. 5. 1897. sa 
stanom u Skradinu, br. 3913 

72. SOKOLOVIĆ Tomislav Jakova i Marti- 
našević Anke, rođ. u Bos. Brodu, 10. 1. 1908, 
sa stanom u Ljubljani, br. 3921 

73. ŠALJIĆ Milorad pok. Milije i Novović 
pok. Stane, rođ. u Masnjici, 3.2.1909. sa sta¬ 
nom u Ljubljani, br. 3894 

74. ŠUŠTERŠIĆ Ratko Emesta i Peselj Mar- 
gherite, rođ. u Zagozdacu, 18. 10. 1915. sa 
stanom u Ljubljani, br. 4189 

75. SEKULOVIĆ Nikša Jovana i Car Pave, 
rođ. u Hercegnovom, 9.1.1911., sa stanom 

u Hercegnovom, br. 4304 

76. SETENČIĆ Nikola pok. Filipa i Kaluđe- 
rović Stane, rođ, u Luštici, 13- 4. 1883. sa 
stanom u Bijeloj Luštici, br. 4313 

77. TEPŠIĆJovan pok. Stefana i Hajduković 
Jelene, rođ. u Velikim Zdencima, 18.1.1901. 
sa stanom u Mokronogama, br. 3931 

78. TOMOVIĆ MaŠan, Mitra i Gospave Oro- 
vić, rođ. u Mateševu, 12.11.1887. sa stanom 
u Hercegnovom, br. 3900 

79. TAŠIN Biško Milutina i Sajtinac Lepo- 
save, rođ. u Novom Bečeju, 26.8.1911. sa 
stanom u Šibeniku, br. 3038 

80. UŠČUMLJIĆ Blagoje pok. Jovana i Šip- 
šić Stanke, rođ. u Uncu, 7.4.1909. sa stanom 
u Šibeniku, br. 4307 

81. VIDNJEVIĆ Nikola pok. Milana i Vukelić 
Latinke, rođ. u Jesenicama-Lipa, 2.11.1903. 
sa stanom u Šibeniku, br. 3926 

82. VUKMIROVIĆ Nikola Spasenija i Kne¬ 
žević Kaje, rođ. u Utbinama, 25. 3. 1915. sa 
stanom u Kaštel Starom, br. 3909 

83. VLAŠČIĆ Svetozar Vladimira i Pejin 
Makre, rođ. u Vrscu, 30.12.1917. sa stanom 
u Vrsacu, br. 3936 

84. VASILJEVIĆ Mirko pok. Kuzmana i 
Kuzmanović Katerine, rođ. u Tetovu, 28. 6. 
1908. sa stanom u Šibeniku, br. 3880 

85. SLIJEPČEVIĆ Vuk pok. Damjana i Lju¬ 
bice Kocilović, rođ. u Kamenici-Dunav, 
12.3.1907. sa stanom u Šibeniku, br. 3920 

86. ZDRAVLJEV1Ć Vaso pok. Sime i Jova- 
nović Anđelike, rođ. u Risnu, 30.12.1910. 
sa stanom u Risnu, br. 3808 

87. BAOŠIĆ Baoša pok. Maksima i Jova- 
nović Gospave, rođ. u Kolašinu, 21.5. 1908. 
sa stanom u Šibeniku, br. 3890 

88. BERBEROVIĆ Nikola Tripa i Mršić Đ 
uke, rođ. u Morinju, 312.1919. sa stanom u 
Morinju, br. 4322 

89. BESARABIĆ Svetozar pok. Stevana i 
Stojaković Zorke, rođ. u Velikom Gradištu, 
9.8.1910. sa stanom u Velikom Gradištu, br. 
3944 

90. BODROŽIĆ Branko Jovana i Miče Ivan¬ 
ke, rođ. u Zadru, 1.5.1910. sa stanom u Šibe¬ 
niku, br. 4324 

91. DJIKANOVIĆ Marko Filipa i Pajanović 
Marije, rođ. u Cetinju, 14.4.1904. sa stanom 
u Šibeniku, br. 3893 

92. DRAŠKOVIĆ Vojin Mirka i Đurđevac 
Miloše, rođ. u Nikšiću, 5.5.1913. sa stanom 
u Hercegnovom, br. 3892 

93. PERKOVIĆ Petar pok. Filipa i Bobarević 
Goje, rođ. u Glogovcu (Hrvatska), 21. 11. 
1906. sa stanom u Glogovcu Gjelini, br. 3912 

94. KAPETANOVIĆ Milan pok. Steve i Pešut 
Zorke, rođ. u Beslincu, 30.5.1907. sa stanom 
u Ljubljani, Celovska ul. 260, br. 4757 

95. BLAŽEVIĆ Miloš Milica i Drokulić Va- 
sile, rođ u Tustiloviću, 1.10.1909. sa stanom 
u Ljubljani, Parmova ul. 48, br. 4776 

96. BOSNIĆ Jovo Pere i Bjelobaba Duje, 
rođ. u Drvaru, 8.7.1905. sa stanom Ljublja¬ 
ni, Zvezdna ul. 14, br. 4757 

97. NJEGOVAN Mirko pok. Petra i Manaos 


Sofije, rođ. u Medaku, 7.1.1903. sa stanom u 
Ljubljani, Ul. Vittorio Emanuele 42, br. 4758 

98. GNJATOVIĆ Todor pok. Laže i Čuda 
Ružice, rođ. u Bilićanima, 20.6.1910. sa 
stanom u Ljubljani, Linhartova ul. 20, br. 
4755 

99. BODLOVIĆ Damjan pok. Sime i Drpa 
Milke, rođ. u Čemernici, 23.4.1913. sa sta¬ 
nom u Ljubljani, Beljaška ul. 10, br. 4748 

100. CELEBIĆ Savo pok. Joke i Marković 
Gorodone, rođ. u Cetinju, 12.1.1913. sa sta¬ 
nom u Ljubljani, Ul. Sv. Petra nasip 43,br. 
4421 

101. POKRAJAC Marko Miloša i Graovac 
Đurđe, rođ. u Varivodama, 3.8.1904. sa 
stanom u Ljubljani, Podjezami 9, br. 4674 

102. MARTINOVIĆ Ljubomir pok. Save i 
Vujović Savete, rođ. u Brezoviku, 17. 11. 
1906. sa stanom u Ljubljani, Poljanski nasip 
12-10, br. 4561 

103- IVANOV Pavel pok. Konstantina i Groz¬ 
dova Evdahije, rođ. u Gateini (Rusija), 16. 


110. STOJČEVIĆ Pavle Dragutina i Janković 
Stane, rođ. u Šapcu, 14.10.1905. sa stanom 
u Boki Kotorskoj, br. 4766 

111. PAVIČEVIĆ Petar pok. Todora i 
Jovanović Jane, rođ. u Cetinju, 14.8.1908. 
sa stanom u Kaštel Novom, br. 4409 

112. BOŠKOVIĆ Miladin pok. Vojislava i 
Jeremić Dobrije, rođ. u Grosnici, 26. 11. 
1906. sa stanom u Ljubljani, Zaloška ul. 6, 
br. 4782 

113. KUZMAN Ilija Miče i Vujošević Zla- 
tane, rođ. u Ljesev Stupu Bjelice, 26. 6.1908. 
sa stanom u Ljubljani, Pokopališka ul. 14, 
br. 4408 

114. VIGNJEVIĆ Branko pok. Jandre i 
Vukmirović Va sili je, rođ. u Vrginmostu, 
13.1.1913. sa stanom u Vrhniki, Kolodvorska 
ul. 8, br. 4750 

115. MARKOVIĆ Dragutin N.N. i Marković 
Stoje, rođ. u Mosvini, 14.1.1905. sa stanom 
u Boki Kotorskoj-Stolivo 82, br. 4379 

116. ARCAŠ ČedomirTome i Čičić Ane, rođ 



Predstavnici Veleposlanstava u Zagrebu na sporovodu: gosp. Aleksandar Bilokapa, kancelar 
austrijskog konzulata, gosp. Edmund Krahl, austrijski generalni konzul, gosp. Rocco Roscigno, 
tajnika talijanskog konzulata, Martin Douglas, konzul američkog konzulata, PeterHoppe, njemački 
konzul, Reginald R.S. Milward, konzul britanskog konzulata 


3. 1897. sa stanom u Ljubljani, Ritnikova ul. 
3, br. 4415 

104. FILIPOVIĆ Đorđe pok. Ljubomira i Va- 
siljević Velike, rođen u Grivcu, 4. 10. 1912. 
sa stanom u Ljubljani, Jesenkova ul. 2, br. 
4762 

105. MIHALJICA Dušan Marka i Jurić Ane, 
rođ. u Provi, 17.9.1907. sa stanom u Vrhniki, 
Verd. 105, br. 4768 

106. PEKLIĆRajko pok. Mitra i Meden More, 
rođen u Opličićima, 23.10.1911. sa stanom 
u Koprivniku, 41 com Kočevje, br. 4754 

107. RAJČEVIĆ Petar Janka i Bojić Jelene, 
rođ. u Cepelisu, 19.3.1914. sa stanom u 
Ljubljani, Malejeva ul. 9, br. 4753 

108. BOBIĆ Vid Jovana i Rašić Jovanke, 
rođ. u Aleksandrovu, 21.3.1908. sa stanom 
u Ljubljani, Bavdkova ul. 5, br. 4775 

109. OLUJIĆ Jovan Sime i Olujić Soke, rođ. 
u Bilišanima, 3.2.1920. sa stanom u Bilišani- 
ma, br. 4383 


u Bos. Gradišci, 25.1.1912. sa stanom u Her¬ 
cegnovom - Boka Kotorska, br. 4760 

117. TEODOROVIĆ Blagoje pok. Jovana i 
Kovačević Jeke, rođ. u Gornjem Daruvaru, 
21.7.1907. sa stanom u Ljubljani, Ul. Vittoria 
Emanuele 42, br. 4675 

118. PREDOJEVIĆJovo pok. Jovana i Benić 
Stoje, rođ. u Luci Polankov, 21. 6. 1913. sa 
stanom u Splitu, br. 4751 

119. MIZDRAK Miloš pok. Marka i Tinta 
Milice, rođ. u Risnu, 23-9.1896. sa stanom u 
Risnu, br. 4759 

120. RADMILOVIĆ Ljubo pok. Luke i Vese- 
linović Janje, rođ. u Žegaru, 17. 8. 1922. sa 
stanom u Žegaru, br. 4382 

121. OBRADOVIĆ Drago Petra i Dimitrijević 
Jefimije, rođ. u Peći, 28.9.1910. sa stanom 
u Melinama Boka Kotorska, br. 4414 

122. KOSIJER Milan pok. Nikole i Matković 
Stane, rođ. u Poklenici, 10. 2. 1911. sa sta¬ 
nom u Ljubljani, Hrenova ul. 17. br. 4752 

DOKUMENTI 


123. JOVANOVIĆ Dragomir Živka i Pavko- 
vić Milunke, rod u Malom Izvoru, 24. 3. 
1910. sa stanom u Ljubljani, Aljazeva ul. 41, 
br. 4774 

124. MILOŠEVIĆ Luka pok. Vida i Gozani 
Kristine, rod. u Splitu, 8.12.1910. sa stanom 
u Ljubljani, Pređojevićeva ul. 33. br. 4761 
123. MARKOV Andrija pok. Ljubomira i Božić 
Darinke, rod. u Osijeku, 13.7.1909. sa stanom 
u Melinama Boka Kotorska, br. 4420 

126. SAVIĆ Danilo pok. Stevana i Josipović 
Anice, rod. u Dugom Polju, 8. 12. 1899. sa 
stanom u Benkovcu, br. 4419 

127. MILIĆ Špiro Gnatije i Srbotić Stevani- 
je, rod. u Obrovcu, 27.9.1921. sa stanom u 
Žegaru, br. 4384 

128. POPOVIĆ Rista Aleksandra i Kambe- 
rović Veronike, rod. u Strumici, 15. 9. 1909. 
sa stanom u Ljubljani Rožna Dolina 5, br. 
4697 

129. TEŠIĆ Stanoje pok. Milana i Jovanović 
Nikolaje, rod. u Bajinoj Bašti, 14.2.1899. sa 
stanom u Gradacu 4 (Ljubljana) br. 4773 

II. Katolici 

1. CAR Đuro pok. Nikole i Begović Anđe, 
rod. u Hercegnovom, 27.1.1894. sa stanom 
u Hercegnovom, br. 4316 

2. HARBIĆ Anton Josipa i Benšić Urse, rod. 
u Vrbniku (Krk), 19.6.1905. sa stanom u 
Ljubljani, Ul. Grablović 8, br. 3925 

3. JEZDIMIROVIĆ Aleksandar Nerona i 
Jezdimirović Desanke, rod. u Novom Sadu, 
29.10.1900. sa stanom u Ljubljani, Prerado- 
viceva u 1.6, br. 666 

4. KURTOVIĆ Mirko pok. Petra, rod. u Klisu, 
19.3.1906. sa stanom u Ljubljani. Poljanska 
ul. 21, br. 3917 

5. MOMČILOVIĆ Rade Ivana i Lončar Sofije, 
rod u Tržiću, 19.7.1899. sa stanom u Blatu 
Ribnica, br. 758 

6. MARUŠIĆ Mate pok. Mate i Manđić Mihaj- 
le, rod. u Rovinju, 18.9.1891. sa stanom u 
Muo Boka Kotorska, br. 4325 

7. PETROVIĆ Anton pok. Ivana i Bijelić Ane, 
rod. u Kotom, 11.9.1911. sa stanom u Ljub¬ 
ljani, Tržna ul.7, br. 3949 

8. SKRIVANELI Petar pok. Dinka i Salamunić 
Elene, rod. u Jelsi (Hvar), 2. 12. 1909. sa 
stanom u Jelsi, br. 3949 

9. TODOROVIĆ Bogdan pok. Vladimira i 
Rulić Lanke, rod. 1911. sa stanom u Roza- 
nima, br. ? 

10. SLIVAR Stefan pok. Ivana i Malnar Marije, 
rod. u Budimpešti, 1919, br. sic! matr„? 

11. KOVAČEVIĆ Stevo pok. Andre i Kišan 
Katarine, rod. u Dubravi, 1898, br. ??? 

12. POLOVINEC Anton pok. Jakoba i 
Matković Stefanije, rod. u Kotoru, 25.3.1907. 
sa stanom u Kotoru, br. 4312 

13. VIŠIĆ Sergio pok. Raimonda i Bošković 
Ljubice, rod. u Zadru, 24.11.1905. sa stanom 
u Zadru, br. 4326 

14. ŠAGER Martin Vittoria i Miličević Anto- 
nie, rod. u Hercegnovom, 24. 10. 1901. sa 
stanom u Hercegnovom, br. 4314 

15. FRANKOVIĆ Bozo pok. Đure i Lipovac 

Jovanke, rod. u Dobroti, 1.7.1906. sa stanom 
u Kotoru, br. 4321 

16. VUČKOVIĆ Ivan Petra i Nakić Ankice, 
rod. u Udeini, 25.3-1915. sa stanom u Kaštel 
starom, br. ??? 

17. STIPANIĆ Mihajlo Tome i Fazo Ane, rod. 
u Tivtu, 1?. 1.1914. sa stanom u Tivtu. br. 4223 

18. BERKOVIĆ Vladta pok. Aleksandra i 
Mikšić Marije, rod. u Neuzinama, 22.7. 1913- 
sa stanom u Benkovcu, br. 4770 

19. BARIČEVIĆ Ante Ante i Gleić Ane, rod. 
u Dubrovniku, 28. 3- 1916. sa stanom u Me- 
ljinama Boka Kotorska, br. 4412 

20. VUKOV Ljubo pok. Marka i Aras Perine, 
rod u Mandalini Šibenik, 12. 5. 1919. sa 
stanom u Mandalini Šibenik, br. 4386 

21. BRNČIĆ Franjo pok. Petra i Belamarić 
Marije, rod. u Mandalini Šibenik, 29.8. 1918. 
sa stanom u Mandalini Šibenik, br. 4381 

22. JURKOVIĆ Niko Ivana i Penđer Marije, 
rod. u Mandalini Šibenik, 17. 11. 1919. sa 
stanom u Mandalini Šibenik, br. 4388 

23. VUKŠIĆ Zdravko Ante i Penđer Marice, 
rod. u Mandalini Šibenik, 29. 1. 1921. sa 
stanom u Mandalini Šibenik, br. 4327 

24. MIŠURA Ivo pok. Blaža i Krnić Marije, 
rod. u Mandalini Šibenik, 1.5.1920. sa sta- 



Mons. Ceiestin Bezmalinović, pom. biskup 
hvarski, mons. Čiril Banić, biskup šibenski, 
mons. Marijan Oblak, pom. biskup zadarski i 
mons. Smiijan Čekada, biskup skopski, u ob¬ 
redu sprovoda Sluge Božjega 


nom u Mandalini Šibenik, br. 4385 
III. Židovi 

1. BLAU Zdravko Leopolda i Schwarz like, 
rod u Karlovcu, 20.1.1901. sa stanom u Ši¬ 
beniku br. 3908 

B. CIVILI 

I. Pravoslavci 

1. MRVOŠ Ivan pok. Josipa i Ivošević Lju¬ 
be, rod u Ljubošini (Ogulin), 20. 11. 1909., 
br. 1344 

2. RADMANOVIĆ Jovo pok. Jove i Miljević 
Stane, rod. u Smilčiću Benkovac, 8.8.1897., 
br. 2811 

3. PROSTRAN Ilija pok. Petra i Opačić Bo¬ 
žice, rod. u Smokoviću Zadar, 18. 10. 1901. 
sa stanom u Sodražici (Ljubljana), ??? 

4. VUKOSAVLJEVIĆ Dobrivoj Jezdimira i 
Mirković Ljubice, rodu Velikoj Kikindi, 11. 
9.1907. sa stanom u Rakeku (Ljubljana), ??? 

5. VRLENIĆ Radejove i Munjas Ružice, rod. 


u Bojancima,2.4.1902. sa stanom u Bojan- 
cima, br. 5057 

6. VRLENIĆ Dušan pok. Mike i Radojčić 
Marte, rod. u Bojancima, 23.7.1923. sa sta¬ 
nom u Bojancima, br. 5056 

7. TRUBAČEV Peter pok. Jegora i Komi- 
sarova Jekaterine, rod. u Kirpilskoju (Ru¬ 
sija), 297.1899. sa stanom u Vrhniki, br. 1565 
II. Katolici 

1. CRNKOVIĆ Branko Julija i ?, rod. u Uh- 
nji, 23.3.1920. sa stanom u Kočevju, ??? 

2. CRNKOVIĆ Rudi Julija, rod. u Kamenju, 
8.9.1922. sa stanom u Kočevju, ??? 

3. VOLKOV Aleksander pok. Andreja i Va- 
silevna Olge, rod u Moskvi (Rusija), 3. 6. 
1895. sa stanom u Zapuđu, br. 5051 

4. KOVALOV Tadej pok. Stefana i Aksinije 
Dovidonok, rod. u Novinki (Rusija), 20. 8. 
1894. sa stanom u Sv. Rupertu (Ljubljana), 
br. 3198 

5. PUPIĆJoso pok. Ivana i Topolović Luci- 
je, rod. u Pokrajčićima, Travnik (Bosna), 
1925. br. 924 

6. ŠARIĆ Nikola pok. Antona i Jurić Ane, 
rod u Bukagori (Bosna), 11.3.1920.,br. 2911 

7. TRUBKOVIĆ Franjo Antona i Pogačić 
Ane, rod. u Dubravici (Karlovac), 22. 1. 

1922., br. 1550 

8. RADUCA Ante pok. Ante i Aljinović Jelke, 
rod. u Splitu, 17.6.1917., br. 2806 

9. KAVALIR Alojz Miroslava i Križ Antonije, 
rod. u Goracima com. Čabar, 19. 6. 1896., 
br. 4869 

10. ZBACNIK Izidor pok. Izidora i Malnar 
Margarete, rod. u Travi 35 opć. Draga, 9. 5. 
1898, br. 5070 

11. KALIĆ Franc Antona i Vesel Alojzije, rod. 
u Starom Kotu com. Draga. 10. 4. 1912. br. 
4866 

12. VOLF Valentin Miroslava i Malnar Marije, 
rod. Tršće 35. com. Čabar, 14. 2. 1913., br. 
5049 

13. ZBACNIK Florijan pok. Izidora i Ozbalt 
Angele, rod. u Ravnicama 19. com Čabar, 

25.10.1921., br. 5069 

14. KOVAČ Anton pok. Antona i Klepac 
Franje, rod. u Prhci com. Čabar, 5.5.1896. 
br. 4887 

15. KOVAČ Anton pok. Franje i Pajnić Ane, 
rod. u Smerečju com. Gerovo, 19. 6. 1899., 
br. 4953 

16. MAKNAR Ivanjurija i Turk Mile, rod. u 
Smečerju com. Gerovo, 3.7.1914., br. 4916 

17. ĆOP Josip pok. Josipa i Malnar Polone, 
rod. u Pošteni com. Plešće, 15. 6. 1909., br. 
4826 

18. RAJSEL Jaco pok. Antona i Knausjulke, 
rod. u Zg. Zagarji opć. Čabar, 24. 12. 1923-, 
br. 8685 

19. TROPE Josip, pok. Antona i Wolf Franje, 
rod. u Zgornji Zagarji, opć. Čabar, 15. 3. 
1908, br. 4955 

20. TOMAŽINJosip Ivana i Zbacnik Marije, 
rod. u Vrhovcima, opć. Čabar, 19. 3. 1913-, 
br. 5036 

21. ŽAGAR Frane pok. Franca i Šavrić 






KRONIKA - SVJEDOČANSTVA 


Terezije, rođ. u Srednjoj vaši opć. Draga, 26.9.1923. br. 5039 

III. Grkokatolici 

1. ANTONIĆ Joso pok. Franca i Perić Jozefe, rod u Brestovici 
(Gorizia), 17. 8. 1899. sa stanom u Rudniku ??? 

2. SAJATOVIĆ Andrija Tadeja i ?, rođ. u Badovinci, 5.8.1916. sa 
stanom u Ostrizu ??? 

IV. Baptisti 

1. ZAGAR Mihael pok. Mati je i Krušec Marije, rođ. u Demelju, 
10.2.1895. br. 1591 

V. Muslimani 

1. MAGANOVIĆ Huso pok. Ahmeda i Kurtovka Save, rođ. u Trzecu 
(Bosna), 7.7.1906. sa stanom u Ljubljani, br. 3030 


(Nastavak slijedi) 


Pripravnici za svećeništvo na svečanosti ukopa 



IZ POSTULATURE 

U 1994. godini učinjeni su značajni ko¬ 
raci u vidu proglašenja blaženim kardinala 
Alojzija Stepinca. Evo nekih: 

1. “Pozicija” Kauze 

Svi dokumenti, saznanja i izvješća o 
Sluzi Božjemu moraju biti otisnuti i pred¬ 
stavljeni u takozvanoj “Poziciji”. Riječ je o 
svescima u kojima se objavljuju svjedo¬ 
čanstva svjedoka očitovanih na biskupij¬ 
skom sudištu, mišljenja stručnjaka o pravo¬ 
vjernosti i ćudorednosti u nauci Sluge Bož¬ 
jega, te dokumentirani životopis. Do sada 
su obavljene slijedeće radnje: 

1. Proučena su, lektorirana i otiskana 
svjedočanstva svjedoka u sudskom procesu 
za njegovu beatifikacju. Volumen tih svjedo¬ 
čanstava, na talijanskom jeziku, broji 1.100 
stranica. 

2. Prevedene su na talijanski ocjene spisa 
Sluge Božjega (Votumi) u kojima su 23 
teologa i povjesničara, te posebno obli¬ 
kovana Povijesna komisija, dali svoj sud 
o katoličkoj pravovjernosti i ćudorednom 
nauku u djelima što ih je, od djetinjstva 
do smrti, govorom oblikovao ili pismeno 
podario Alojzije Stepinac. Svaki dokument 


pročitala su, neovisno jedan od drugoga, 
dvojica stručnjaka. U tom radu bili su za¬ 
posleni biskupi, svećenici i vjernici laici. 
Potječu iz više hrvatskih biskupija, 
katoličkih ili državnih učilišta i redovničkih 
zajednica. Taj volumen sadrži 1.150 stranica. 

3 . Pripremljen je za tisak dokumentirani 
životopis Sluge Božjega. Svako razdoblje 
njegova života predočeno je isključivo na 
temelju dokumenata koji su doneseni u 
cijelosti, u odlomcima ili su prepričani. 
Pomno su u nj utkane i spoznaje do kojih 
se došlo na temelju obilne literature. U 
talijanskom jeziku, volumen sadrži 1.550 
stranica. 

4 . Krajem godine otpočelo se s pisanjem 
takozvane “Informacije” - volumen koji u- 
kratko sažima sva tri prethodna volumena, 
izvješćujući u kojem se volumenu pojedini 
dokumenat ili dokaz nalazi. 

Imamo li u vidu da dokumentacija u 
procesu proglašenja blaženim kardinala 
Stepinca obuhvaća 35.000 stranica, od 
kojih je oko 7.000 prevedeno na talijanski, 
lakše ćemo shvatiti zahtjevnost i odgovor¬ 
nost s kojima su suočeni svi djelatnici u 
procesu. Valja imati na umu točnost i do¬ 
mete povijesnih činjenica, pravovjernost 


teoloških tvrdnji, te literarnu i gramatičku 
datost talijanskog jezika, u kojima se do¬ 
kumenti prinose i kojima se predstavlja 
kandidat za čast oltara. 

Kad bude. otisnut primjerak “Infor¬ 
macije”, svi će se volumeni predati na pro¬ 
učavanje advokatima (“Advocatus dia- 
boli”), koji će na kraju donijeti svoj sud o 
tome da li je Sluga Božji živio kršćanske 
kreposti u stupnju koji nadilazi redoviti 
način života, to jest u izvanrednom ili ju¬ 
načkom stupnju i o njegovoj mučeničkoj 
smrti. 

2. Budući da se u tijeku saslušavan ja svje¬ 
doka i proučavanja dokumenata došlo do 
uvjerenja i o materijalnim naznakama 
mučeništva kardinala Stepinca, to je Postu- 
latura uznastojala, uz pomoć medicinske 
znanosti i naknadnih saslušavanja svjedo¬ 
ka, doći do što jasnije spoznaje o muče- 
ništvu Sluge Božjega. 

3. U minuloj godini otpočeo je izlaziti 
Glasnik Sluge Božjega. Naklada i dopisi 
čitatelja pokazuju opravdanost njegova 
izlaženja. 

4 . Ostvarena je materijalna osnova i pri¬ 
premljena za otvaranje stalna postava pred¬ 
meta, dokumenata i predmeta kojima se 
za života služio, ili uvjeta u kojima je Sluga 
Božji živio. Svečano otvorenje ostvaruje se 
u 35-toj godišnjici njegova preminuća. 

5 . Postulator je održao više predavanja o 
duhovnoj veličini kardinala Stepinca i 
nekoliko duhovnih obnova u župama. 
Vrlo učinkoviti bijahu njegovi susreti sa 
svećenicima, Časnim sestrama i vjerničkim 
mnoštvom u Kanadi (Kitschener, Missis- 
sauga, Hamilton, Ottawa, Montreal). 

U godini 1995, osim otvorenja stalne 
izložbe, bit će objavljeni pojedini spisi 
Sluge Božjega.. 

Svim prijateljima Kauze, darovateljima 
i moliteljima od srca zahvaljujem na potpo¬ 
ri, daru i suradnji. 

Dr. Juraj Batelja, Postulator 

KRONIKA - SVJEDOČANSTVA 


Zadnjih 25 godina (a toliko sam u Kanadi i kao svećenik) 
moga svećeničkog rada s Hrvatima u hrvatskim župama po 
zapadnoj Kanadi, svake smo godine na svečani način slavili 
svetu Misu uz obljetnicu mučeničke smrti našega Kardinala. 
Bio je junak. I on je to zaslužio. Proslavit ćemo i 35-tu obljetnicu, 
ovaj put u čast Sluge Božjega kardinala Alojzija Stepinca. Bog 


dao da i uz pomoć naših molitava što prije dodje na oltar pa 
kao mučenik i sin hrvatskog naroda zagovara kod Boga 
S poštovanjem 

fra Jerko Ćaleta, župnik, Hrv. kat. župe 
“Sv. Lepolda Mandića - Victoria (Canada).X 


NATJEČAJ ZA GLAZBU PJESME: “ŠTO ZNAČI ISUS” 

U pismenoj ostavštini nalazi se pjesma Sluge Božjega Alojzija Stepinca, 
zasada jedina poznata. Prema sadržaju, oblikovana je na riječi iz “Nasljeduj Krista”, 
koju je on kao zatočenik u Lepoglavi preveo s latinskog: “Blažen koji razumije što 
znači ljubiti Isusa, a prezirati samoga sebe. Tko se prilijepi uz stvorenje, propast će 
s njime; tko se prihvati Isusa, stajat će dovijeka. Njega ljubi i zadrži kao svog 
prijatelja koji te ne će ostaviti makar te svi ostavili, i koji ne će dopustiti da na 
koncu propadneš”. 

Postulatura kauze Sluge Božjega Alojzija Stepinca objavljuje ovu pjesmu 
s pozivom glazbenicima daje pjevno oblikuju. Time će doprinijeti poštovanju 
i vjerničkom nasljedovanju velikoga Sluge Božjega. Dvije najuspješnije skladbe 
bit će nagrađene. Anonimni podnesak, s originalnim, rukom ispisanim tekstom 
i notama, uz lozinku, neka se do L travnja 1995. pošalje na adresu: Postulatura 
Sluge Božjega Alojzija Stepinca, Kaptol 31, 41000 Zagreb. 


Što znači Isus 

Biti bez Isusa gorki je pakao 

Biti sa Isusom slatki je raj, 

Bez Isusa svaki čovjek je skapao, 
Zato, o Isuse, sebe mi daj! 

Boli i jadi, tuga i žalost 
Gdje nema Isusa, imaju moć, 
Smijeh i veselje, sVeća i radost 
Gdje bude Isusa, opet će doć. 

Oj, sinci Adama, kad biste znali, 
Što znači Isus za svakoga nas, 
Blago i život, sve biste dali, 

Samo da Isus bude uz vas. 


Bibliografska knjiga o A. Stepincu 



U četvrtak 24. studenoga 1994. go¬ 
vorio je franjevac dr. Ivan Damiš, u okvi¬ 
ru književnih večeri HKD sv. Jeronima 
/sv. Ćirila i Metoda/, o knjigama koje su 
nakon 2. svjetskog rata objavljene o 
nadbiskupu Stepincu. U uvodnoj riječi 
ravnatelj HKD-a prof. Radovan Grgeč 
istaknuo je kako je A. Stepinac jedna 
od najsvjetlijih ličnosti suvremene hrvat¬ 
ske povijesti i znak našeg jedinstva, pa 
o njemu valja pisati i govoriti po moguć¬ 
nosti faktografski točno i historiografski 
dokumentirano upravo sada, kada je u 
tijeku proces za njegovu beatifikaciju. 
Ukazao je na neke faktografske netoč¬ 


nosti u knjigama vjerskog tiska i najavio 
da će HKD uskoro izdati knjigu Johna 
Pintara “Četiri godine u Titovu paklu”, 
u kojoj se govori o Stepinčevu lepoglav- 
skom zatočeništvu. I dr. Damiš govorio 
je o netočnostima i krivim navodima, 
osvrnuvši se osobito kritički na knjige o 
Stepincu objavljene u jugokomunistič- 
kom tisku. U zanimljivoj diskusiji na te 
se netočnosti i pogreške dokumentirano 
osvrnuo dr. Lav Znidarčić. Svakako bi u 
novim knjigama o Stepincu i u eventu¬ 
alnim novim izdanjima trebalo ispravke 
tih pogrešaka uzeti u obzir. 

* 


Sluga Božji u društvu dr. Josipa Andrića u razgledavanju 
Umjetničkog paviljona u Zagrebu 


MOLITVA ZA PROGLAŠENJE BLAŽENIM KARDINALA ALOJZIJA STEPINCA 


Gospodine Bože, 

Ti si sluzi svome Alojziju Stepincu udijelio 
milost ne samo vjerovati u Isusa Krista 
nego i trpjeti za njega neustrašivim 
apostolskim žarom i ljubavlju prema Crkvi. 


Proslavi slugu svoga čašću oltara da nam 
bude primjer i zagovornik u borbama 
života na putu vječnoga spasenja. 

Po Kristu Gospodinu našemu. Amen. 

USLIŠANJA - ZAHVALNICE - PREPORUKE 


Uslišanja 

Zahvaljujem kardinalu Alojziju Stepincu, 
što sam njegovim zagovorom sretno 
stigla u mirovinu, te se i dalje preporu- 
čam u njegov zagovor sebe kao i svoje 
obitelji - Ana iz Varaždina. . 

• • • 

Nije prvi put da sam uslišana po dragom 
kardinalu Stepincu. Velika hvala za mno¬ 
ge milosti koje sam primila po njegovom 
zagovoru. Preporučam i nadalje sebe i 
obitelj njegovom zagovoru sa željom da 
što prije zauzme mjesto na oltaru. Zah¬ 
valna štovateljica dragog mučenika na¬ 
šeg pokojnog Kardinala - M.M. Kustošija, 
Zagreb 21. studenoga 1994. 

• • • 

Bilo mi je 18 godina. Došla sam u posjet 
majci u bolnicu. 

■ v i=-:r mmm 

DAROVATELJI ZA POSTULATURU 
I TROŠKOVE BEATIFIKACIJE 

Kristina MARINIĆ, Otočac; Ilija 
GAŠPAR, Sinj; Petar i Milica CRNARIĆ - 
Brebrovac (Slavetič); Prof. Dr. George Pr- 
pić, Cleveland; Biserka BATELJA-PAV- 
LOVIĆ, Chicago; Mate i Snježana PERKO- 
VIĆ; Josip GOSPODNETIĆ - Zagreb; 
Stjepan GALEKOVIĆ; Zorica BEDJANIĆ, 
Zagreb; Niko ZEBA - Victoria (Canada); 
Danica UZELAC (Victoria - Canada); fra 
Jerko Ćaleta, (župnik, Victora -Canada); 
Ljupko SMOLJAN, Lessebo - Švedska; Ma- 
tija CEROVEČKI; Mons. Velimir ČAPEK - 
Rim; Zlata KUZMAN, Nurnberg; N.N. - 
Brežice; Dr. Duško JELAVIĆ - Madrid; Hr¬ 
vatska katolička župa Presv. Trojstva - 
Oakville (Vlč. I. Štironja); Hrvatska kato¬ 
lička župa “Hrvatskih Mučenika”, Missi- 
sauga (Vlč. Ivica Kecerin); Angela KAVAŠ 
- Požega (2x); Ana KOŠIĆ i obitelj, Sigetec 
(Peteranec); Samostan Kćeri Milosrđa - 
Blato; A.P. - Krašić; Anica MELNJAK, Vi- 
dovec; Z. K. - Zagreb; Ivan HRDI J.R. 
Lic. - Mikvaukee, U.S.A.; N.N.; Štefica I- 
VANČIĆ - Karlovac; Dragica i Stjepan Mil- 
čić - Rastoki (Slavetič); Veronika Rožić - 
Prodindol (Sv. Jana); Maras Zlata; N.N. 

Pojedinačno iz ŽUPE HRVATSKIH 
MUČENIKA - MISSISSAUGA: Zlatko i An- 
kica JEZERINAC, obitelj Nikola PUCE, 
Juraj i Zorka FABIĆ, Dragica JURINIĆ, I- 
van i Mary VALETIĆ, Vinko MARTI- 
NOVIĆ, Slavo i Ana DRAGANJAC, Ivan 
PAVELA, Dr. Leonard GRBAC, Josip CA- 
PAN, Stjepan i Ana ŽUŽAK, Anton MESIĆ, 


zahvalnice - preporuke 


Pozlilo mi je i pala sam. Dobila sam 
teški potres mozga i frakturu lubanje. 
Punktirali su mi kralježnicu. Nakon ne¬ 
koliko dana ležanja, nisam mogla hodati. 
Moj otac molio je na grobu uzoritog kar¬ 
dinala Stepinca za moje ozdravljenje. 
Molitve su mu bile uslišane, prohodala 
sam. Nakon očeve smrti (1993) našli smo 
ceduljicu s riječima zahvale za ozdrav¬ 
ljenje djeteta, tj. mene. Moj otac imao je 
zavjet koji sam ja izvršila u njegovo ime. 
Danas imam 40 godina. U braku sam i 
rodila sam dvoje plemenite djece. Ro¬ 
đena sam u Zagrebu, pa imam sreću da 
mogu često posjetiti katedralu i moliti 
na grobu moga sveca Alojzija Stepinca, 
po kojemu moj brat nosi ime Alojzije. 
Imala sam dvije operacije kralježnice, 


isto tako uz Božju pomoć uspješne. 
Mnoge moje molitve tijekom moga živo¬ 
ta uslišane su. Hvala Ti na pomoći i mo¬ 
lim Te prati me i dalje, sveti kardinale 
Alojzije Stepincu. U Zagrebu, 2. prosinca 
1994. - Renata Bačak r. Lazić. 

• • • 

Još su pisali: Stjepan, Smiljan, Albina, Sil- 
vije i Gordan Šešelj Zagreb; Stjepan Ćavar; 
Dr. Duško Jelavić - Madrid; Đurđica 
Plemić-Radić, akad. slikarica-Zagreb; Vlč. 
Stanko Čirjak Šibenik; SS. Benediktinke 
- Hvar; Katica Papp - Sindelfingen (Nje¬ 
mačka); Štefica Ivančić - Karlovac; Mara 
Runac - Osijek; Zlatko Vučak - Osijek; 
Zvonimir Horvat - Daruvar; Vlč. Branko 
Šimunović - Ludenscheid (Njemačka); 
Katica Padovan - Brisbane (Australia). 




Ivan i Ankica MOGUŠ, Ana SABLJAK, obi¬ 
telj Marijana MIŠKOVIĆ, Anton i Ivka ŠTE- 
FANAC, Vinko i Dijana ŠARIC, Obitelj 
Branka LOPAC, Ivica OROS, Veljko i Fran- 
ca RADENIĆ; Ivica BELANIĆ - London 
(Canada); Franjo PENIĆ - Oakville (Ca¬ 
nada); Barica PENIĆ r. JEZERINAC 
Oakville. 

DAROVATELJI PREKO HRVATSKE 
KATOLIČKE ZAJEDNICE AMERIKE 
I KANADE 

(‘Kardinal Stepinac Canonization 
Fond’): SABLJAK Mile i Željka - Toronto, 
ŽELJEZNJAK Steve i Ana - Mississauga, 
KRIZMANČIĆ Roko i Ana - Mississauga, 
BOSILJEVAC Mijo Mississauga, HEREGA 
Thomas i Sophia - Hamilton, BRAICA 
Ivan i Dragica - Rexdale, CRONA NEWS 
- Mississauga, HRVATSKA KATOLIČKA 
ŽENA - Mississauga, ŠERCL Franjo - Mis¬ 
sissauga, MATIJAK Stjepan - Kitchener, 
POCRNIĆ Mile i Marta - London, SAB¬ 
LJAK Mile i Željka - Etobicoke, MILKOVIĆ 
Nikola - Downsview, PLEŠA Antun - 
Mississauga, TOMIĆ Rudi - Toronto, VU- 
KELIĆ Nikola - Brampton, LORKOVIĆI- 
van - Mississauga, GOSPIĆ Ivan - Bramp¬ 
ton, HERCEG Sofija - Toronto, PLAVETIĆ 
Ivan i Danica, BOLJKOVAC Danica -Eto¬ 
bicoke, PAVLAKOVIĆ Marija - Hamilton, 
BRNARDIĆ Joseph Tecumseh, VRANIĆ 
Berto i Vojna - Toronto, RIM AC Jozo - 
Hamilton, VERES Mary - Etobicoke, MOL- 
NAR Michael - Etobicoke, PAVLOVIĆ Ne- 
djeljko - Stoney Creek, PLETIKOSA Ber¬ 
nard i Josipa - Toronto, MATEŠIĆ Ivan - 



Grob Sluge Božjega, od ukopa do danas, mjesto 
je neprekidne molitve i uslišanja 


Toronto, BIJUKOVIĆ Ante - Toronto, O- 
BRATOV Roko i Marta - Willowdale, RA- 
DIČEVIĆ Mato i Dragica - Toronto, RI- 
GO Slavko - Windsor, SESAR Iva - Lon¬ 
don, ZAGMESTER Stjepan Mississauga, 
RASLIĆ Antonija - Toronto, RASLIĆ Mi- 
lan i Eva Toronto, ŠKARIČIĆ Jerko - To¬ 
ronto, MRŠIĆ Tomislav - Mississauga, obi¬ 
telj Z. KUHARIĆ - Windsor, KARAKAŠ 
Mijo - Weston, VALENTIĆ Pero - Isling- 
ton, KUKLA Damir i Ksenija - Mississauga, 
VALENTIĆ Slavko - Mississauga, NOVA- 
ČIĆ Tomo - Mississauga, GLUHAK Rudy 

Penetang, NOVALE Anica - Islington, 
HARMIC Ivan - Etobicoke, SINKOVIĆ 
Anton - Mississauga, BOŠNJAK Ljubo - 
St. Thomas, JANES Ivan - Windsor, DIK- 
LIĆ Luka - Hamilton, URSA Ivka - Isling¬ 
ton, CUPRIK Marija - Toronto, BEZIĆ Pe¬ 
tar - Toronto, BILJANJuraj London, SHO- 
ES Adria - Toronto, MUŽAR Alojz - Rich- 
mond Hill, SABLJAK Ivan i Katica - 
Brantford, PESTAJ Karlo i Štefica Wind- 
sor, AN_ELIĆ Maria - St. Catharines, MAU- 
RUS Viktor - Weston, POPOVIĆ Nikola - 
Hamilton, BARTOLOVIĆ Stjepan i Barka 

- Windsor, GRGIĆ Stjepan - Islington, 
RIMAC Jozo - Hamilton, BRNARDIĆ Jo- 
seph - Tecumseh, VINSKI Josip (General 
Manager Hrv. Kred. Zadruge) Weston, 
LEKO Mirjana - Mississauga, KALAMUT 
Anton - Toronto, PAVIČIĆ Frank - Wind- 
sor, KAJTAR Franjo - Windsor, FABINA 
Joseph - Kitchener, BRNARDIĆ Jela - Win- 
dsor, PENIĆ August i Julia Toronto, HR¬ 
VATSKI KLUB KARLOVAC - Queen St. 
Streetsville, MUŽAR Milan - Cumberland, 
JURINIĆ Frank - Hamilton, GRGIĆ 
Stjepan Islington, GRGIĆ Matija - Bramp- 
ton, BILIĆ Anka - Toronto, FILIPČIĆ Joe 

- Hamilton, TURČIĆ Stjepan i Katica - Sto- 
ney Creek, PODREBARAC Alojz - Stoney 
Creek, ANTES Josef i Mary - Hamilton, 
obitelja Jure STARČEVIĆA - Milton, ŠPO- 
LJAR Josip - Hamilton, ĆOSIĆ Petar - 
Mississauga, MANDIĆ Ivan - Mississauga, 
ŠUŠNJAR Rade i Terezija - Hamilton, DO- 
MJANČIĆ Stjepan i Barbara Hamilton, 
SABLJAK Marija - Brantford, DOKMANIĆ 
Milka - Toronto, GOJMERAC Steve - 
Mississauga, GRDAŠIĆ Nikola - Missis¬ 
sauga, KEMIĆ Branko - Mississauga, 
DRAŠKOVIĆ Josip i Marija - Mississauga, 
BREBRIĆ Zlatko - Hamilton, BOSILJEVAC 
Mijo - Mississauga, ALEKSA Niko - Mis¬ 
sissauga, RUPČIĆ Nikola - Stoney Creek, 
LUKAC Ivan Hamilton, HALGAS Josip - 
Downsview, VERINIĆ Mato i Mary, KR- 
SEK Steve - Mississauga, ZITEK Teresa - 
Toronto, TKALEC Joseph Scarborough, 
HRVATIN Hedi - Toronto, HYNEKJoseph 

- Mississauga, BILIĆ Božo - Rexdale, 
MATIČEVIĆ Luča - Torontu PALA Željko 
Mississauga, SOKAČIĆ Milica - Mis¬ 
sissauga, ŠIMATIĆ Vlado Hamilton, KO- 
VAČIĆ Carl - Richmond Hill, MARKO- 
VINOVIĆ Dane Toronto, DUBRAVICA 
Gloria - Toronto, BOKULIĆ Drago - To¬ 
ronto, TKALEC Mirko - Kitchener, ŽAGAR 
Stanislav - Oakville, ANIĆ Josip - Sarnia, 
BALIĆMirko - Sarnia, BIGEC Drago - Pe- 
trolia, BRAJAC Dr. Josip - Sarnia, CROA- 
TIAN CATHOLIC UNION: LODGE 105 

“Dr. A. Stepinac” - Sarnia, HECIMOVIC 
Dane - Sarnia, HECIMOVIC Ivan Forest, 
IVANIĆ Josip - Sarnia, JELAVIĆ Dušan - 
Sarnia, JURILJ Nick (gđa i gosp.) - Sarnia, 
LUKICEK Mike - Sarnia, MARIĆJoe Petro- 
lia, MARIĆ Mary - Sarnia, MARUNA Sime 
- Sarnia, ŠIMRAK Janko (gđa i gosp.) - 
Sarnia, VRANIĆ Juraj - Sarnia, VUKO- 
BRATIĆ Mary - Sarnia, ZITTA Barbara - 
Sarnia, VUKOBRATIĆ Vjeko - Sarnia, 
VULAKOVIĆ Mijo i Slavica - Sarnia, CHEK 
Steven - Toronto, MARINAC Milan - Wes- 
ton, NOVOSELJosip - Mississauga, TOPIĆ 
Sveto i Kata - Hamilton, BOŠNJAK Vid - 
Brampton, RADOŠ Mirko - Mississauga, 


FIOLIĆ Ivan - Hamilton, DOMJANČIĆ 
Petar - Stoney Creek, PHILLIPS Joseph i 
Mary - Farrell (U.S.A.- PA.), YAKOVAC Jo¬ 
seph - Lackawana (U.S.A. - N.Y.), SERDAR 
Petar i Anka - Waukegan (U.S.A. - IL.), 
CVITKOVIC Peter - Gurnee (U.S.A. - IL.), 
WOLF James i Amanda Waukegan (U.S.A. 
- IL.). 

• • • 

Imena ostalih darovatelja iz Kanade, koji 
su preko svojih župa proslijedili darove 
u svrhu proglašenja blaženim kardinala 
Alojzija Stepinca, donijet ćemo u slije¬ 
dećem broju. 


Za sve dobrotvore Kauze svakog se 10. dana u mjesecu, na dan smrti 
Sluge Božjega u zagrebačkoj katedrali, pokraj njegova groba, služi sv. 
Misa. Pozivam sve darovatelje da se i mislima uključe u tu zajedničku 
molitvu žrtve i ljubavi. 



Bogoslovi Provincije Svetog Ćirila i Metoda pohranili su zemne ostatke Sluge Božjega, kao člana 
III. franjevačkog reda, u grobnicu zagrebačkih biskupa i nadbiskupa, iza glavnog oltara u katedrali 



Kardinal Stepinac u povorci hrvatskih svetaca nosi knž(oltama pala crkve sv. Leopoplda Bogdana 

Mandiča u Ottawi) 

Pobjednik u znaku 


NA TR AGU BOŽJIH OSNOVA 

Od 8 Alojzijevih pisama djevojci Mariji 
Horvat, sačuvano je njih 6. Marija je Alojziju 
odaslala 12 pisama, i sva su sačuvana. Aloj- 
zije je doduše predložio da se pisma unište, 
no Marija, spriječena nenadanom smrću, 7. 
svibnja 1939, to nije učinila. 

Marijina sestra Anđelka Horvat, u pri- 
mopredajnom pismu napominje: “I ta krnja 
korespondencija koju sam uspjela sačuvati 
od zloupotrebe i vulgarizacije, bjelodano go¬ 
vori sasvim iskreno o nadama i dijalogu dviju 
lijepih duša, koje se na kraju prijateljski ras¬ 
taju. Stroga etička načela, po kojima je A- 
lojzije Stepinac posvuda poznat, očita su 
prema ovim pismima i u njegovim mladim 
danima” (Zagreb, 18.9.1973.). P. Ivon Ćuk - 
konventualac, u predgovoru knjižici “Mladi 
Stepinac, pisma zaručnici” ističe: “Velikani 
se ne rađaju nego postaju. A Stepinac je bio 
velik davno prije nego što se to moglo vidjeti 
u punom sjaju. Dokaz tome - jesu ova pisma.” 

Mladi Alojzije Stepinac u tim pismima 
uistinu otkriva već zrelost u poimanju obi¬ 
telji, predzaručničke i predbračne čistoće, 
smisao i značajke obitelji, posebno duhovno 
ozračje koje mora ispunjavati obiteljsko 
ognjište. To su već mali traktati o bračnom 
životu: njegove osnove i njegova bit. 

Istina, Mariji se Alojzijeva pisma čine 
kao “prodike”. Ona ih prihvaća iz poimanja 
svijeta koji bi želio biti kršćanski, kad bi se 
liberalni i slobodarski svjetonazor mogao 
pomiriti s evanđeljem. U ovim pismima su 
izvrsno predstavljena razmišljanja hrvatske 
mladeži koja prema životu korača svla¬ 
davajući suprotnosti što su se dvadesetih 
godina ovog stoljeća, iz francuskog libe¬ 
ralizma i sovjetskog boljševizma ustremile 
na poklad Kristova evanđelja. 

U ovim pismima Alojzije izbjegava svaki 
izričaj prevelike nježnosti. Ne spominju se 
poljupci. Počima s pozdravom ‘HIM’ (Hva¬ 
ljen Isus i Marija), što je uobičajeni pozdrav 
Hrvata katolika, i zatim “Draga Marija!” Samo 
u posljednjem pismu, “Na rastanku”, nema 
toga pozdrava. Svoje osjećaje je samo jed¬ 
nom izrazio riječima, i to u pretposljednjem 
pismu: “ljubljena” Marija, “dražesno stvo¬ 
renje.” 

Zbog Alojzijeve suzdržljivosti u izričaju 
osjećaja Marija ga oslovijuje u pismu 21. 
ožujka 1924, nakon jednog jedinog osobnog 
susreta u tom razdoblju, u krugu njezine 
obitelji u Zagrebu: “Dragi moj, ledeni zaruč- 
niče.” Ipak priznaje da se pod tim “ledenim 
oklopom krije tako topla i srdačna duša, 
kako je sada upoznajem.” 
a) Pređbračna čistoća 

U pismu napisanu 4. siječnja 1924. Aloj¬ 
zije piše Mariji, da se moraju odgoditi zaruke 
radi smrti brata, da se ne bi mislilo da se on 
veseli njegovoj smrti. “Molim te da za ovo 
vrijeme ne dolaziš u Krašić. Nastojmo obo¬ 
jica, i ti i ja, da ne damo nikakva povoda 
raznom naklapanju, dok svećenik Božji ne 

blagoslovi naš savez pred oltarom. Mi ćemo 
i naše vjenčanje obaviti mirno i tiho kako 
dolikuje pravim kršćanima. Ako ti ja ne bi 
pisao češće, ne budi zabrinuta, jer ja sam te 
uistinu zavolio nakon tvog odgovora i mislim, 
da ćeš mi donijeti blagoslov Božji. Vidim da 
te ne mori briga za bogatstvom kao što 
nažalost svuda opažam.” 

U pismu 23. veljače 1924. piše joj o raz¬ 
govoru s Andraševićem, apotekarom: “On 
mi je čestitao na izboru. Kako vidim za 
njegovu tragediju u punom smislu riječi 
saznala si (“prpošno stvorenje”) prije nego 
ja, koji sam ovdje. Vidiš li potrebe vjere! Da 
se držala šesta zapovijed Božja toga ne bi 
bilo. Uostalom, kad bih trebao suditi, ja bi 
osudio ne nju...nego njezine roditelje. To 
je posljedica lošeg domaćeg odgoja.” 

Janko Matko, poznati zagrebački dra¬ 
guljar, urar i pisac, htio je pospješiti zaruke. 
Početkom mjeseca siječnja 1924. godine 
posjetio je Alojzije jedini put Marijinu obitelj 
u Zagrebu. Janko Matko je za tu prigodu, 
bez prethodnog dogovora s Alojzijem, do¬ 
nio prstenje koje su oni međusobno raz¬ 
mijenili. Nisu to bile zaruke. To se jasno 
vidi iz pisma koje je Alojzije, osvrćući se na 
taj posjet, vrlo ozbiljnim riječima napisao 
Mariji, kao i iz Marijina pisma gledom na 
taj susret. 

Nakon ovog susreta Marija piše svojem 
zaručniku “in spe” dosta ujedljivo. Naziva 
ga već u naslovu: “Dragi moj, ledeni zaruč- 
niče! Mene “zebe” s tvoje ljubavi. Prvi dojam 
mog zaručnika bio je vrlo loš.” 

Alojzije joj odgovara, 23. ožujka 1924: 
“Nisam zaslužio takvog odgovora, koji bi 
drugoga razljutio. Ja sam mu se ipak danas 
od srca nasmijao, jer koja korist od srdžbe. 
Ja pjevam veselo dalje...kao da se nije ništa 
desilo.” 

Na lijep način donosi navode iz njezina 
pisma o “vječnom kolebanju”. “Moglo bi 
značiti mnogo i ništa. Ja ipak naslućujem 
da se nešto krije u tvojoj duši, a možda se i 
varam. Možda jest, a možda i nije.” Marija 
ga naziva: “vječno kolebanje”, “vječni 
skeptik”. On je ispričava: “Slabi spol! Kao 
trskom ljuljaju s vama vaši utisci i dojmovi.” 

I prelazi na stvar. “Mene zebe s tvoje 
ljubavi. I pravo je, jer je sada zima, bit će 
valjda vruće ljeti.” Marija govori o vrlo lošem 
dojmu svoga budućeg zaručnika. Alojzije 
odgovara: “Moj dojam bio je vrlo dobar. Uži¬ 
vao sam kad si unišla mirna i tiha. Gledao 
sam te u duhu kao svoju ljubljenu drugaricu 
u našem skromnom domu, gdje me čekaš, 
dok dolazim zimi iz bure i oluje u topli stan. 
Bio bih te najradije zagrlio, ali ipak moja 
volja gospodar je za sada srcu. Ne! Mi još 
nismo zaručnici, a kamo li muž i žena...” 

Navodeći riječi iz Marijina pisma: “Naš 
večernji razgovor bio je sve prije nego...” 
Alojzije odgovara: “Ne znam već svega na 


križa (4) 

pamet, a pisma nemam pri ruci. Mislim, a 
možemo biti povjerljivi, osim ako si kojoj 
prijateljici izdala svoje ‘prve dojmove’. O ti 
dražesno stvorenje! No jedna ozbiljna riječ, 
Marija! Mi još uvijek nismo pravi zaručnici, 
niti sam ja došao na zaruke. Pred svjedokom 
i svećenikom postajemo zaručnici. Misliš da 
sam samo onako nabacio nekoje misli iz 
orlovske ‘Zlatne knjige’. To je ustinu suho 
zlato ta knjiga. Napose kad piše o ponašanju 
prema djevojkama. Danas je svijet upravo 
gnusno bezobrazan i izopačen u tom pogle¬ 
du. Djevojačku čast čuvati i braniti kao 
zjenicu oka, nalaže naša zlatna knjiga. Stoga 
ja nisam mogao popustiti svojem srcu. Krv 
nije voda. Znadeš da premnogi bračni par 
ima da zahvali svoju nesreću u braku pre- 
nježnom milovanju u doba zaručništva. 
Mogao bih ti navesti bezbroj primjera...Ima 
još jedan razlog, koji ću ti kasnije navesti, 
kad budemo sjedinjeni: između zaručnika 
i bračnog para ima golema razlika..” 

I nastavlja: “Bio sam ‘hladan kao led’... 
Što ćemo. Ja ću biti još hladniji do vjen¬ 
čanja (pak mislim da me nećeš poželjeti 
vidjeti u Zagrebu) i rijeđi možda u pisanju...” 

“Ali ti kako vidim slabo dičiš svoju 
zaštitnicu (misli na BI. Djevicu Mariju, op. 
S.R.). ‘Zar da uzalud tražim pomoć od nje?’- 
tvoj je vlastiti usklik, a ipak si posumljala u 
njezinu pomoć. Pazi! Kod tebe je mnogo 
natmha lažnog liberalizma, a to je posljedica 
čitanja svakojakog štiva, koje nikad ne rodi 
dobrim plodom...No imaš dobro srce ipak 
uza sve to, a to je glavno. Ja ću iz njega 
načiniti melem za rane svih bijednika, ako 
Bog da...” 

b) Uzvišen pojam braka 

Alojzije piše Mariji u prvom sačuvanom 
pismu: “Danas se većina ljudi ženi uistinu 
radi bogatstva, a možda je baš to bogatstvo 
i njihovo prokletstvo...Glavno je da ti meni 
doneseš obilno blagoslova Božjega, a toga 
može siromašniji više svojom pouzdanom 
molitvom i čistom vjerom, nego i najveći 
bogataš (...). Ne propusti nijednog dana, 
da ne posjetiš crkve Srca Isusova i da moliš 
Srce Isusovo za blagoslov našoj ženidbi, jer 
ti iskreno kažem da bih već davno propao 
da nisam imao pomoći Božje.” Preporuča 
da se i njezini roditelji, posebno sestra 
Kristina, koja je kod SS. Uršulinki u Varaž¬ 
dinu, mole za njihov brak. 

Marija je u prvom pismu izrazila nadu 
kako se Alojzije neće smatrati u braku nje¬ 
nim “gospodarom”, već “ravnopravnim dru¬ 
gom”. Alojzije joj odgovara: “Ne boj se! 
Premda kaže Sveto pismo da je muž glava 
ženi i obitelji, ipak ne kaže nigdje da je 
žena rob mužu. A znaš da sam i ja kršćanin, 
te znadem da se muž i žena moraju lijepo 
slagati i uzajamno potpomagati, da dostignu 
svoju konačnu svrhu za koju su stvoreni - 
nebo” (II. pismo, 4.1.1924). 

Marija ne pije vina niti jede mesa. Aloj¬ 
zije joj piše: “Ako vidim da tvoja jed- 

nostavnost u hrani, odijelu i čitavom životu 
potiče doista iz uvjerenja, da se tako slijedi 
naš uzor - Krist - onda češ me, draga Marija, 
sasvim predobiti - ne samo mene nego i 
mnoge surove seljake, s kojima češ dolaziti 
u dodir.” 

Završavajući pismo zabilježio je: “Čuo 
sam kako je potekao iz srca uzdah jednog 
svećenika: ‘Daj nam Bože, kršćanskih majki 
i Hrvatska je spašena!”’ (IV. pismo, 23.2.1924). 

O Alojzijevom poimanju obitelji svje¬ 
doče i ove riječi: “U bračnom životu po¬ 
dupirat ćemo jedan drugoga. Brak ima dakle 
već tu uzvišenu svrhu, osim one glavne ra¬ 
đanja i odgoja djece, koja će opet nakon 
nas štovati Stvoritelja i širiti slavu njegovu” 
(V. pismo, 25.3.1924). 
c) Obitelj mjesto molitve i rada 

U prvom sačuvanom pismu Alojzije piše 
Mariji: “Što se tiče gospodarstva, ne boj se 
(...). Glavno je da ti razumiješ dobro baratati 
u vrtu i kuhinji (...). Bit će nam teško jedno 
vrijeme, o tom nema sumnje. Ali se mi ne¬ 
ćemo bojati muke, jer u radu je spas. Moli 
i radi! Tako glasi stara rimska poslovica. I 
mi ćemo tako raditi, pa ćemo napredovati.” 

U drugom pismu piše: “Evo upravo sada 
zaredaše ženidbene pogodbe po Krašiću. 
Vjeruj mi, draga Marija, da su ne samo smi¬ 
ješne nego i ogavne i nedostojne kršćanina. 
Ali danas je bog novac. Neograničena 
pohlepa obuzela je ljude te se više ne pazi 
ni na što. Toga ćemo se mi čuvati, a umjesto 
toga moliti i raditi” (II. pismo, 4.1.1924). 

Obiteljska kućica na posjedu “Kame- 
narovo”, koju je otac Josip nakanio dati Aloj- 
ziju, prema svjedočanstvu samoga Alojzija 
skromna je, ali dovoljno velika da nadom i 
zadovoljstvom ispuni Alojzijeve osnove. Ova¬ 
ko to izražava u IV. pismu, napisanom 23. 
veljače 1924: “Zagledao sam se danas u ovu 
kućicu (...). Kako je priprosta, i jednostavna 
kao u kakvog siromaha, a meni je draža nego 
ona u Karlovcu koja je vrijedna milijun.” 

Osvrćući se na Marijino divljenje ljepo¬ 
tama prirode, i opaske na trnje u njoj, navodi 
izazove prirode doživljene za vrijeme šest 
sati vožnje na kolima po velikoj zimi, i 
zaključuje: “Kako se lako izgubi ljubav za 
prirodu.” Zatim postavlja pitanje: “Zar samo 
osjećati s prirodom kad je lijepa? Ali na muci 
se poznaju junaci.” I daje Mariji savjet: 
“Pjevati, kad si žalostan i ljut. Ni kod mene 
često ne ide, ali u tom leži sva tajna. Kušaj 
si ustegnuti komadić jela, kad ti najbolje 
prija, ili zašutjeti kad plamtiš od ljutine. Kaže 
Keppler: ‘Gdje volja postavljena da vlada 
životom, tu ona može i srcu naložiti da bude 
radosno, makar se ono kidalo i svijalo od 
nevolja i nezadovoljstva ovog svijeta.’ Dakle, 
vježbaj se u pregaranju, samozataji. Samo 
orao se diže nebu pod oblake (...). Ne 
zaboravi moliti za nas, a i sveta Pričest za 
nas, budućeg muža i ženu. Uči se pregarati 
jer u tom je pravo veselje” (III. pismo). 

Život u braku ispunjen je križevima i 
može se izdržati samo čvrstom vjerom. 
Modernim nazovi-junacima, muškim i žen¬ 
skim, Alojzije se smije jer padaju i pod 


32 -Sluga Božji Alojzije Stepinac 1-2 


mm m m . mm 


mmm 




najmanjim neprilikama. I nastavlja: “Kod nas 
je dovoljan jedan pogled na raspetog Spa¬ 
sitelja i mi se saviti od nepogoda života opet 
dižemo s krepkim srcem i puni veselja stu¬ 
pamo dalje putem života. Zato sam ti uvijek 
ozbiljno pisao da shvatiš život u pravom 
svjetlu. Mi smo putnici na zemlji i bez križa 
nije moguće dospjeti do cilja.” 

I tu, samo na tom mjestu, govoreći o 
samoprijegoru, Alojzije kao psihološku i 
ljudsku potporu rabi riječi nježnosti: “Zato 
moja ljubljena Marija, nemoj sumjati da li 
‘osjećam’ ljubav već kad te snađe koja nepo¬ 
goda, klekni pred križ i zavapi: ‘Vjerujem u 
te, Bože moj, jer si nepogrešivo istinit, jer si 
neizmjerno dobar!...Da nećeš kolebati tamo 
i amo, izbacit ću iz našeg doma svaku knjigu 
i novinu, koja ne diše duhom Kristovim. 
Ko nije sa mnom, protiv mene je, rekao je 
Krist. Ili - ili! Trećega nema!” (V. pismo, 
25.3.1924). 

Upravo u tom pismu preporučuje Mariji 
da ne zaboravi uteći se svojoj zaštitnici 
Mariji, Bogorodici, 
d) "Na rastanku” 

Malena kućica u Kamenarovu je već is¬ 
pražnjena, Mladi Stepinac se sprema poći 
u Zagreb na svadbeno veselje. U među¬ 
vremenu dva lijepa goluba nad ulaznim vra¬ 
tima kućice savijaju gnijezdo. Nisu se dali 
otjerati. Promatrajući ih i gledajući u njima 
naznake budućeg svoga obiteljskog doma, 
Alojzije, obradovan: “Nisu se dali otjerati, 
makar su to već više puta pokušali učiniti, 
te će i tebe dočekati. Imaju pun tavan 
kukuruza, pa što ih briga. Što znače ova 
dva goluba?” (IV. pismo, 23.2.1924). 

Budući da je Mari ja više puta prigovarala 
Alojziju na njegovoj “rezerviranosti”, “ukoče¬ 
nosti”, “bezosjećajnosti”, “stegnutosti”, izbje¬ 
gavanju riječi “ljubav”, u pretposljednjem 
pismu Alojzije govori o “poljupcima”: “Da 
riješimo i to pitanje. Šalji ih koliko hoćeš. 
Žena je napokon žena, a ja ti ih isto toliko 
za uzdarje vraćam.” I na kraju: “Vrlo si mi 
se dopala, kad sam odlazio ono jutro, a ti 
si ozbiljno pisala kao kakav blagajnik u 
kakvoj Hrvatskoj štedionici. Imat ću barem 
pisara dobrog u kući. Sam tako nerado 
pišem” (V. pismo, 25.3.1924) . 

Marija, poznavajući svoju narav i shva¬ 
tivši Alojzijevo poimanje lika idealne krš¬ 
ćanske žene, otkazuje danu privolu na 
ženidbu. Svoju odluku priopćila je Alojziju 
u dvanaestom, posljednjem pismu, napi¬ 
sanom 28. ožujka 1924: “Ne nalazim mira 
i moram konačno da javno izrazim svoje 
misli (...). U duši mi se pojavio čudan nemir 
i preokret, kojega ne mogu da nadvladam 
(...)< Borim se da dođem sama sobom na 
čistac. Osjećam strah da ne ću moći odgo¬ 
voriti dužnostima, koje su na vidiku novog 
tog života (...). Ja sam, istina, pristala na 
Tvoju vrijednu ponudu i to dobrovoljno. 
Pristala sam sa više razloga, a odustajem 
samo radi jednoga, ali u tome se jednom 
sastoje svi - razabrala sam, da nismo jedan 
za drugoga (...). Baš zato što Te držim pre¬ 
više poštenim i plemenitim, ne mogu i ne 


smijem da Te varam, moram dakle za dobro 
oboje nas reći da pođemo svaki svojom 
stazom (...). Nemoj me Lojzek krivo shvatiti, 
biti će ti teško, ali meni uvijek teže, jer ja 
sam onaj koji nanosi bol (...). Moj bol nije 
malen, ali vidim da moram reći ove 
pjesnikove riječi: ‘Zmenoj ne gre se k sreći’ 

- Ti si tako dobar čovjek, tako sjajna i 
zamamna partija i ja, znam bolje neću i ne 
mogu imati; sve to ja znam i poimljem, ali 
znam i sebe i ne bi mogla onako kako bi 
htjela i morala. Volim nikako, makar i nikada 
priseći - nego polovično (...). Oprosti mi 
sve i sprijatelji se s time (...).” 

U odgovoru na ovo Marijino pismo, 
Alojzije joj je, vidno iznenađen, ali ne 
beznadan, 2. travnja 1924, napisao: “Ne 
znam hoćemo li se već ikada sastati u živo¬ 
tu, kao što ne znamo kakvim vremenima 
idemo ususret. Da doznam kada, da si u 
nevolji, od srca bi ti pružio bratsku ruku 
pomoćnicu.” 

Kako je nadvladavao te trenutke unu- 
tranjih borbi i razmišljanja posvjedočio je 
govoreći: “Velik dio hrvatske mladeži može 
reći s,Kranjčevićem: ‘Izmučen vjetrom života 
sumnjam, klonuo sam pokraj mrtvih ideala’. 
Molim te za tvoje dobro, ne podaj u svom 
srcu maha pesimizmu, koji sam ja naslu¬ 
ćivao kroz tvoja pisma. Imaj vjere u bolji 
život, i budi nadalje vesela, jer žalost donosi 
smrt. Kad sam primio tvoje pismo, srušene 
su bile jednim časom sve moje osnove. 
Iznevjerio me je dapače jednu cijelu noć moj 
tvrdi san inače. U mom srcu bjesnila je borba, 
ali već ujutro pobijedila je volja. Moj život 
teče mimo i veselo dalje. Poimljem da žena 
teško svladava svoje srce, ali ne svladaš li 
ga, morit će te žalošću čitav život (...).” 

To pismo naslovljeno “Na rastanku!”, 
Alojzije završava riječima Šarićeve pjesme 
“Orlu”: “‘Drago mi te vidjet orle, kad se 
vijaš i uzvijaš pod visoka Božja nebesa - 
Mrsko tebi lebdit pod planinom - pa gledati 
divlju trku zvijeri - Od uranka do večeri - 
gledat crve - Mrke vuke i ljude hajduke i 
gudure krivudaste blatne Tebi duša roni u 
oblake U oblake nedohvatne letiš ravno 
njihovu vrhuncu - da se vineš žarkovitom 
suncu - Ne plaši te munja iz oblaka - Ne 
bojiš se sunčanih zraka Grmljavine strah te 
nije - Slobodno ti srce uvijek bije - Orle, 
kralj si ptica nebesnica - U visine - U plave 
vedrine - Zamalo si najdalje - Srce moje 
žudi još i dalje - Da poletim nebesima svetim 

- Pa mi duša praha se otresa -1 drago mi 
gledat u nebesa.’” 

Ova pjesma daje pravac mojem dalj¬ 
njem životu. I posljednju kap krvi ako 
ustreba žrtvovati za pobjedu kršćanske misli 
u hrvatskom narodu, koji je već počeo 
izdisati pod uplivom materijalizma. 

Vraćam tvoja pisma, a moja uništi. Ma¬ 
rija! Budeš li i nadalje vesela u životnoj bor¬ 
bi, bit će mi veoma milo. 

Želi ti mnogo sreće, a osobito mir i 
blagoslov Božji 

Vjekoslav Stepinac.” 

(Nastavlja se) 






Otkako je u predvečerje od 12. na 13. veljače 1960. mrtvo tijelo Sluge Božjega dovezeno iz Krašića u 
Zagreb, vjerničko se mnoštvo slijevalo u katedralu pozdraviti svoga Natpastira. Vjernici su pružali 
bogoslovima svoje krunice, sličice ili druge predmete da se njima dotaknu njegova mrtvog tijela; te su 
predmete onda ponijeli u život kao dragu uspomenu, relikviju i jakost životnome križu. 
















